
Valbygaasen. 

Vaudeville i 1 Akt. 

Motivet efter »La niaise do Saint Flour.« 

Personer. 



Kammerraaden. 

Fruen. 

Lene, deres Datterdatter. 

Carl Palmer. 

Viktor Flanke. 

Jens, Kamme'rraadens Ijeuer. 

(Handlingen foregaar i Fyn). 

(Et gammeldags møbleret Værelse med Dør i Baggrunden; 
til Venstre et Vindue og en Lænestol; til Højre en Ka- 
napé og en Dør). 

Første Scene. 

Kammerraaden. Jens. 

(Sidstnævnte taler fynsk Bondedialekt). 

Kammerraaden (med et Brev i Haanden). 

Det er til at blive fortvivlet over! To Friere 
til mia lille Datterdatter — det er én for mange, 
og én Frier for mange ér næsten lige saa galt 
som én for lidt — skøndt der er jo rigtig nok 
flere Piger, som har beklaget sig over det Sidste. 
Hvad Pokker skal jeg nu svare disse to . Herrer ! 

Jens. 
Dersom jeg turde give Kammerraaden et 
Baad, saa véd jeg nok, hvad jeg vilde raade Kam- 
merraaden til. 

Kammerraaden. 
Naa, lad mig da høre Dit Raad, lille Jens! 

Jens. 
Jeg vilde raade Kammerraaden at sige Nej 
til den ene af dem. 

Kammerraaden. 
Du er et godt Ho'de Jens — det har jeg 
altid sagt om Dig — og jeg bliver nok nødt til 
at følge Dit Eaad, efter som vort kære Fyn hører 
til de Lande, hvori det er forbudt at gifte sig med 
mere end En — ad Gangen. 

Jens. 
Og jeg véd ogsaa nok, hvem Kammerraaden 
skulde sige Nej til. 

Kammerraaden. 
Véd Du ogsaa det? 

Jens. 
Ja, jeg er inte saa dum, som Kammerraaden . . . 

Kammerraaden. 
Jens! 

Jens! 
Jeg siger: jeg er inte saa dum, som Kam- 
merraaden tror. Jeg saa lige straks, at denne 
hersens Hr. Palmer inte var en Mand for Frøkenen. 
Hun skulde ha' en ganske anderledsens En. 

Kammerraaden. 
Ja saa, lille Jens! — Hvordan skulde han 
da være? 

Sang Bfr. 1. 

Jens. 
1. 

Han sku' faa de Føste være danne' 
Aa sjangtil aa dejli faa de anne', 
Aa saa inte saadan en faabanne* 
Grou aa klosse' Drommedar fra Lanne. 

Trøken Lene 

Eu' faatjene 
Saan'en rejti Heri'e, sku je inene, 

En inæ Houe\ 

En, som loue' 
Aa bli Greue eller saadan Noue'. 



Saadan En, som kunne gaa i Vere\ 
Aa va rejti klou aa ustudere', 
Aa va fin aa fornem aa frisere', 
Aa en lille Kenne skraramerere' 

Mæ Galouner, 

Distinktiouner — 
Ja, je mener en a di' Persouner 

Mæ noue' her, 

(slaar paa Lommen). 

Kammerraaden (indrømmende). 
Ja! 

Jens. 

Noue' der — 

(viser i Knaphullet). 

Kammerraden (smilende). - 
Ja! 

Jens. 

Aa kanskesens aasse noue' her — 

(viser paa KammerheiTenøglens Plads). 

Kammerraaden (leende). 
Ja! Hahaha! 

Jens. 
Ja, Kammerraaden ler — 

Kammerraaden. 
Ja, jeg tager mig den Frihed, lille Jens, — 
hvis Du ikke har Noget derimod. For Resten kan 
Du gjerne have Ret i Noget af det. Du siger: Hr. 
Palmer er just ikke meget beleven. Hans Onkel 
fortalte mig, at han skulde være et saadant Pragt- 
exeraplar af en ung Mand — ret en Mand for 
min lille Lene ... 

Jens. 
Jo, Gud bedre os! 

Kammerraaden. 
Saa sagde jeg: Send Fyren over til os; men 

Jens. 
Havde Kammerraaden aldrig set en Stude- 
pranger før, saa fik Kammerraaden ham at se 
iforgaars. Saadan en Gæst har her aldrig været 
paa Valbygaard i min Tid. 

Kammerraaden. 
Han har et forunderligt Væsen — det ind- 

rømmer jeg; men nu om Stunder hører det nok til 
den gode Tone, at de unge Herrer ere ugenerede — 

Jens. 
Det kan gærne være! Saa har for Resten 
Hr. Palmers Tjener endnu mere af den gøde Tone 
end Herren, for han er dog det groveste Utosk, 
jeg har truffet paa. Han sagde mig igaar lige 
op i Øjnene, at jeg var et Kødhoved. 

Kammerraaden. 
Ja, det vilde man rigtig nok have kaldt en 
Uhøflighed i mine unge Dage. (Aliarm og Hundehyl 
udenfor). Tys! Hvad er det? 

Jens. 
Det er vist Fruen, der kommer. Jeg syntes 
jeg hørte Baldur gø. 

Anden Scene. 
De Forrige. Fruen, straks efter Lene. 

Fruen. 
Aa, det er for meget — - det er til at tage sin 
Død over. 

Kammerraaden. 
Hvilket? 

Fruen. 
O, det Umenneske! 

Kammerraaden. 
Hvem? 

Fruen. 
Hr. Palmer? 

Lene. 
Hr. Palmer? 

Fruen. 
Ja. han eller hans Tjener. — O, de Afskum ! 

Kammerraaden. 
Hvad de? Naa! 

Jens. 
De er to Alen af et Stykke — ' det har jeg- 
sagt hele Tiden. (gaar). 

Fruen. 

De Bødler — de vil ombringe os Alle sam- 
men! — 

Lene. 
Men hvad har de da gjort? 

Fruen. 
Klippet min Baldur. Klippet ham aldeles 
skaldet. Paa Moustacherne nær, er der ikke Spor 
tilbage af hans dejlige hvide Lokker. O, hvor 
han ser ud, det uskyldige Kræ ! — Og paa et Par 
Steder har de taget Skindet med, de Uhyrer, 

Lene. 
Men lille Bedstemoder! Det kan ikke have 
været Palmer, der har gjort det, det maa have 
været Johan. 

Fruen. 
Mia dejlige Baldur! Saa jeg ikke selv, hvor- 
ledes han maatte frelse sig ved at hoppe ud af 
Vinduet? Lene, Du bliver aldrig lykkelig med 
det Menneske. Han har forstuvet det ene Ben. 

Lene. 
Hvem? Hr. Palmer? — 

Fruen. 
Ih nej, Baldur! — Ja, jeg har sagt det. Her 
sker en eller anden Ulykke, hvis disse Mennesker 
skal blive her længe. 

L e n e. 
Men søde Bedstemoder — Johan har dog 
maaske ikke ment det saa slemt. Baldur begyndte 
jo at fælde, og . . . 

Fruen. 
Forsvar dem ikke ~ Enden bliver, at de river 
Huset ned over Hovedet paa os! 

Kammerraaden. 
Ja vist saa! Her bliver ikke Sten paa Sten 
tilbage. 

Lene (skælmsk). 
Aa, Valbygaard lader dog til at have ret so- 
lide Mure — de staar nok. 

Kammerraaden. 
Tror Du? — Hr. Palmer har i det mindste 

gjort Oli god Begyndelse. Igaar skød han mig 
Vejrhanen ned fra Taamet — min gamle rare 
Vejrhane, som har staaet deroppe i over 300 Aar, 
og vist Vinden under alle mulige Konger og Mi- 
nisterier. 

Lene. 

Men netop, fordi don var saa gammel, kunde 
den let have faldet ned af sig selv og gjort en 
Ulykke — det har han formodenlig tænkt paa . . . 
Fruen. 

Og hvad tror Du, Johan har tænkt paa, da 
han rystede alle vore Aprikoser ned. 

Lene. 
Han har trot, at de vare modne — saadan 
en Københavner har jo ikke bedre Forstand. 

Kammerraaden. 
Nej, det er mig en ubehagelig Race. Men 
Apropos om Københavnerne — Du har ikke for- 
talt mig, at Du i Vinter var paa Bal med en ung 
Københavner — som hedder Flanke. Kan Du 
erindre ham? 

L e n e. 
Nej ! Men det maa vel have været paa Kam- 
merherrens Julebal. 

Kammerraaden. 
Ja, rigtigt! Fyren har siden den Tid gaaet 
og været dødelig forelsket i Dig, og her (viser Brevet) 
fortæller Faderen mig, at han ikke længer kan 

holde Styr paa ham, men har sendt ham her over 
for at prøve sin Lykke. Den gamle Grosserer 
kender jeg« Han staar paa Nippet til at blive 
Etatsraad, og Søimen skal have bestemt sig for 
Diplomatiken — saa han bliver nok til Noget. 

Fruen. 

Se, det var et Parti for Lene! 
Lene. 

Men nu er jo den stakkels Palmer engang 
kommen herover — og det var dog haardt, om 
han skulde have rejst forgæves. Jeg vidste, hvor- 
for han kom, og da jeg ikke har nogen anden 
Vilje, end mine kære Bedsteforældres Ønsker, saa 
gjorde jeg mig Umage for at se hans gode Sider 
— og han har flere, end De tror. De skulde 
have hørt ham i Aftes, da han stod alene med den 
gamle blinde Morten udenfor Havegærdet, da talte 
han saa smukt og saa forstandigt, som om han 
var et ganske andet Menneske. Men han er for- 
knyt — og — distrait — og — De har imponeret 
ham for meget. 

Kammerraaden (smigret). 
Vi! — Imponeret ham! 

Fruen. 
Vi! — Tror Du? 

Lene. 
Det er aldeles vist. Og for at føje mine kære 
Bedsteforældre, vil jeg ikke opgive ham endnu. 

Kammerraaden. 
Du er et godt Barn. Jeg har allerede op- 



givet ham. 



Lene. 
Men hvorfor det? 

Hang Ur. ft. 

1. 

Kammerraaden. 
lian er en Laban — det er Sagen! 

Lene. 
Den Stakkel! Han bliver haardt bedomt. 

Frnen. 
Er han da ikke uopdragen? 

Lene. 
Jo, det er tungt, at han er saa forsømt, 
Han trænger meget til at gaa i Skole. 
Hvis nu vi tog os af ham — det var smukt! 
:,: Han er letnem — der paa kan De stole, 
Vor Lærdom vilde bære Frugt. :,: 

I Fruen og Kammerraaden. 

Nu, saa lad os tage ham i Skole, 
Gid blot det raaatte bære Frugt! 

2. 
Lene. 
Xaar nu i Holdning og Manerer 
Et Mønster i Grand papa han séi-, 

(til Fruen) 
Og naar Mama vil informore 
Ham i bon-ton, livad fattes hajn .saa merV 

Saa lærer jeg ham Resten med det Gode, 
Ja, i det raindsto prøver jeg derpaa. 
:,: Efter den laDkasterrsko Methode, 
Jeg haaber nok, at det skal gaa. :,: 

\ Fruen og Kammerraaden. 

Man kan pjøre meget med det Gode, ^ 

Nu vel — saa prøver vi derpaa. 

Kammerraaden. 
Men hvad skal jeg saa svare Diplomaten, 
naar han kommer? 

Lene (kysser ham). 
Søde Bedstefader, Du er en altfor stor Di- 
plomat, til at jeg skulde behøve at give Dig Eaad. 

Tredje Scene. 
De Forrige. Falmer. Senere Jeis. 
Palmer (leende, i det han kommer baglængs ind af Døren). 
Ja vist saa! Gnid Jiam godt ind med Ma- 
kassarolie — saa kommer Moppe sig nok. 

Fruen. 
Han kalder min Baldur for Moppe! 

Kammerraaden. 
Og saadan kommer han ind i en Stue. 

L e n O- 
lir. Palmer! 

Palmer (enfoldig). 
Ah, Frøken! 

Lene. 

Sér De ikke mine Bedsteforældre? 

Palmer. 

Jo, der er jo Fruen ! (gaai* baglængs og træder paa 
Kammerraaden). 

Kammerraaden. 
For en Ulykke, Menneske, se Dem dog for. 

Palmer. 
Traadte jeg Dem ! — Om Forladelse ! 

Kamm erraaden. 
Ja, det er ingen Forseelse for én Gangs 
Skyld, men naar man gør det til Vane . . . 

Lene (til de Gamle). 
Han saa Dem jo ikke ... 

Kammerraaden. 
Men nu véd jeg da, at han sér os. 

Fruen. 
Og endda beholder han Hatten paa. 
Lene. 

Ja, det er jo den rene Distraktion, (højt). 
Hr. Palmer! 

Palmer. 
Her er jeg. 

Lene (leende). 
Og Deres Hat? 

Palmer. 
Den har jeg paa. 

Lene (sagte til Palmer). 
Men saa hiJs dog paa de Gamle! 

Palmer. 
Aa— aa! (hilser kejtet) God Morgen, Hr. Kam- 
merraad! God Morgen, Frue! (støder med Ryggen 
mod en Pi-æsenterbakkc, hvorpaa Jens bærer et Kaffesorvico). 

Lene. 
Ah! 

Jens. 
Aa! 

Palmer. 
Ih! 

Fruen. 

Mine kinesiske Kopper! 

Kammerraaden. 

Ja, der ligger de! 

Palmer (stikker Hænderne i liOmmen og vender sig mod 
Jens). 

Hvordan Fanden bar Du Dig dog ad? Du 
niaa bestemt være en Klodrian! 

Jens (forstenet). 
Yar det nu mig? 

Lene (sagte til Jens). 
Vist ikke. Saml bare Skaarene op, og gaa 
Din Vej! 

2 

Kammerraaden. 
Xej, det var Hr. Palmer som sædvanligt. De 
er mig noget ubehændig, Højstærede! 
Palmer (leende). 
Ubehændig! Hvem har vel Øjne i Nakken? 
Men for nu at tale om noget Andet, (til Fruen). 
De blev nok bange før, da Moppe sprang ud af 
A^nduet? 

Fruen. 
Moppe! Hr. Palmer . . . 
Palmer. 
Men Dyret tog ingen Skade. Det humpede 
ud af Haven, saa det var en Fornøjelse at se. 

Fruen. 
Den har vel brækket et Ben? 

Palmer. 
Tror De? Ja, det kan gærne være. Mon 
det skal jeg straks kurere Moppe for. Et Par 
Skinner om Poten, og lidt Begtraad surret om- 
kring, saa hopper den paa tre Ben som en Sko- 
magerstol ! 

Fruen (vender sig med Gysen). 
Uh! Han er værre end baade Handskema- 
geren og Ole KoUerød. 

(gaai-). 

Kammerraaden. 
Der er ingen Udkomme med Dem! Siden 

De kom her, har De ikke gjort Andet end Dum- 
heder, (gaar). 
Jens. 

Og Potteskaar! (samler det sidste Skaar op og 
gaai- ud). 

Fjerde Scene. 
Palmer. Lene. 

Palmer (kaster sig i en Stol). 
Hahaha! 

Lene (i Baggrunden). 
Og dette kan han le af. Jeg tror næsten, jeg 
maa opgive ham. 

Palmer. 
Nu tænker jeg da, jeg skulde være færdig 
med de Gamle. Ah, hun er bleven tilbage! 
Skulde jeg med det Samme ... nej , det var for 

meget paa en Gang. Jeg flygter! 

(vil gaa). 
Lene. 

Hvorfor gaar De, Hr. Palmer? 

Palmer? 
Hvorfor? Alle de Andre er jo gaaet. 

Lene. 
Ja, de Andre. Men jeg er ikke gaaet. 

Palmer. 
Nej, jeg ser det. (vil gaa). 

Lene. 
Men har De da saa stærk Hast? 

Palmer. 
Ne— j — vil De mig Noget? 

Lene. 
Ja, Hr. Palmer . . . 

Palmer. 
Vil De spille Bilboquet? (tager Boldten). 

Lene. 
Nej, jeg vil passiare lidt med Dem. 

Palmer. 
Med mig? Yær saa god! (spiller med Boldten). 

Lene. 
Saa tag da en Stol -- og sæt Dem ved Siden 
af mig — ikke ved Siden af Stolen. 

Palmer (leende). 

Ja — det var nær ved det (vedbliver at spille. 
Lene griber Boldten og gemmer den). 

Lene. 
Forsøg nu at sidde stiDe et Par Minuter, saa 
slaar De maaske ikke Noget i Stykker saa længe! 
Hører De? 

Palmer. 
Ja! 

Lene (afsides). 
Det er Skade! Naar han sidder saaledes, tager 

Digitized by VjOOQIC 



21 

han sig ikke ilde ud. (idet Lene sérpaa Palmer, vender 
han Øjnene mod Loftet. Pavse). Hr. Palmer! 

Palmer. 
Frøken ! 

Lene. 
Se paa mig, og sig mig ganske oprigtig: 
Hvorledes synes De. at jeg ser ud? 

Palmer (leende forundret). 
De? — De s6r meget godt ud — synes jeg. 

Lene. 
Naa, Gud ske Lov! Hvorfor er De kommen 
her over til Fyen? 

Palmer. 
Jeg? 

Lene. 
Ja! 

Palmer. 
Det var ... det var . . . 

Lene. 
For at fri til mig — ikke sandt? 

. Palmer. 
Jo— o! Onkel sagde, at jeg skulde rejse her 
over . . . 

Lene. 
Ja, jeg véd det. Men véd De, at De har 
taget fejl af Vejen? 

Palmer. 
Nej! Er jeg da ikke paa Valbygaard? 

Lene. 
Jo, men De har taget fejl af Vejen til mine 
Bedsteforældres Gunst. 

Palmer. 
Virkelig! De kan ikke lide mig? 

Lene 
^^j — <>g det er Deres egen Skyld. Ifor- 
gaars, da De kom, spurgte De straks efter Deres 
Værelse. 

Palmer. 
Ja^ — jeg var træt. 

Lene. 
Og igaar saa vi Dem kun ved Middagsbordet. 

Palmer. 
Ja, jeg maatte jo bese Haven og Omegnen. 

Lene 
Det er rimeligt, men det vilde have glædet 
Bedstefader, hvis De havde bedet ham vise Dem 
om paa Godset. — Og saa i Aftes? 

Palmer. 
I Aftes blev jeg hjemme. 

Lene. 
Det gjorde De. Men De faldt straks i Søvn. 

Palmer. 
Jeg? — Ne— j! 

Lene. 
Jo— o! Man kunde høre det langt bort. 

Palmer. 
Nu! Man spillede Whist, og jeg vilde ikke 
forstyrre Andagten. 

Lene. 
Men der sad En tæt ved Dem og tilerede. 
Hendes Andagt havde De ikke forstyrret ved at 
sige et Par venlige Ord. 

Palmer (flov). 
Frøken! 

Lene. 
Og nu i Morges? 

Palmer. 
I Morges? 

Lene. 
Ja! Hvad har De gjort ved Baldur? (halvt 
leende mod sin Vilje). Hvorledes havde Deres Tjener 
ikke skamferet det stakkels Dyr! Ja vist — jeg 
véd nok, at den er grim og arrig ; men min gamle 
Bedstemoder holder af den - hun holder af saa 
mange, der ikke fortjener det — og dersom Do 
kendte hendes gode Hjerte, vilde det slet ikke 
kunne more Dem at drille den gamle Kone. 

Palmer (afsides bevæget). 
Stakkels Barn! (højt) De holder da meget 
af Deres Bedsteforældre? 

Lene. 
Det synes jeg, Alle maa gøre. Er det ikke 
gæstfrie, forekommende, overbærende — ja, taal- 
modige Mennesker? 

Palmer (beskæmmet). 
Jo, Frøken! 

Lene. 
At De har Deres Egenheder, kan gærne være; 
men mig har de vist saa megen Kærlighed, at jeg 
kun kan se Deres gode Egenskaber — og de er 
mange. 

Palmer. 
Paa min Ære, Frøken ! Det gør mig ondt. at 
jeg har bedrøvet Dem. 

Lene. 
De vil ikke gøre det mere, vel? 
Palmer. 

^^h i^S ^^^ S®^^ ^^^? hvad De befaler, 
(afsides). Jeg er som himmelfalden ! Det er jo en 
elskværdig Pige! (højt). Jeg vil spasere hele Da- 
gen med Kammerraaden — ja: Jeg vil spille Bo- 
ston i Aften. 

Lene. 

Det er maaske ikke saa kedeligt, som De 

tror. Forvalteren er meget morsom, iiaar ban 
taber, og naar Bedstemoder faar en Grande-misere 
paa Haanden, bliver hun saa stolt, at det er en 
Fornøjelse. De vil snart komme til at more Dem 
her ovre, det skal De se — og mine Bedsteforældre 
kan De saa let vinde. De synes blot, at De — 
at Do . . . 

Palmer. 
At jeg? 

Lene. 
Er en Smule — en Smule . . . 

Palmer. 
Klodset? 

Lene. 
Ja! Jeg turde ikke sige det, men det var 
Meningen. De har nogle underlige Manerer, men 
dem kunde De snart lægge af. 
Palmer. 
Det skal jeg. Sig mig blot, hvad jeg skal 
gøre og hvad jeg skal lade være! Jeg lover Dem 
ubetinget Lydighed. 

Lene. 
Nu vel! Naar De ikke vil blive vred, saa 
skal jeg straks give Dem én lille Lektion. 

1. 

Ved Døren tror jeg det er bedst, at vi begynde. 
Først og fremmest maa De lære 
At komme rigtig ind. 

Palmer. 
Med Anstand og med Ynde 

Lene. 

Ja — og forlængs maa det være I 
Det or ganske let. 

Palmer. 
Saadan! — Var dot ret? 
Lene. 
Ih — Det gjordo De særdeles net! 
Palmer (afsides). 
Hun or god, den Smaa! 
Lene. 

Husk nu blot: De maa 
Ej som før beholde Hatten pao. 

Palmer, 
(experimenterer med at holde Hattene. 
Men det Svære- 
ste maa væro 
Ret at bære 
Don med Smag! 

Lene. 

Ja — og det er vigtigt — 
Saadan — det var rigtigt. 
Kan De se. det er jo ingon Sag! 



Nu med en Hilsen ret beskeden og ærbødig 
Maa De Husets Damer hædre. 

Palmer (bukker). 
Saa dybt maasko? 

Lene. 

O nej — det har De ikke nødig. 

Palmer. 



Saadan da? 



Lene. 
Ja det var bedre. (sætter sig). 

Gamle Folk med Air, 
Fruerne især 
Maa De ikke træde alt for nær. 

Palmer (nærmer sig). 

Men hvis nu jeg saa 
En . . . 

Lene. 

Ja, hos de smaa 
unge Piger kan Dø frejdig staa. 

Palmer (kurtiserende). 
Og saa siger . . . 
Lene. 
Man lidt Smiger — 
Men man siger 
Det med Aand. 

Palmer. 

Og hvis det gør Lykke, 
Vover man at trykke 
Et uskyldigt Kys paa hendes Haand. 
(De betragter hinanden forundrede. — Pavse). 

Palmer (afsides). 
Hun er jo smuk — hun er jo elskværdig. 
Jeg opgiver min Plan. Jeg bliver. 

Lene (afeides). 

Han gør jo forbavsende Fremskridt, 

(To Skud bag Scenen. AUarm.) 
Min Gud — hvad er dog dette? 

Femte Scene. 
De Forrige. Fruen (fra Højre) senere Jens. 

Fruen. 
Er Fjenden faldet ind i Landet eller er det 
igen Hr. Palmer, der er paa Færde? 

Lene. 
Bedstemoder ! Han har jo ikke været udenfor 
Doren, siden Du gik. 

Jens (styrter ind). 
Aa — det er grueligt — nu er man ikke 
sikker paa sit Liv længer! 

Alle. 
Hvad er det? — Hvad er der. sket? 

Jens. 
Og det er Herren der, som volder det Alt- 
sammen. 

Palmer. 
Hvad for Noget? 

Jens. 
Aa, den Johan, den Johan ! — Og hans Herre, 
som har givet ham Lov til det. 

Palmer. 
Hvortil? — Fortæl dog! 

Jens. 
De laa nede i Dammen . . . 

Palmer. 
Hvem? Johan? — 

Jens, 
Nej, Gud give, at det var ham, der laa der! 
— Nej, det var alle Ænderne — Fruens ægyp- 
tiske Ænder — de dejlige toppede, hvide Ænder 
væk er de — skudt hver og en. 

Fruen. 
Mine Ænder! 

Jens. 
Ja, de ligger dernede med Benene i Vejret. 
Det er en Gru at se paa. 

Palmer. 
Paa min Ære — Frue — det er sket aldeles 
uden mit Vidende. 

Fruen. 
Det er det samme. Deres Tjener er et Uhyre, 
og det er De med. O. mine dejlige Ænder! 

Lene (til Jens). 
Gaa, gaa bare! (trøstende til Fruen) Men lille 
Bedstemoder — Hr. Palmer . . . 

Jens. 
Ja, det er ikke det Hele. Nej, Frøkenens ene 
Turteldue — 

Lene (bryder ud). 
Aa! 

Jens. 
Den fløj lige ind i Skuddet — og Plaf, der 
drat 'en — jo, den ligger nede i Dammen og 
svømmer omkaps med de døde Ænder. 

Lene (tørrer sine Øjne). 
Jens. 
Og det kunde ikke hjælpe, hvad jeg sagde til 
Johan — for hans Herre havde fortalt ham , at 
her var fri Jagtret. 

Palmer (afsides). 
Hun græder! — O, den Hallunk! — (nærmer 
sig bevæget til Lene). Frøken, tro mig: hvad der er 
sket, har smertet mig mere end Dem — og Deres 
Vrede . . . 

Lene (smiler gennem Taarerne). 
Jeg er ikke vred — paa Dem ikke! — 

Palmer. 
Og den Uforskammede, som er Skyld i disse 
Taarer, skal paa Øjeblikket afsted herfra. 

(iler hurtigt ud). 
Fruen. 
Gid han vilde tage sin Herre med sig! 

tTens. 
Aa, vi slipper ikke saadan fra de Mordere. 
Naar de mi har faaet Has paa de andre Dyr, saa 
begynder de paa mig, og siden kommer Turen til 
Herskabet. Der gaar Ingen fri. 



Sjette Scene. 
Fmen. Lene. Kammerraaden (fra VcDstre). 

' Kammerraaden. 
Har I hørt det? Han er her — han er 



kommen. 
Hvem ? 



Fruen. 



Kammerraaden. 
Han, den anden Frier — Flanke — den unge 
Flanke. 

Lene, 
Men Bedstefader — Du lovede jo . . . 

Kammerraaden. 
Ja vist lovede jeg. Men den unge Mand har 
ikke havt Taalmodighed til at vente. Han har 
selv villet hente Svaret paa Faderens Brev. 

Lene. 
Ja, jeg har heller ikke havt Taalmodighed til 

at vente ham. 

(vil gaa). 

Fruen. 
Bliv dog, mit Barn ! — Du niaa ikke dumme 
ham for . . . 

Syvende Scene. 
De Forrige. Flanke. 

Flanke. 

Ah, Hr. Kammerraaden ! (bomærker Damemo). 
Men De har jo lokket mig i en Snare ! Jeg anede 
ikke, at det gjaldt en Præsentation for Damerne. 
~ Og nu har De lokket mig her ind i min 
Kejsedragt. 

Kammerraaden. 

De er jo klædt komplet en galla — 
Flanke. 

Spot og Skade foldes ad. Hr. Kammerraad! 
Dersom det ikke horte til mit Fag: aldrig* at blive 
forlegen, vilde jeg sige, at De havde gjort mig 
aldeles konfus, (afsides med Hentydning til Louo). Det 
maa vel være persona qrædionis! Jeg lagde al- 
deles ikke mærke til jiende paa Ballet — men jo. 
det maa være hende. 

Kammerraaden. 
Tillad mig at præsentere . . . 

Flanke. 
Hr. Kammerraad — hvortil Præsentation ! — 
At jeg har den Ære at boje mig for Deres naa- 



Digitized by VjOOQIC 



33 



dige Frue — det behøver Ingen at sige mig. Man 
havde forud betegnet mig Kammerraadinden som 
en af de faa tilbageblevne kvindelige Repræsen- 
tanter for det ægte gamle Aristokrati — kunde 
jeg saa tage fejl? — Og Frøkenen — tilgiv, at 
Gensynet gor mig maallos — dog nej — jeg er 
ikke maalløs — tvært imod: jeg har det skøn- 
neste Maal for Øje. 

Fruen (sagte til Lgdg). 
Han ligner ikke den Anden. 

Lene (med et Suk). 
Nej! 

Kammerraaden (truer ad ham). 
Naa, slaa Dem nu lidt til Ko efter Rejsen, 
og fortæl os noget Nyt fra Købenliavn! 

Flanke. 
Nyt — ! Nyheder er aldeles gaaet af Brug 
— det liar De nok set af Bladene. Hahaba! Og 
i de højere Regioner er alt ved det Gamle. Jeg 
var hos Ministeren forleden Aften. De véd, at 
jeg er lidt i Familie med ham — men der var 
kedeligt — der hersker et komplet Yindstille i den 
diplomatiske A^erden — et komplet Vindstille — 
og Diplomaterne plejer ellers nok at kunne >gøre 
YmåU Hahaha! 

Kammerraaden. 
Aa~h! Ja, hahaha! Ja, vore har i det 
mindste stadig :været i Tinden- — 

Flanke. 

;> Været i Yindeiv< — det er guddommeligt. 
Det Indfald skal jeg fortælle Ministeren — Hahaha! 
Ja, jeg kalder det et Indfald — men i Grunden 
var det et Udfald. Jo— o, Hr. Kammerraad: det 
var et Udfald. — Nej, som sagt, der er ikke det 
mindste Nyt ! Theatrene synger paa deres sidste 
Vers — der er ingen af dem, som har Kræfter 
til at opføre et eneste af mine Lystspil, — og der- 
for har jeg heller ingen skrevet. Kunstudstil- 
lingen bliver nok ogsaa daarlig i Aar — jeg 
skal i det mindste vel vogte mig for at sende 
Noget der op. 

Kammerraaden. 

Hvad? Er De ogsaa Kunstner? 
Flanke. 

Lidt — Jo— o! Jeg synger som Mølleren: 

»Ogsaa jeg er Maler — » 

Ikke sandt? Faldera. — « 

Nej, som sagt, det er smaat med Nyheder. Det 
Eneste, der har moret mig i Vinter, det var Be- 
riderne — ja, og saa Dreyschock? 
Fruen." 
Ak! De har hørt Dreyschock? 

Flanke. 
Hørt ham ! Jeg har end ogsaa spillet med ham. 

Fruen. 
Virkelig — ? Saadan firhændigt? 

Flanke. 
Nej, ottehændigt. Vi spillede nemlig Whist. 
Hahaha ! 

Kammerraaden. 

. . . Aa — Hahaha ! (sagte til Lene). Det er 
et udmærket Hoved. 

Lene (sagte). 
Synes Du det? 

Flanke. 
Men for Resten spiller jeg ogsaa Piano -— og 
Forte med — Hahaha! Det er min egen Skyld, 
at jeg ikke blev Kunstner. Jeg havde Valget 
imellem tre Veje til Berømmelse: Den diplomatiske, 
den artistiske og den militære. 

Kammerraaden. 
Den militære? 

Flanke. 
Ja, jeg har været i Uniform. 

Hans Ur. 4. 

1. 

Som Kadet her ved Akademiet 
Indtil Otteogfyrre jeg gik — 
Da begyndte de paa Klammeriet, 
Og jeg slog mig paa Diplomatik. 
Lad de Tappre kmi rase i Blinde, 
Blot de Snilde kan frelse en Stat! 
Hvad ej Tusind Soldater kan vinde — 
Det kan tabes af én Diplomat. 

3* 

2. 

Jeg har malt, jeg har suDget og skrevet, 
Ingen spiller Eomedje som jeg, 
Og en Thorvaldsen kunde jeg blevet — 
Har man sagt — men det frister mig ej. 
Nej — man dømmer saa haardt om Aitister, 
Og se derfor, saa har jeg betænkt: 
Jeg vil hellere være Minister — 
Dem dømmer man ikke saa strængt. 

Nej — jeg tror, jeg har valgt den bedste Vej. Jeg 
er som skabt til Diplomat. Det Eneste, som mangler 
mig, er et adeligt Navn, men nu om Stunder er 
det jo ikke umuligt at blive baroniseret; man 
køber sig et Gods . . . 

Kammerraaden. 
Eller faar det i Medgift. — Tag en rig Pige ! 

Flanke. 
Det vil jeg! — Min Tilkommende maa være 
rig — det vil sige hovediig — hahalia! — jeg 
mener rig paa Hoved — paa Yid og Aand — 
det maa være en Dame, der kan brilliere i Mini- 
sterens Saloner — om hun har et Gods eller 
ikke — det er en Biting. — Aandrig — det er 
Ordet. Og jeg tror, jeg har fundet en saadan 
Dame. (afsides, i det han gør en Kompliment for Lene). 
Er hun stum? 

Fruen (til Lene). 
Saa svar dog! 

Lene. 
Han giver mig jo ikke Tid til det. Han taler 
selv hele Tiden. 

Kammerraaden (sagte til Flanke). 
Hun er lidt undselig. 

Flanke (sagte til Kammerraaden). 
Jeg kan tænke det. Stakkels Barn — dette 
er noget Uvant. Jeg vil give hende Tid til at 
fatte sig — og trække mig tilbage paa en fin 
Maade. (højt). Mine Damer — mine Damer! — 
De tillader, at jeg gør mit Toilette! 

Kammerraaden (afsides). 
Hun er forlegen — jeg tror, hun syiies godt 
om ham. 

Flanke (standser ved Udgangen). 
Det er sandt ! Her er nogle Breve, som Post- 
mesteren vilde lade min Postillon overbringe Hr. 
Kammerraaden; men jeg udbad mig selv den 
Ære at være Brevdrager — der er ogsaa et Brev 
til Frøkenen, ser jeg. 

(afleverer Brevene). 

Kammerraaden. 

De er alt for artig. 

(Lene takker med en stum Kompliment). 

Flanke (afsides). 
Jo, stum er hun nok! 

(Alle gaar undtagen Lene). 

Ottende Seene. 

Lene (ene). 
Han er altsaa vittig og elskværdig ! Nok mu- 
ligt. Jeg kan dog bedre lide den stakkels Palmer. 
(aabner Brevet). Ah, det er fra Klara! 

(læser). 

Kjære Veninde! 
Indlagte Brev, som jeg har fundet i min 
Broders Værelse, sender jeg Dig herved i 
største Hast og uden nogen som helst Kom- 
mentar. Jeg haaber, at det vil interessere Dig. 
Hvad kan det være for et Brev! — xCarl Palmer!« 
— Ih — til Klaras Broder — fra Hr. Palmer ! Hvem 
skulde tro, at han havde slige elegante Bekendt- 
skaber ! Og se, hvilken nydelig Haand, han skriver ! 
Jeg er ganske nysgerrig efter at vide, hvad han 

har havt at fortælle. 

(læser). 

»Bed for mig, kære Ludvig ! Naar Du mod- 
tager disse Linier, befinder jeg mig i Humle- 
stængernes og Boghvedegrødens Hjemstavn, 
omringet af tusinde Parer og Fristelser. 
Kan han skrive saadan! 

Min Onkel har faaet den Idé at ville gifte 
mig med et Pigebarn, som jeg aldrig har set, 
men som skal være Arving til et Gods, der 
støder op til hans Ejendomme ovre i Pyen, og 
— hvad der er det Værste — han har svoret 
at gøre mig arveløs, hvis jeg ikke gaar ind paa 

hans Plan. Jeg kender hans Ordholdenhed, 
og drager derfor allerede i Morgen ud paa 
det farlige Æventyr. I en gammel Eede, som 
bærer det betegnende Navn Valbygaard, ven- 
ter hun mig — hun, Gaasen for alle Gæs- 
sene — kærligt vogtet af en gammel Kam- 
merraad Jeronimus og hans dydsirede Fru 
Magdelone. 

O, fy ! 

Hun skal ikke vente forgæves. Jeg kommer 
— men ikke som den forventede galante 
Frier — nej, jeg kommer iført en Tølpers 
Skikkelse, saa ubehøvlet og saa dum, at end 
ogsaa Valbygaasen skal vende sig bort fra 
mig med Forfærdelse . . . 

(lader Brevet synke og brister i Graad). 

Saaledes altsaa! Ja! Ja! 

(rejser sig efter en Pavse). 

8ansr Nr. 5. 

Ja — nu begriber jeg alt — : 

Alle de snedige Rænker! 
Ak, hvilken hjærtoløs Leg! 

Gække mig vilde han blot. 
Mens jeg troskyldig og from 

Raad og Lærdom ham skænker. 
Paa det enfoldige Barn 

Ser han med Haan og Spot. 
O, han kender saa Udt 

Det Hjærte, som han saarer. 
Mens han mig belo, 

Jeg vilde kun lians Hold. 

Jeg irode Godt om ham 

Og Alle — men med Taaier 
Min skønne, glade Tro 

Jeg siger nu Farvel. 

Og jeg — som kunde saa godt lide ham! 

Niende Scene. 
Lene. Kammerraaden. Frnen. Senere Palmer. 

Kammerraaden. 
Det er eii prægtig Fyr — vittig og beleven. 

Fruen. 
Og høflig og elskværdig. — Men hvad fejler 
Dig, mit Barn? 

Lene. 
Mig? Aa — Ingenting ... De talte om 
Hr. Flanke! 

Fruen. 
Ja — det er et Mønster for en ung Mand 
— - netop en Mand for Dig. 

(Palmer kommer ind). 

Kammerraaden. 
Han er i det mindste vel opdragen, og det er 
mere, end man kan sige om denne Pal . . . (be- 
mærker Palmer). Ah! 

Lene (ser Palmer, afsides). 
Det er ham! (højt). Ja, kære Bedstemoder 
^- jeg finder ham ogsaa elskværdig. 

Fruen. 
Du modtager altsaa hans Tilbud. 

Kammerraaden (med Hentydning til Palmer). 
Hm— Hm ! 

Lene. 
Ja, hvis De tillader det. Han elsker mig jo 
— det har hans Fader skrevet — og jeg — jeg 
elsker ikke nogen Anden. 

Palmer. 
Men min Gud — om hvem er Talen her? 

Lene. 
Ah — Hr. Palmer! Talen er om en ung 
Mand, som har begært min Haand — en Mand, 
som ikke skammer sig ved at ægte en stakkels 
uvidende Pige fra Landet. 

Kammerraaden. 
Hvad er det, hun siger? 
Fruen. 
Tys, Barn! 

Palmer. 
Men Frøken, en saadan Beslutning . . . 

Lene. 
Er taget, og mine Bedsteforældre har givet 
deres Samtykke. 

Palmer. 
Men, Hr. Kammerraad? — Min Onkel . . . 

Lene (kold). 
Deres Hr. Onkel kan ikke være saa urimelig 
at ville stifte en Mesalliance mellem sin Nevø — 
den elegante dannede Herre fra Hovedstaden . . . 

Kammerraaden (afsides). 
Er Barnet forrykt! 

Lene. 
Og en enfoldig Landsbypige, der ikke har 
mere Aand og Dannelse, end der akkurat behøves 
til at indse, at ethvert venligt Ord, De siger hende, 
er et OflPer, og at enhver Minut, De tilbringer i 
hendes Nærhed, er spildt Tid. 
Palmer. 
Men for Guds Skyld, Froken . . . 

Lene. 
Jeg vil altsaa bede Dig, kære Bedstefader, at 
svare den unge Herre, at jeg modtager hans Haand 
og — føler mig lykkelig derved. 
Palmer. 
Frøken! 

Lene. 

Meget lykkelig, Hr. Palmer! 

(gaar). 

Tiende Scene. 
Palmer. Kammerraaden. Fruen. 

Fruen (til Kammerraaden). 
Det var et Eejsepas. 

Kammerraadeii. 
Behørig læst og paaskrevet. 

Palmer. 
Hun giver mig en Kurv — en Kurv, hvori 
der ikke er et forsonende, ikke et forklarende 
Ord. Hun, som nylig var saa venlig, saa del- 
tagende. Ja, hun maa handle efter Ordre. Det 
kan ikke være Andet. (højt). Jeg beundrer Frøken 
Lenes Lydighed! 

Fruen. 
De tager fejl, Hr. Palmer, hvis De tror, at 
dette er vort Værk. Hun er sin egen Herre, og 
vi beklager meget . . . 

Kammerraaden. 
Ja, vi beklager særdeles meget, hvad der er 
sket — men sket er sket. 

Palmer. 

^S J^g — j®& beklager blot, at jeg ikke øje- 
blikkelig kan følge Frøkenens Yink, og befri Dem 
for min Nærværelse. 

Kammerraaden. 
Hvorledes? — De vil rejse? 

Palmer. 
Straks, hvis det blot lod sig gøre. 

Kammerraaden. 
Naa, naar De endelig vil. saa ... om et 

Øjeblik kører den Extravogn tilbage, hvori den 
anden Herre kom. 

Palmer. 
Ah! Han er allerede kommen, (efter et Øje- 
bliks Bevægelse) Jeg benytter Lejligheden ! — Far- 
vel, Hr. Kammerraad — Farvel, Frue! — Er det 
Dem muligt, saa glem min uforsvarlige Optræden 
i Deres Hus! Jeg skal aldrig glemme den Over- 
bærenhed, hvormed De har taalt Det — som jeg 
nu bittert angrer. 

Kammerraaden. 
Men, kære Ven . . . 

Fruen. 
Men bedste Hr. Palmer . . . 

Palmer. 
Endnu en Gang Farvel! Hils Frøken Lene! 
— Sig hende . . . sig . . . nej, sig ikke Noget! 
Farvel — for sidste Gang! 

(gaar). 

Ellevte Scene. 
Kammerraaden. Fruen. Siden Flanke. 

Kammerraaden. 
Hvad gik der af Manden — han blev jo paa 
én Gang forvandlet til et andet Menneske! 

Fruen. 
Ja, det var jo det, der forbavsede mig. Han 

talte et helt nyt Sprog, og fik ganske andre Ma- 
nerer. Jeg blev ordenlig rørt ved den Afsked, 
han tog. 

Kammerraaden. 
Jeg med! Men — nu er han borte — og 
— det maa vi dog i Grunden være glade over. 
(Bukker ved Vinduet). Farvel! Farvel! (Vognrummel) 
Lykke paa Rejsen! 

Flanke (træder ind i elegant Toilette, afsides med Uro). 
Jeg saa' ikke fejl — det var Palmer, der lob 
mig forbi. — Hvor kunde jeg vente at træffe ham 
her! Lykkeligvis kendte han mig ikke! 
Fruen (der har set ud af Vinduet). 
Saa! — Der rejste den Gjæst! 

Flanke. 
Rejste der Nogen bort herfra? 
Kammerraaden. 
Tys! — En stakkels Fyr, som har friet til 
min Datterdatter — og hentet sig . . . 

(løfter paa Skuldrene). 

Flanke (betegner ved en Bevægelse med Albuen en Kurv). 
Kammerraaden (nikkor). 
Flanke (afsides). 
Jeg aander atter! 

Kammerraaden. 
Jeg tilstaar, at det forundrer mig: Pig^n be- 
stemte sig øjeblikkelig. 

Flanke. 
Altsaa: Jeg kom — jeg saa — jeg vandt? — 

Kammerraaden. 
Ja — hun modtager Deres Tilbud, og vi — 
vi samtykker med Glæde i Forbindelsen. 

Flanke. 
Virkelig ! Jeg er henrykt ! — Saa kan jeg da 
snart præsentere Ministeren en aandrig Gemalinde, 

Tolvte Scene. 

De Forrige, Jens (styrter forfærdet ind), straks efter Lene, 
San« IVr. O. 

Jens. 

Hr. Kammerraa', Hr. Kammerraa'. 

Kammerraaden. 

Naa, hvad er der paa Færde? 

Fruen. 

Hvad er det Jens? 

Flanke. 

Er Ilden løs? 

Jens. 

Næ, de æ meje væ're 
Hr. Palmer ... 

Lene. 

Naa? 

Jens. 

Hr. Palmer — aa! — 

Kammerraaden. 
Naa, skynd Dig dog at svare! 

Jens. 
Hr. Palmer . . . 

Kammerraaden. 
Naa, hvad har han gjort? 

Jens. 
Aa, brække' Halsen bare. 

Kammerraaden. 
Men saa tal! — 

Flanke. 
Men saa tal! — 

Jens. 

Kusken var ju gal, 
Køre saaden paa — de va dou et Bæst te Ka'l. 

De Andre. 

Men fortæl! 
Men fortæl! 
Ih, Gud fh os vel! 
Svar dog! — Har Hr. Palmer slaaet sig ihjel? 

Jens. 

Deme'e i Alleen ved de stoure rø'e Lé', 

Se, der tou Fa'n ve Hestene, aa saa for di aste'. 

Planke. 

Og Vognen — den for med? 

Jens. 

Ja, Vounen den for me\ 
Men der, hvor Vejen svinger . . . 

Flanke. 
Der svinged de maaske? 

Jens. 
Ja: Hen-e, Kusk aa Isener — de va en Gru aa se, 
Flanke. 
Der laa de alle TreV 
Jens. 
Ja, der laa de alle Tre. 
Kammerraaden. 
Og Vognen gik i Stykker? 

Jens. 

Ja vist: i bare sraaa, 
Smaa bette, bette Staamper, som — ja, som saal 

Lene. 
Men Palmer? 

Fruen. 
Aa, jeg tror, jeg faar ondt af al den Skræk. 
Kammerraaden. 
Men Folkene? 

Jens. 
Ih Kos : di æ væk ! 

De Andre. 
Væk? 

Jens. 
Væk! 
De Andre. 
Du siger Vognen vælted — Du siger, at Du saa 
Den blev aldeles knust — Er Du vis derpaa — ? 



Digitized by VjOOQIC 



49 



Men^ Folkene — hvor er de ? — maaske de slap med 

Skræk, 
Det er vel ej saa slemt? 

Jens (paa samme Tid). 
Jou, de' er, som je sier — je stou jo sæl aa saa, 
A Younen gik i Staamper, saa smaa, saa smaa. 
Je hade Dær aa daane' a bare Gru aa Skræk, 
Jou, de æ vist aa sandt: di æ væk! 

De Andre. 
Væk? 

Jens. 
Væk! 

Kammerraaden. 
Saa Hr. Palmer har da virkelig brækket 
Halsen? 

Jens (ser ud af Vinduet). 
Ja, Hr. Kammerraad ! — Der kommer han 
selv. Nu kan De spørge ham, om jeg lyver. 

Planke (afsides). 
Jeg vil retirere — han bliver vel ikke længe 
her inde. 

Trettende Scene. 

De Forrige uden Flanke. Palmer støttet paa to Karlo, der 
fører ham hen i Lænestolen. 

Palmer. 
Aa— aa! 

Fruen. 
Gud ske Lov — død er han dog ikke! 

Kammerraaden. 
Hvor hår De stødt Dem? — 

Palmer. 
Over alt — Aa! 

Kammerraaden. 

Vi maa straks sende Bud efter Doktoren. 

(løber ud). 
Fruen. 
Nu skal jeg sørge for et Leje til Dem! (sagte 
ta Jens). Her er mit Hovedvandsæg, lad ham lugte 

til det, hvis han skulde besvime. 

(gaar ud). 

Lene vil gaa, men i det samme udstøder Palmer et Skrig 
— hun stanser). 

Jens. 
Dør De? 

Palmer. 

Nej — ikke endnu. Lad mig være i Fred! 
Gaa ned til Johan — og se, hvordan han har det ! 
Jens. 
Skal jeg, Frøken? 

Lene. 
Ja vist! Syge Folk maa man føje. 

Jens (i det han gaar). 
Saa! Nu kan jeg da hilse Baldur, at han er 
hævnet — og Ænderne og Vejrhanen med. 



Digitized by VjOOQIC 



61 

Fjortende Seene. 
Palmer. Lene. 

Palmer (^jer sig om). 
Ak! 

Lene. 
Stakkels Menneske ! Saaret, døende — og det 
maaske for min Skyld! 

Palmer (springer op). 
Erøken! 
Lene (udstøder et Skrig og løber mod Døren). 

Palmer. 
Tilgivelse, Frøken! — Tilgivelse! Gaa ikke, 
før De har hørt mig. 

Lene. 
Hvorledes — De — De er ikke saaret . . . 

Palmer. 
Bedrøver det Dem? Jeg er dybere saaret, 
end De tror. De befalede mig at rejse — og jeg 
adlød. Men i det Øjeblik, da jeg steg i Vognen, 
overrakte Deres Tjener mig dette Brev — dette 
Ulykkesbrev, som jeg i et ubesindigt Øjeblik havde 
tilskrevet min bedste Ven. Dette forklarede mig 
Alt. Nu maatte jeg retfærddiggøre mig. Jeg havde 
gærne givet mit Liv for Deres Tilgivelse. »Kusk !« 
— raabte jeg til Postillonen — »Et halvt Hun- 
drede Daler, hvis Du vælter os, saa Vognen gaar 

4* 

itii.^ Og det var en rask Karl; I det Samme laa 
vi i Grøften. 

Lene. 
De kunde jo have slaaet Dem ihjel. 

Palmer. 
Det brød jeg mig ikke om — min Afrejse 
var i al Fald forhindret — og jeg vilde endnu en 
Gang se Dem — Dem — 

Lene. 

V^albygaasen ! 

Palmer. 

Frøken! Da jeg skrev dette Brev, havde jeg 
jo ikke set Dem. Et arrangeret Parti er sjelden 
behageligt, og en Bekendt af mig, en Nar, en Laps, 
der paastod, at han kendte Dem og Deres Familie, 
havde givet mig en saadan Skildring af dette elsk- 
værdige Hus, at Partiet blev mig aldeles forhadt. 
De kender den Plan, jeg lagde for at forhindre 
det; men jeg formaaede ikke at gennemføre den. 
Den Blidhed, hvor med De undskyldte og dæk- 
kede mit plumpe Væsen, den elskelige Barnlighed, 
hvor med De gjorde mig opmærksom paa mine 
Fejl, og de stille Taarer, som De fældede over 
mine kaade, dumme Streger — alt Dette tilintet- 
gjorde i et Øjeblik mine Fordomme, og jeg el- 
skede Dem. 



De? 



Lene (glemmer sig). 

Palmer. 
Ja, jeg elskede Dem af mit hele Hjærte. — 
Tænk Dem nu min Fortvivlelse, da De viste mig 
bort, og fortalte, at en Anden — men nej! — 
Det er umuligt! — Nu, da De véd Alt — nu 
tilgiver De mig — nu véd De, at ingen Anden 
kan elske Dem saaledes, som jeg. 

Lene (bevæget). 
Hr. Palmer — er dette maaske en ny Ko- 
medie? 

Palmer. 
De kan ikke tvivle paa min Kærlighed. De 
véd, at jeg vovede mit Liv for at kunne tilstaa 
Dem den. 

Lene (efter en Pavse). 
Nu er denne Tilstaaelse forgæves. Min Bedste- 
fader har givet en Anden sit Ord. Jeg har givet 
ham mit, og naar han forlanger det. maa jeg 
blive hans. 

Palmer. 

Nej , nej ! Jeg beder Dem ! Jeg bønfalder 
Dem! . . . 

Femtende Scene. 
De Forrige. Jens. 

Jens. 
Han havde faaet et Par blaa Øjne. 

Lene (ta Palmer). 
For Guds Skyld! 

Jens. 
Den Syge! — Aa! 

Palmer (springer op). 
Ti stille — 

Jens. 
Han gaar — han løber — Hr. Kammerraad! 
(ud af Bagdøren) Hr. Kammerraad ! 

Palmer (kaster ham fra Døren). 
Stille, siger jeg! 

Jens (ved Vinduet). 
Hr. Flanke! 

Palmer (river ham bort). 
Hvad ser jeg? Viktor Flanke her? 

Jens. 
Jo— o. Det er ham, der skal ha' Frøkenen. 

Palmer. 
Han! Han — o, den Elendige! Nu forstaar 
jeg det Hele. 

Lene. 
De kender ham? 

Palmer. 
Ham! Det var jo ham, der gav mig denne 
Beskrivelse over Dem og Deres ... 

Lene. 
Det er umuligt! 

Palmer. 
Men det skal blive ham en dyr »Spas, Jeg 
skal . . . (griber Jons, der vil smutte ud) Hvor hen ? 
Du bliver her! 

L e u e. 
Hvad har De i Sinde? Hvorledes vil De 
kunne retfærdiggøre Dem? Ingen vil tro Dem — 
og dersom han ikke frivillig giver Afkald paa min 
Haand . . . 

Palmer. 
Det skal jeg tvinge ham til. 

Lene. 
Nej — lad det blive min Sag! Hvis han 
virkelig har vovet . . . 

Palmer. 
Der kommer han, Frøken! Fra dette Kammer 
vil De kunne høre os. — Hør os, og døm saa! 

Lene. 
Gid De havde Retten paa Deres Side! Jeg 
skulde vide at straffe den Skyldige. 

(gaai ind). 

Palmer (griber Jens, der atter vil liste sig ud). 
Du bliver her, har jeg sagt. Der staar Du! 
(stiller ham op ved Vinduet) Du rører Dig ikke af 
Stedet, Du taler ikke et Ord! 

Jens (hfljrøstet). 
Jo— jo • • • 

Palmer (ryster hain). 
Ikke et Kny! Du bevæg^er ikke en Mine, 
rører ikke en Finger — siger jeg ! Forstaar Du ? 
Dersom Du bare blinker med Øjnene, saa dræber 
jeg Dig! Ja, foret Dig, saa mig selv, og siden alle 
de Andre ! Forstaar Du ! (slipper ham). 

Jens. 

Jou ! (staar under hele den følgende Scene ubevægelig, 
som forstenet). 

Palmer (lægger sig paa Kanapeen). 
Husk nu. at det gælder Dit Liv! 

Jens (nikker). 

Sekstende Scene. 

De Forrige. Flanke. 

Flanke (i Baggrunden). 
Det er dog vist det Bedste, at jeg taler et 
Par Ord med ham. Maaske kan jeg ved lidt Di- 
plomatik forhindre alle Forklaringer, (lister sig frem 
til Jens, hviskende) Hvordan har han det? (Jens bliver 
staaende ubevægelig) Jeg siger: hvordan har han det? 
(Jens aabner Munden for at svare, men standser pludselig 
ved et Blik fra Palmer). Hører Du ikke ? — Nej, 
han er nok døv. (vender sig). 

Palmer (hæver Hovedet). 
Hvad! Da her, Flanke! 

Flanke. 
Stakkels Palmer! Hvordan er det med Dig? 

Palmer. 
Lidt bedre. Det hjælper altid Noget at se et 
menneskeligt Ansigt. Nu har jeg i to hele Dage 
ikke set Andre, end disse Indfødte. 

Jens (afsides). 
Indfødte! 

(standser ved et Blik fra Palmer). 

Flanke (afsides). 
Han er ikke vred. Godt! Han véd ikke Noget. 

Palmer (gør en Bevægelse). 
Aa! 

Flanke. 
Du fik vel et ordenligt Stød? 

Palmer. 
Jeg er knust i allo Ledene — komplet lam. 

Jens (afsides). 
Undtagen i den højre Haand. Den fejler 
ikke Noget, (gnider sin Arm). 

Flanke. 
Det var ogsaa en lystig Kulbøtte, I gjorde. 
Vognen vendte jo bogstavelig alle Fire i Vejret 
— Hahaha! 



Digitized by VjOOQIC 



58. 

Palmer. 
Hahaha! Ja, jeg havde jo lidt Hastværk med 
at komme herfra. Hvem kunde vel holde det ud 
mellem disse Mennesker! Nej, jeg maa sande Dine 
Ord. Yalbygaard er en sand Gaaserede. 

Flanke. 
Ja, ikke sandt? — men tys! 

Palmer. 
Tys? Der er jo Ingen, som horer os. 

Flanke. 
Men Tjeneren — 

Palmer. 
Han er jo døv — stokdøv! — 

Flanke. 
Ja, saadan lader han rigtig nok — men han 
talte dog før — 

Palmer. 
Han? — til hvem? 

Flanke. 
Han talte med sit Herskab — Kammerraaden 
og Fruen. 

Palmer. 
Ja, dem forstaar han meget godt. Han kan 
se paa Deres Mund, hvad de siger — men stok- 
døv er han. — Pas nu paa ! (med Eftertryk). Han 
rører sig ikke af Pletten, hvor højt jeg raaber. — 

Jens! — Jens! — Der ser Du! — Aa nej, det 
er nogle gruelige Mennesker her ovre. Begge de 
Gamle — 

Flanke. 
Ikke sandt? De er, som jeg sagde . . . 

Palmer. 
Jeronimus — Hahaha! 

Flanke. 
Og Magdelone op ad Dage! Nu, og hvad 
riger Du om den Smaa? 

Palmer. 
Det Samme, som Du. Du havde fuldkommen Ret. 

Flanke. 
Du finder hende ogsaa dum ug bondeagtig? 

Palmer. 
Aa — aa! Ved hvert Ord, hun talte, kom jeg 
til at tænke paa Din Beskrivelse — og den geniale 
Skaal, Du udbragte ved Frokosten for ... for .. . 

Flanke. 

For Valbygaasen! Hahaha! 

Palmer. 

Valbygaasen — Ja, rigtig! — Hahaha! 
(Lene slaar Døren i, der hidtil har staaet paaklem, Jens 
slaar forfærdet Hænderne sammen.) 

Flanke. 
Hvad var det? 

Palmer. 
Det var den Døve! (afsides) Hun hørte det! 

Jens (afsides). 
Nej, Gud bedre Frøkenen for Friere, hun har! 
— Den ene er værre end den anden. 

Syttende Scene. 
Be Forrige. Kammerraaden. 

Kammerraaden. 
Nu, det var Ret ! De holder Humøret vedJige. 
Jeg hørte Patienten le, tror jeg? 

Palmer. 
Aa! — Ja, Flanke var saa morsom! 

Flanke. 
Ja — jeg var lidt — morsom. 

Kammerraaden (til Palmer). 
Nu tænker jeg, at vi snart har Doktoren, saa 
De kan blive aareladt. 

Palmer. 
Aa— aa — aareladt! — Skal jeg aarelades? 

Jens (a&ides). 
Det ku' han ha' godt a', og den anden med! 
Kammerraaden. 

Ja vist ! (sagte til Flanke, i det han viser ham et Brev) 
Se her er Svaret paa Deres Faders Brev — det 
indeholder mit Samtykke in optima formå. 

Flanke (sagte til Kammenaaden). 
Tillader De, at jeg lægger det inden i mit 
Bre\r? — Jeg sender netop n.u min Groom afsted 
med det. 

Eammerraaden. 

Vær saa god! (højt) Kom nu her, Jens, og 
hjælp mig at føre Hr. Palmer over paa sit Kammer ! 

Palmer (jOiBides). 
Hun har sagt: »Lad det blive min Sag!« 
Nuvel! Jeg stoler paa hende. 
(Gaar med Besværlighed, fulgt af Kaminerraaden og Jens). 

Attende Scene. 

Flanke. Straks efter Lene. Senere Palmer. 

Flanke. 

Ket saa, min Ven! — Gaa Du ind og lad 

Dig aarelade — hahaha! Det er ingen Kunst 

at løbe med Folk, naar de er saa lettroende, som 

han. Hahaha! Han er virkelig fuldt og fast 

overbevist om, at Pigen er en Gaas, og han har 

dog vist talt med hende. Jeg har endnu ikke 

hørt et Ord af hendes Mund, men blot det ff^rste 

Blik sagde mig . . . (Lene synger udenfor). Tys — 

der er min Tilkommende! 

Lene (med en Skillingsvise i Haanden, ladende som hun 
ikke ser Flanke, og under hele Scenen talende Fynsk). 

Nej, hvor det dog er en køn Vise! Nu tror 
jeg ogsaa snart, jeg har lært den udenad. 

Hnng Kr. 7. 

1. 

Jæ ha'o mig ea Kæreste. 

Som andre Piger har. 
Men jæ ska raa'e Alle fra 

Aa trou paa en Husar. 
Hu tu tuelnelu 

Aa trou paa en Husar. 
Og for at ingen Flere 

Skal falde i hans Garn, 
Saa vil jæ nu heskriue ham, 

De skændeli'e Skam! 
Hu tu tueluelu 

De' skændeli'e Skarn. 

2. 
Hans Kinder æ som Lellier 

Med Bousenbla'e paa, 
Hans Øjne di æ brune, 

Men hans Bukser di æ blaa, 
Aa tu tueluelu 
Hans Bukser di æ blaa. 
Hans TrøjOy den æ rø' og 
hans Skæg æ ligervis, 
Hans Hjærte, de æ trouløst, 
Hans Navn, de' æ Mathis. 

Hu tu tueluelu 
Hans Navn de' æ Mathis. 

3. 

Hans Ord æ som de rø^e Guld 

Mæ Diamanter i 
Men op te Halsen æ han fuld 

A' Løfjn aa Laamskeri 
Hu tu tueluelu 

A' Løjn aa Laamskeri. 

Ja vogt Jer vel I Pi'er! 

Jæ si'er Jer for sandt, 
Han stal mit aango Hjærtes Ko 

Aa aate Mark kontant 
Hu tu tueluelu 
Aa aate Mark kontant. 

Flanke. 
Brava! Brava! Bravissima! 

Lene. 
Uf, hvad er det ligt at skræmme mig saadan ! 

Flanke. 

Tillad mig at gøre Dem min Kompliment . . . 
(bukker). 

Lene (nejer kejtet). 
Væsgo ! 

Flanke (afsides). 
Lidt kejtet er hun. (højt). J^øken! Jeg har 
aldrig hørt Nogen synge saa udmærket Fynsk, 
som De. 

Lene. 
Hvad behager? Siger De, at jeg synger Fynsk ? 

Flanke (^afsides). 
For Pokker! Hun taler maaske Fynsk for 
Alvor. (højt). Nej, jeg mener, at De foredrog det 
lille Nummer med mageløs Sandhed og genial 
Opfatning. 

Lene. 
Hvad? 

Flanke. 
Jeg siger, at De formelig excellerer i Dialekt- 
faget. 

Lene. 
Hvad? 

Flanke. 
At De sang denne gamle Bondevise udmærket. 

Lene. 
Bonde vise? Synger jeg gamle Bønderviser? 
Det var rigtig kønt sagt. Jeg maa ellers sige 
Dem, at det er den allernyeste Vise, som er kom- 
men lige her over fra København. Skytten havde 
den med i Gaar. 

Flanke (afsides). 
Hun vil gøre Løjer med mig. (højt). Nu vel! 
Tillad mig, som sagt, at gøre Dem min Kompli- 
ment for Visen — og tillad mig der næst at takke 
Dem for den Lykke, De har beredt mig! 

Lene (spillende Bilbouquet). 
Hvad for Noget — hvad er det. De siger? 

Flanke (vigende tilbage). 
Jeg siger, at jeg allerede har modtaget Deres 
Svar af Kammerraaden. 

Lene. 
Morfar? 

Flanke. 
Ja, han overrakte mig dette Brev, der tilskø- 
der mig et Paradis paa Jorden. 

Lene. 
Gjorde Morfar? 

Flanke. 
Ja, Frøken — og jeg takker Dem . . . 

Lene. 
Ingen Aarsag! 

Flanke. 
Jeg takker Dem og Deres Hr. Grandpapa . . . 

Lene. 
Morfar ? 

Hanke (utaalmodig). 
Ja — ja vist — Morfar! (afsides). Hun gør 
mig nervøs med sit Morfar! 

Lene (fanger Fluer). 
Uf, sikken en ækel Spyflue! 

Flanke (træder forbavset tilbage). 
Det har altid været mit højeste Ønske at vinde 
en aandrig Dames Haand — og dette Ønske har 
jeg opnaaet. 

Lene (vedbliver). 

Ja det har De. 

Flanke. 

Hvad behager? 

Lene. 

Aandrig, det er jeg — det har De Ret i. Det 

5 

sagde ogsaa den kønne Herre, der var her i Gaar 
— for han var rigtig nok køn. (snapper Fluen og 
holder den lukkede Haand hen til ham). Brrr — vil 
De ha'en? 

Flanke. 
Nej Tak! (afsides). Det var en kuriøs Liden- 
skab! (hflrjt). De mener formodenlig Hr. Palmer? 
Jeg hører, at De har givet ham en Kurv. 

Lene. 
Ja, Morfader vilde have det. 

Flanke. 
Og det har De gjort for min Skyld? 

Lene. 
Nej, for Morfars. 

Flanke. 
Hvorledes? De vælger altsaa . . . 

Lene. 
Alle dem, som Morfar siger, jeg skal tage. 
(nynner og snapper atter en Flue). Det var én til! 

Flanke (afsides). 
Jeg begynder næsten selv at tro paa min 
Beskrivelse af Valbygaasen! (højt). Jeg smigrer 
mig med, at De har truffet det heldigste Valg. 
Der vil snart aabne sig en hel ny Yerden for 
Dem, naar De bliver min Ledsagerinde. Jeg vil 
præsentere Dem hos Ministeren . . . 

Lene. 
Ministerens — Aa! 

Flanke. 
De vil komme til Hoffet — 

Lene. 
TU Hoffet — Ih! 

Flanke (afsides). 
»Aa!« og »Ih!« — Uh! (hfijt). 

Sans Nr. 8. 

Ja, tænk Dem paa et bal-paré 
Ved Hoffet skal vi figurere. 

Lene. 

Naa, saa skal De faa en Dans at se, 
(fortrolig) Jæ ka' saagar polkere. 

Flanke. 
Kan De? 

Lene. 
Ja vist — men De? 
Flanke. 

Ak nej! — 

Lene. 
Ih, det er nemt at lære! — 

(ruller den store Lænestol tilbage). 

Flanke. 
Hvad, mon hun vil informere mig? 

Lene. 
Kom I 

5* 

Flanke (engagerende). 
Maa jeg ha' den Ære — 

Lene (danser et Slags Mazurka). 
Se saadan, so saadan — 

Flanke. 

Nej, Kæro . . . 
Lene. 
Jo vist er det ret! — Vil De blot holde Takt I 

Flanke. 
Men Frøken . . . 

Lene. 
Jo, saa skal det være! 
Flanke. 



Men Frøken 



Lene. 

Ta' Benene mæ og hold Takt! 

Flanke. 

Nej Frøken! Nej, 
Det passer ej. 
De mener nok Mazurka, mærker jeg. 

Lene. 
Naa, naa — pas paal 

Flanke (sUpper hende). 
Det vil ej gaa. 

Lene. 
Nej, De ka' ingen Ting forstaa! 
Flanke. 
Nej, det Slags Dans er ej for mine Bon. 

Lene. 
Naa vel! Saa danser vi en an'en en! 

Palmer (der under Dansen har tittet gennem Døren i 
Baggranden, lister sig ind). 
Det lader til, jeg kommer ret tilpas, 
Her tror jeg man kan tage Plads, 
(sætter sig i Lænestolen med Ryggen mod Tilskuerne). 

Lene (danser med Flanke). 
:,: Denne Dans, :,: 
Den er højst moderne. 

Flanke (leende). 
:/. Her til Lands :,: 
Ja, det tror jeg gærne. 

Lene (bondekoket). 
:,: Har De trot :,: 
Jeg var saa elskværdig? 

Flanke (slipper hende og vender sig tilintetgjort). 
:,: Lott' ist todt! :,: 
Nej — nu er jeg færdig! 

Lene (tager atter fat). 
:,: Hop, hop — Saadan skal det gaa! 
Se, det er dog den bedste Dans, man kunde hitte paa. :,: 

Flanke. 
Hop, hop, Hopsa! — Naa, lad gaa! 
Nej, dette er forskrækkeligt, jeg gruer for den Smaa. 

Palmer (titter over Stolen). 
Hop, hop — Saadan skal dét gaa! 
Nej, det er dog forskrækkeligt, hvad hun kan finde paa I 
(Pavse. — Flanke vifter sig med sit Tørklæde. — Palmer 

skjuler sig atter i Stolen). 

Flanke. 
Dersom det ikke var taktløst, saa vilde jeg 
rigtig nok forundre mig over, at De ikke er mere 
taktfast. 

Lene 
Hvad? 

Flanke. 
De er jo meget musikalsk, har min Tante for- 
talt. Spiller De ikke Fortepiano? 

Lene. 
Jeg? Nej, jeg spiller Harmonika . . Jeg har 
saadan En til at trække ud og ind. 

Flanke (afsides). 
Hun spiller Harmonika — Hun er umulig! 
(ligfjt). Men min Tante har hørt Dem synge italienske 
Arier — dem har De da ikke akkompagneret paa 
Harmonika? 

Lene. 
Har jeg sunget italiensk? — Aa — nej, det 
maa vist have været mit Sødskendebam — det 
maa have været Helene — for hun kan baade Ita- 
liensk og Fransk og alt det Andet. 

Flanke. 
Men er De da ikke Frøken Helene? 

Lene. 
Nej, jeg hedder Malene. 

Flanke. 
Malene ! 

Lene. 
Det vil sige: Jeg er egenlig døbt Magdalene. 
Helene er lidt ældre end jeg, derfor har hun faaet 
det kønneste Navn. Ja! Deifor har hun da ogsaa 
faaet de fleste Penge, og derfor har de ogsaa ladet 
hende lære alt Muligt. 

Flanke (afsides). 
Død og Helvede! Skulde dette være en Fejl- 
tagelse. Det maa have været Kusinen, min Tante 
har beskrevet, (højt). Hvor er Deres Kusine Helene? 
Lene. 
Hun er der ovre paa Nabogaarden. 

Flanke. 
Hvilken Nabogaard? Hvad hedder Nabo- 
gaarden? 

Lene. 
Hvad den heddefr? Yi kalder den aldrig An- 
det end Nabogaarden! 

Flanke (himlende). 
Hvor kan man være saa stupid! 
Lene. 

Er jeg stupid? Er jeg dum? 

(græder). 

Flanke (afsides). 

Det forstod hun dog! (højt). Hør, lad os nu 

være fornuftige! 

Lene. 
Være fornuftige? (græder). Bedstefader, Bedste- 
moder! Kom, kom — skal jeg være fornuftig? 

Flanke. 
Nej, nej, nej — det er for meget forlangt — 
jeg indrømmer det. 

Lene (grædende). 
Det er ikke nok, at alle de Andre siger, at 
jeg er dum. Nu skal De ogsaa til at snakke bag 
efter. — Bedstemoder! 

Nittende Scene. 

De Forrige. Fruen. Straks efter Kammerraaden og Jens. 

Fruen. 
Hvad er det? Lene græder jo? — Hvad er 
det, mit stakkels Barn? Sig mig det! 

Lene (grædende). 
Hr. Flanke siger, at jeg er dum — han siger, 
at jeg er stupid. 

Fruen. 
Du, mit Barn? Det er jo himmelraabende! 

Kammerraaden. 
Hvad er her paa Færde? 

Fruen. 
Jeg véd ikke, hvad Du synes? Hr. Flanke 

har fornærmet Barnet paa den mest oprørende 
Maade — han har fornærmet hele Familien. 

Kammerraaden. 
Nu da? 

Lene. 
Han har sagt, at jeg var stupid, at man ikke 
kunde forlange, at jeg skulde være fornuftig. 

Kammerraaden. 
Min Herre ! Endnu har De ingen Rettigheder 
over min Datterdatter . . . 

Flanke. 
Og jeg forlanger heller ingen at faa. Jeg 
giver Dem med Fornøjelse Deres Ord tilbage — 
Vær saa god! Her er Deres Brev til min Fader! 

Kammerraaden. 
Og dermed tror De, at den Sag er endt? 

Flanke. 
Ih nu — Frøken Lene er fri — jeg afstaar 
fra alle Fordringer . . . 

Palmer (farer op). 
Men jeg, jeg fordrer Oprejsning af Enhver, 
der har fornærmet hende. 

Flanke. 
Palmer ! 

Kammerraaden. 
Den Syge! 

Fruen. 
Den Anden! 

Jens. 

Nu halter han ikke mer. 

Palmer. 
Jeg fordrer . . . 

Lene (hurtig). 
Jeg fordrer, at De ikke driver Spøgen videre ! 
Ja, kære Bedstefader, det var en Spøg af Hr. 
Flanke! Han opdagede straks, at De kun havde 
givet ham min Haand, mens mit Hjærte tilhørte 
en Anden — og derfor greb han dette Middel til 
at sætte mig i Frihed. 

Flanke (afsides). 
Er det hende, der taler? 

Kammerraaden. 
Men jeg begriber ikke . . . 

Lene. 
Jo, kære Bedstefader! Du begriber det let. 
Hr. Flanke mærkede, at jeg elskede Hr. Palmer, 
og saa opofrede han sig for sin Vens Lykke. 
Kammerraaden 
Er det sandt? 

Flanke (flov). 
Frøkenen siger det jo. 

Palmer (trykker haus Haand). 
Højmodige Ven! 

Flanke (vrider sig). 
Oh! 

Lene. 
Ægteskaber sluttes jo i Himlen — og det er 
altsaa ikke min Skyld, at jeg kommer til at aabne 
Bryllupsballet med en Anden — (galant). Den første 
Mazurka derimod . . . 

Flanke (flov). 
Oh! 

Lene. 
Den danser vi sammen, og ved Bordet ud- 
bringer De med Deres sædvanlige Veltalenhed — 
en Skaal for »Valbygaasen«. 

Flanke. 
Oh! (afsides). Hun véd Alt. 

Kammerraaden (til Flanke). 
Jeg forstaar hende ikke. 
Flanke. 
Men jeg forstaar Frøkenen! — Hr. Kammer- 
raad — De har endnu en Datterdatter . . . 

Kammerraaden. 
Jeg? Ja— a! 

Flanke. 
Frøken Helene. 

Fruen. 
Frøken? 

Kanimerraadeii. 
Frøk . . . Hendes Mand bad mig nylig staa 
Fadder til deres femte Sen. 

Flanke. 
Oh — jeg er narret! 

Lene. 
Paa hele Valbygaard er der ikke en eneste 
Oaas tilbage. 

Jens. 
Om det saa er Ænderne, saa er de væk! 

Palmer. 
Hr. Kammerraad! 

Kammerraaden. 

1. 

Ja, kære Hr. Palmer, De ser jo, den Smaa 

Er vant til at have sin ViJje. 

Naar hun nu vil ha' Dem til Mand — saa lad gaal 

Saa hører De til vor Familje. 

(forener Palmer og liene). 

Lene (til Palmer). 
Jeg spilled et voveligt Spil — ikke sandt? — 

Palmer. 
Jeg spillede ogsaa — jeg voved og vandt — 

Flanke. 
Jeg ogsaa — men jeg blev Kodilje. 

Kor. 

Ja, Stakkel, ban blev jo Eodilje. 

2. 

Fruen. 

Hvad er det, De siger? Hvad sigter De tilV 

Kammerraaden. 

Ja, det maa nok Lene forklare, (til Lene). 
Hvad har I dog spillet? — de talte om Spil. 

Lene. 
Det var en Komedie bare! (til Publikum). 
En tarvelig lille Komedie blot — ■ 
Og om vi har spillet den slet eller godt — 
Ja, det kan jo De kun besvare. 

Kor. 
Ja, det kan jo De kun besvare. 

Notitser. 



stykket opførtes første Gang paa Kasino den 29de Marts 
1856. Intrigen og paa Lidt nær Scenegangen er taget efter 
Bayards »la niaise de St. Flour«, — Dialogen er derimod 
aldeles frit behandlet og samtlige Sangnnnmiere tildigtede. 

Melodierne er: 

til Nr. 1: »Slike Jenter vil jo inte ha', sa'n.« 

- — 2: Romance af den nye Jordegodsejer (Boyeldieu). 

- — 3: Valse de Havre af Mozart (lempet). 

- — 4: »Vons serrez la plus belle« (Doche). 

- — 5: »På desse strander« (Dannstrom). 

- — 6: Komponeret af H. C. Lumbye. 

- — 7: Reminisentser efter en fynsk Bondevise. 

- — 8: Potpouri: Menuetten af Don Juan — »Jeg vilde, 

jeg vilde, jeg vilde saa gæme« — Mazurka af 
»For Alvor« — og »Lott" ist todt«. 

- — 9: »Den Nattergal synger« (Du Puy). 

Den fynske Dialekt, hvori hele Jens's og en Scene af 
Lenes EoUe maa gives, er kun betegnet i Kuplotterne, men 
maa selvfølgelig ogsaa i Dialogen gennemføres af Fremstil- 
lerne. 

Om Forladelse. 

Farce med Sang i 1 Akt. 

Frit bearbejdet efter det Franske. 

Personer. 



Elias Kludstrup, PeDsionist og Digter. 
Kathinka, hans Kone. 
Affathe, deres Pige. 
Grefforius Brusholm, Maler. 
Eva, bans Kone. 
Nebelmann, Fotograf. 

(Handlingen foregaar i København). 

(En smukt møbleret Sal. To Døre i Baggrunden og en paa 
hver Side). 

Første Scene. 

Agathe 
(ene, læsende i en Adresseavis, som ligger paa Bordet). 

Sans: Nr. 1. 

1. 

Ak, havde man dog en Gang faa't 
En Kondition, som du'de! 
Men alle mine varer blot 
Til Maaneden er ude. 
I otte Dage gaar det an; 
Men før man naar de forten, 
Saa har man nok, saa siger man: 
Gid bare, bare Du var vel paa Porten I 

2. 

Ser Herren surt, er det en Gru 
At vise sig i Stuen, 
Og er han sød og venlig — Huhl 
Gud fri os saa for Fruen! 

6 

Ja, lad ham være, som han vil! 
Jeg paastaar: at en Herre 
Er dog det Værste, der er til — 
Næst efter Fruerne, for de er værre! 

Nej, der er ikke en eneste Kondition for mig: 
»En ældre stadig Pige« — »En Pige af sat Alder« 
— »En ældre Pige, Kone eller Enke« — Tak! 
En ung Pige med menneskeligt Udseende er der 
ikke én Frue, der vil have i sin Tj^i^^ste. Det 
er, som jeg siger — det er Herrernes Skyld Alt 
sammen. 

Anden Scene. 
Nebelmann. Agathe. 

Nebelmann (fra Baggrunden). 
Om Forladelse! 

Agathe (afsides). 
Saa! Der er han igen! 

Nebelmann. 
Tør jeg spørge: Er Deres Frue kommen til- 
bage fra Fyen? 

Agathe. 
Ja! 

Nebelmann. 
Er hun hjemme nu? 

Agathe. 
Ja! 

Nebelmann. 
Ene? 

Agathe. 
Nej! 

Nebelmann. 
Det var Skade. De véå ikke, naar hun er 
alene? 

Agathe. 
Nej! 

Nebelmann. 
Jeg vilde saa gerne have talt med hende. 

Agathe. 
Saa? 

Nebelmann. 

Var De saa god at hilse hende fra mig sidst? 

Agathe. 
Ja! 

Nebelmann. 
Og hun har ikke givet Dem noget Svar til 
mig? 

Agathe. 
Nej! 

Nebelmann. 
Sagde hun slet ingen Ting? 

Agathe. 
Jo! Hun sagde, at De maatte vist have gaaet 
fejl. Hun kendte Ingen, der hed Nebelmann. 

6* 

Nebelmann. 
Det var da besynderligt. Det er ikke i^orteii 
Dage siden, hun var oppe hos mig. 

Agathe (forundret). 
Hos Dem? — 

Nebelmann (ligeledes). 
Ja. hos mig! 

Agathe. 

Er De ganske vis paa det? 

Nebelmann. 

Ja, det er jeg rigtig nok. Her kan De selv 

se! (viser hende en Lommebog). »Onsdag Kl. 11: Fru 

Kludstrup.« Hun var hos mig om Tirsdagen; men 

der var just et Par andre Damer oppe hos mig, 

saa jeg maatte bede hende komme igen Dagen efter. 

Agathe (ser i Bogen). 
»Etatsraadinde Salling Kl. 1. Frøken Trane- 
berg Kl. 2. Den gamle svenske Dame Kl. 3.« 
Saa Damerne løber Dem saadan paa Dørene! 
(ironisk). De maa jo være optagen hele Dagen! 

Nebelmann. 

Nej, desværre! Jeg har alt for megen Tid 

til overs. I de sidste to Dage har der ikke været 

en Sjæl hos mig; men det er min egen Skyld. Det 

gaar aldrig, naar man ikke har et ordentligt Skab. 

Agathe. 

Et ordenligt Skab? Naa, saa det hjælper? 

Nebelmann (afsides). 
Den tossede Tøs! Hun kan ikke begribe, at 
Skabet er det Allervigtigste for en Fotograf, (højt). 
Jeg skulde have været om mig den Gang, Pepita 
og Ysabel Cubas var her! Men de blev straks 
nappede af mine Kolleger. Nu har jeg tænkt paa 
Deres Frue. Hun er den smukkeste Dame, jeg 
véd, og hun klæder sig altid saa nydeligt. 

Agathe. 
Ja, Gud bevares! (afsides). Det maa nok Her- 
ren bekende! 

Nebelmann. 
Hun lod heller ikke til at have de sædvan- 
lige Fordomme; men jeg turde aUigevel ikke 
komme frem med, hvad der laa mig paa Hjærtet, 
den Gang hun var oppe hos mig, for dels var det 
første Gang, jeg talte med hende, og dels saa hun 
ikke ud til at være i rigtig godt Humør den Dag. 

Agathe. 
Det er hun saamænd heller ikke i Dag, kan 
jeg forsikre Dem. 

Nebelmann. 
De lader heller ikke til at være videre oprømt. 

Agathe. 
Nej, det har jeg saamænd heller ingen Grund 
til. Fruen har sagt mig op i dette Øjebhk, og 
det bare fordi Herren, den gamle Nar, gaar og 

sukker over det Pjank, han skriver paa. Nu har 
jeg ingen Kondition igen! 

Nebelmann. 
Hør nu! Jeg kunde maaske skaffe Dem en 
god Plads. 

Agathe. 
Gid det var saa vel ! Men naar en Plads skal 
være rigtig god, saa maa der ingen Herre være 
i Huset — eller ogsaa ingen Frue. 

Nebelmann. 
Kjender De Fru Brusholm her oven paa? 

Agathe. 
Fruen paa tredje Sal, hende vi flyttede ind 
efter? 

Nebelmann. 
Netop. Hun har ingen Mand, og hun har 
just spurgt min Søster, om hun ikke kunde skaffe 
hende en pæn lille Pige, som hun kunde have 
inde i Stuen og tale lidt med en Gang imellem. 
Det var just en Kondition for Dem. Vil De have 
det, skal jeg straks gaa der op og anbefale D^m; 
jeg er just paa Vejen op til hende. 

Agathe. 
Ja, det skulde De rigtig have Tak for. 

Nebelmann. 
Saa bliver det derved. Men til Gengæld maa 
De gøre mig en Tjeneste. 



Digitized by VjOOQIC 



87 
Agathe. 



Naa? 



Nebel m an n (giver hende en Billet). 
De maa levere Deres Frue dette Brev! 

Agathe. 
Dette Brev? — Nej, det er vist et af den 
Slags Breve, som . . , nej, det kan jeg virkelig 
ikke love. 

Nebelmann. 
Jo vist saa! 

1. 

Jeg forsikrer Dem paa Ære, 
Der er intet Ondt deri. 

Agathe. 

Lige meget! Jeg vil være 
Uden for dot Mikseri. 

Nebelmann. 



Agathe. 
Hvor kan De forlange 

Nebelmann. 

Er det et Offer da saa stort? 
Herregud I Det har saa mange 
Vidt berømte Damer gjort. 

Agathe. 
Lige godt! 
lige godt! 

Nebelmann. 
Det er jo en Fordom blot. 



Agathe. 

Hør! De véd dog vel, at Fruen 
Har en Mand? 

Nebelmann, 
Det véd jeg! 

Agathe. 

Naa! 
Han er inde der i Stuen. 
Hvis han nu kom ud — hvad saa? 

Nebelmann. 
Ja, hvad saa? 

Agathe. 

Vær dog forsigtig! 
For De véd jo . . . 

Nebelmann. 

Nej — fortæl! 

Agathe. 
Han er ikke ganske rigtig 
Her! (peger paa Panden). 

Nebelmann. 
Ih, Gud bevares vel! — 

Agathe. 

Tænk, om han . . . 
Tænk, om han . . . 

Tfebelmann. 

Tys! Jeg gaar saa stærkt jeg kan! 

(skynder sig ud). 

Agathe. 

Saa! Nu glemte han Billetten! — 

Tredje Scene. 
Kladstrnp i Slobrok. Kathinka. Agathe. 

Kludstriip. 
Men, kæreste, sødeste, bedste, lille Kathinka ! 
Du gaar sandelig for vidt i Din Skinsyge. 

Kathinka. 
Skinsyge! Jeg skulde være skinsyg paa Dig? 
Du har virkelig store Indbildninger om Dig selv, 
det maa jeg tilstaa ! 

Kludstrup. 
Du maa jo dog vide, at hele min Kærlighed . . . 

Kathinka. 
Den bryder jeg mig ikke det Allermindste 
om. For min Skyld maa Du gærne forelske Dig 
i alle spanske Danserinder og franske Aktricer, 
her kommer til Byen. Du maa skrive lige saa 
mange Vers til Maanen og Din Ubekendte, som 
Du lyster — vær saa god ! men jeg vil have mig 

frabedt, at Du gør ømme Øjae til mine Tjeneste- 
piger. 

Kludstrup. 
Har jeg gjort Øjne til Dig. Agathe? 

Agathe. 
Ikke det jeg véd, men Fruen maa vel vide 
det bedre. 

Katbinka. 
Er Du dér? — Du kan gaa ind og tage af 

Bordet. 

(Agathe gaar). 

Kludstrup. 
Katbinka! — Du gør baade mig og den 
stakkels Pige Uret. Husk: Jeg er Digter, og jeg 
bar altid bavt et udtryksfuldt Fysiognomi. Jeg 
stod just og tænkte paa en erotisk Scene i min 
Tragedie; mine Tanker afspejlede sig uvilkaarlig i 
mit Blik, og det var aldeles tilfældigt, at det faldt 
paa Agathe. Du kan tro mig, om Du vil, men 
jeg forsikrer Dig, at det med samme Ønthed vilde 
have hvilet paa vor tykke Amme . . . 

Katbinka. 
Det vil jeg saamænd gærno tro. Du er na- 
turligvis ogsaa forelsket i hende. 

Kludstrup. 
Dyrebareste Katbinka ! Er der da ingen Græn- 
ser for Din Skinsyge? 

Kathinka. 
Jeg siger Dig: jeg er aldeles ikke skinsyg, 
og hvad mere er: jeg har bevist det. Har jeg 
ikke aldeles overladt Dig til Dig selv i de otte 
Dage, jeg var ovre i Fyen? Vilde jeg maaske 
have vovet, saadan at forlade Dig, hvis jeg havde 
været jaloux? Nej, vær Du kun rolig, min gode 
Kludstrup! Jeg bekymrer mig lige saa lidet om 
Dine Eventyr, som Du bekymrer Dig om mine. 

Kludstrup. 
Om Dine? — Dine Eventyr? — Har Du 
Eventyr? 

Kathinka. 
Det er i al Fald min egen Skyld, naar jeg 
ikke har dem, for jeg er Gud ske Lov endnu 
hverken gammel eller grim. Ovre i Svendborg 
har jeg maaske bragt mere end ét Hoved i Ulave, 
og endnu i Gaar var der en ung smuk Mand, 
som lige fra Korsør og hertil sad i samme Koupé 
som jeg, og overøste mig med Galanterier. Min 
første Mand havde rigtig nok ikke rolig set, at 
jeg saaledes rejste ud i Verden paa egen Haand 
— men han tilbad mig ogsaa. 

Kludstrup. 
Kæreste, sødeste, bedste Kathinka! Tal nu 
ikke mere om den salig Sjæl ! I var kun forlovede 
i otte Dage og gifte i forten, men de tre Uger 
har Du allerede foreviget. 

Eathinka. 
Ja, Du har gjort Dit for at lære mig at 
skonne paa, hvad jeg tabte i ham. 

Kludstrup. 
Xaa, naa, iiaa miu Eugel! Nu skal jeg gaa 
ud og købe Dig en ny Kjole. Lad os saa ikke 
tale mere om ham! Og saa slaar vi en Streg 
over den Historie med Agathe. 

Kathinka, 
Paa ingen Maade ! Jeg gaar tvæit imod straks 
hen til Fæstemanden, (^tager Hat og Mantille paa) 
En Pige, der kokettei^er med sin Herre og svarer 
sin Frue, taaler jeg ikke i mit Hus ! 

(gaar ud i Baggrunden). 

Fjerde Scene. 

Kludstrup (ene). 
Det er altid haardt at blive misforstaaet, men 
det er dobbelt haardt, naar man ikke tør forklare 
sig, og det tør jeg jo ikke. Det er Digterens 
tunge Skæbne: ikke at forstaas af Nogen, og 
denne Skæbne har bestandig været min. 

1. 

Jeg gik i hele tyve Aar 

Og var Kopist — den Lod er haard, 

Jeg trælled som en Neger. 

Jeg skrev saa al Ting flød i Blæk, 

Men blev dog hundset stadig væk 

Af Chefer og Kolleger. 

Hvert Brev, jeg havde koncipert, 

Blev jarjeblikkelig kassert, 

Var der blot Glimt af Poesi 

Og Tankeflugt deri. 

Det gik saa vidt, at Justitsraaden en Gang erklæ- 
rede mig for »pidskende gal«, bare fordi jeg havde 
anvendt et Par Udraabstegn i en Embedsskrivelse. 
og han var endda en af Formændene for »de 
Intelligente ) ! 

Trang og tomefuld er den Vej, 

Digteren her maa vandre. 

Mængden, ak. Mængden forstaar ham ej — 

Og en Kontorchef 

Mindre end alle Andre! 

2. 

Da bragte mig en Arv det Held; 

At kunne juble mit Farvel 

Til Chefen og Kontoret. 

Jeg fulgte nu mit Hjærtes Lyst, 

Og. vældig toned snart min Røst 

Igennem Digterkoret. 

Men næppe hørte man min Sang, 

Før Spot og Spe paa samme Gang 

Fra alle vore Blade klang 

Som Akkompagnement. 

Det er aabenbart, at alle Eecensenterne personlig 
maatte have Noget imod mig, for der var ikke 
en, som vilde anerkende mit Talent. Der var 

end ogsaa et Blad, som var lumpent nok til at 
skrive: Ær. Kludstrup har aldrig fornægtet sin 
dobbelte Natur som Digter og Kopist: Alle hans 
Kopibøger er blevne til Digterværker og alle hans 
Digterværker til Kopibøger . . .»> Jo-o! 

Trang og tornefuld er den Vej, 

Digteren her maa vandre. 

Mængden, ak, Mængden forstaar ham ej, 

Og Recensenterne — nej, de 

Mindre end alle Andre! 

3. 

Jeg følte selv imidlertid 

Trods mit Talent og trods min Flid: 

Mig fattedes dog Noget! 

Jeg mangled Skygge i min Sang, 

Jeg mangled denne dybe Klang, 

Det høje Sving i Sproget. 

Jeg følte, at kun den, der led. 

Og stred med haabløs Kærlighed — 

Kun den Ulykkelige véd, 

At synge med Besked. 

Da saa jeg Kathinka ! — Hun var ung og dejlig, 
hun var Enke og haabløs Enke: hun vilde aldrig 
glemme sin salig Mand. Hvad Under da, at jeg 
kaarede hende til Genstand for min haabløse Kær- 
lighed. Men ak, heller ikke hun begreb mig! Da 
jeg tolkede hende mit Hjærtes Kvaler, blev hun 
rort og gav mig sit Ja — og dermed var min 
haabløse Kærlighed ødelagt; i Stedet for ulykke- 
lig Elsker, er jeg nu lykkelig Ægtemand — 

Trang og tornefuld er den Vej, 

Digteren her maa vandre. 

Mængden, ak. Mængden forøtaar ham ej, 

og hans egen Kone — 

Mindre end alle Andre! 

(sætter sig ved Skrivebordet). 

Ingen er bleven stor Digter uden en ulykkelig 
Kærlighed. Hvad var der vel bleven af Petrarca 
og alle hans dejlige Sonnetter, dersom han havde 
faaet Laura til Kone? Ingen Ting! Nej, han var 
forsigtigere end jeg : Han forelskede sig ikke i en 
Enke, men i en gift Kone, og det i en af dem 
med de alier strængeste Principer : Laura var haard 
som en Sten, saa længe hendes Mand levede, og 
da han døde — saa skyndte Petrarca sig bort fra 
Egnen! Ak ja! Det var en praktisk Mand, den 
samme Petrareal 

Femte Scene. 
Eva. Klndstrnp. 

Eva. 
God Morgen, Hr. Kludstrup! — Kommer jeg 
til Ulejlighed? 

Kludstrup. 
Paa ingen Maade ! Min Kone er ikke hjemme. 
Vær saa god at tage Plads! 

Eva. 
Nej Tak, saa vil jeg gaa igen, for det var til 

hende, jeg havde Ærinde. Dem vil jeg ikke for- 
styrre i Deres Arbejde. 

Kludstrup (sukkende). 
Mit Arbejde! Ak, det er forstyrret, det og 
al min Lykke, mit Haab og mine Drømme. Fru 
Brusholm! Yéd De, hvad det vil sige, at være 
ret ulykkelig? 

Eva. 
Hvad De forstaar ved at være det, véd jeg 
rigtig nok ikke! 

Kludstrup. 
Nej ! den Lykkelige forstaar aldrig den Ulyk- 
kelige. De er lykkelig? 

Eva. 
Det er, som man tager det. For to Aar siden 
var De en stakkels fattig Pebersvend og boede 
oppe paa det lille Kvistkammer heroven over, 
alene med deres Kat. Da boede jeg i denne Lej- 
lighed og var lykkeKg paa minMaade: min Mand 
var Kunstner, og det, han fortjente, var ikke stort ; 
men jeg var en Kunstners Kone, og hvad jeg 
fordrede, var det ikke heller. Samme Dag, som 
De flyttede ind i Huset, rejste min Mand til Bra- 
silien, og siden har jeg ikke hørt et Ord fra ham ; 
et halvt Aar efter arvede De en gammel Tante, 
og nu bor De her nede som en velhavende Mand 
med en ung smuk Kone, et kønt lille Barn og et 
hyggeligt Hjem — end ogsaa min Mands Malerier 

har jeg maattet lade blive hængende her nede af 
Mangel paa Plads. — Nu er det tvært imod mig, 
der sidder alene oppe paa Kvistkammeret med en 
Kat til Selskab, naar jeg ikke er ude at informere. 
Jo, De har Grund til at beklage Dem for mig! 
Fy, De maa rigtig skamme Dem noget! 

Kludstrup. 
Fru Brusholm ! De er en sjælden Kvinde ! . . . 

Eva. 
Fordi jeg aldrig taber Modet? Det er det 
Sidste, man skal gøre. 

Kludstrup. 
Sig mig: Er Deres Fornavn ikke Laura? 

Eva. 
Nej, jeg hedder Eva. Hvorfor? 

Kludstrup. 
Sig mig: Betragter De Dem som Enke? 

Eva. 
Jeg? Nej, hvordan skulde jeg kunne det! Min 
Mand kan jo gærne være i Live, fordi jeg ikke 
hører fra ham. 

Kludstrup. 
- Og selv om han skulde være død, vil De 
aldrig elske nogen Anden? 

Eva. 

Nej, naturligvis! 

Kludstrup. 
Selv om han var nok saa forelsket i Dem, 
nok saa ulykkelig? — De vilde ikke have en 
Smule Barmhjærtighed med ham? 

Eva. 
Ikke en Smule! 

Kludstrup. 
Er det vist? 

Eva. 
Ja, det kan De stole paa! 
Kludstrup. 
Ubetinget? 

Eva. 
Ubetinget! 

Kludstrup (begejstret). 
De er en velsignet Kone! (griber hendes Haand). 

Eva (leende). 
Men hvad fejler Dem dog? 

Kludstrup. 
Intet, thi nu kan jeg tilstaa Dem Alt — 

Eva. 
Bevares! De gør mig jo ganske bange. 

Kludstrup. 
Tilstaa Dem min ulykkelige, min haabløse 
Kærlighed ! 

Eva. 



Til hvem? 






Kludstrup. 


Til Dem! 






Eva. 


Til mig? 


Hahaha ! Jeg 


Hahaha ! 






Kludstrup. 



tror De er gal! 



Le ikke! 

Eva. 

Jo, det maa De virkelig tillade mig. Dersom 
jeg ikke fandt baade Dem og Deres Tilstaaelse 
saa umaadelig latterlige, var jeg jo nødt til 
at blive rasende over en saadan Fornærmelse. 
Hahaha! Det Indfald maa jeg dog fortælle til 
Deres Kone; hun vil ogsaa more sig kosteligt der- 
over. Hahaha ! 

Kludstrup. 
For Himlens Skyld, hør mig, jeg beder Dem ! 
Gør mig ikke ulykkelig! Det er en hellig, op- 
højet Følelse, en uskyldig, poetisk Lidenskab, som 
ikke har det Mindste med min ægteskabelige Kær- 
lighed at gøre. 

Eva (forundret). 
Hvad behager! 

Kludstrup. 

Eva! De er en stor Sjæl! De vil forstaa, 

7* 

at man ikke kan bedømme en Digters Hjærte efter 
samme Regler, som en Spækhøkers eller Pinde- 
huggers. Jeg er Digter. 

Eva. 
Ja saa! 

Kludstrup. 
Det vil sige: Jeg maa blive Digter; jeg føler 
det her — her! Jeg maa blive en af > Verdens 
første og største Digtere, og naar jeg ikke allerede 
er bleven det, saa er det kun fordi jeg hidtil har 
manglet et Ideal. 

Eva. 
Men De har jo Deres Kone. 

Kludstrup. 
Jeg har hende! Deri ligger just Fejlen! Et 
Ideal ophører at være Ideal i samme Øjeblik, som 
det er opnaaet. Eva! Vil De være mit Ideal? 
Vil De tillade, at jeg elsker Dem som Petrarca 
elskede sin Laura? Det er kun en ulykkelig, en 
haabløs Kærlighed, der begejstrer Digteren. 

Eva. 
Naa, saadan at forstaa! Jo, saa har De hen- 
vendt Dem til den Rette. Jeg kan des værre 
ikke forbyde Dem at have Deres egne tossede 
Indbildninger, ellers skulde jeg gæme gøre det 
med; men dersom De fra dette Øjeblik vover at 
skrive en Tøddel eller sige et Ord, eller gøre en 
Mine til mig, der minder om det, De nu har for- 

talt, saa beder jeg Deres Kone tage sig af Sagen 
— og saa kan De let faa mere ulykkelig Kærlig- 
hed, end De har Lyst til. 

Kludstriip. 

Nej, nej, nej! Jeg lover Dem: jeg skal være 

tavs som Graven. 

Eva. 

Godt! Saa lover jeg Dem til Gengæld, at 

Deres Kærlighed aldrig skal ophøre at være haab- 

løs — og dermed er den Sag paa det Rene. Men 

for at tale om noget Fornuftigt: De bar nok en 

Pige, der skal skifte. 

(Agathe kommer iud). 

Sjette Scene. 
De Forrige. Agatbe. 

Kludstrup. 
Ja, den lille Agathe! (afsides) Det vilde slet 
ikke være mig behageligt, om hun fik den Sladder- 
taske i sin Tjeneste. 

Eva. 
Det skal jo være en vakker Pige? 

Agathe. 
Nu skal vi høre! 

Kludstrup. 
Hun har sine Sider. Jeg skal ikke disre- 
kommandere hende. 

Stans: Nr* 4« 

1. 

Hun er saa lala! 

Eva. 

Ja vel! 
Det er alle Piger 
Nu om Stunder, men fortæl 
Mig en Gang: Hvad siger 
Hendes Skudsmaalsbog? 

Kludstrup. 

I den 
Staar tolv Gange aarligt: 
»Tro og skikkelig«. 

Eva. 

Saamænd ! 
Det er ikke daarligt. 

2. 
Kludstrup. 
Hun er noget arrig — 

Eva. 

Ej! 
Kludstrup. 
Studs — 

Eva. 
Det har jeg anet ! 
Kludstrup. 
Næsevis — saagar mod mig - 
Pyntesyg og flanet — 
Meget sladderagtig — 

Eva. 

Saa? 

Kludstrup. 

Knibsk og fuld af Nykker, 
Men geskæftig er hun — aa! 
Hun slaar Alt i Stykker. 

3. 

Eva (som har set hende). 
Driver hun Spioneri? 

Kludstrup. 

Hun gør ikke Andet. 
Og hun har en Maskepi, 
Som er rent forbandet. 
Dertil er hun hcgst koket 
Og Udt . . . (bliver hende var) 

det vil sige . . . 
At det . . . at det er en ret 
Vakker lille Pige I — 

Eva. 
Naa, der er hun jo selv! — Jeg hører, at Du 
skal skifte, lille Agathe, og Din nuværende Herre 
har i dette Øjeblik givet Dig et særdeles fordel- 
agtigt Skudsmaal — sig mig: Vil Du tjene hos 
mig? Det er ingen stræng Kondition, og Lønnen 
bliver vel den samme, som Du har her. 

Agathe. 
Tusind Tak, Fru .Brusholm ! Det vil jeg saa 
inderlig gæme, og jeg kan skifte, naar det skal 

være, for min Frue har sagt, at hun saa' helst, at 
jeg gik med det Samme. 

Eva. 
Saa meget desto bedre; men jeg vil dog først 
tale med Fru Kludstrup. 

Kludstrup. 
Ja, det er ogsaa bedst. 

Agathe. 
Det er sandt! Maa jeg takke Herren for 
Deres gode Anbefalinger? 

Kludstrup. 
Aa, ingen Aarsag, ingen Aarsag! 

Agathe. 
Herren er maaske ogsaa saa god at fortælle 
Fru Brusholm, hvem det var, jeg sidst fik Skyld 
for at have koketteret med? 

Kludstrup. 
Gaa ind efter min Frakke! 

Agathe. 
Og at min Sladderagtighed ikke endda gaar 
saa vidt, at jeg fortæller Alt, hvad jeg kunde for- 
tæUe. 

Kludstrup. 
Og min Hat! 

Agathe. 
Og at . . . 

Kludstrup. 
Men skynd Dig! (Agathe gaar) For jeg skal 
ud at kjøbe et Kjoletøj til min Kone. 

Eva. 
Om Forladelse! Saa har jeg dog forsinket 
Dem i Deres Forretninger. Farvel! 

Kludstrup (sukkende). 
Farvel! (Eva gaar). 

Agathe (kommer med Hat og Frakke). 
Og at jeg i al Fald ikke er saa slem til at 
spionere, at jeg skulde have luret efter det, som 
Herren nylig sagde til Fru Brusholm. 

Kludstrup (der imens har kastet Slobrokken og taget 
Frakken paa). 

Skulde her komme Nogen, mens jeg er borte, 
saa bed Dem vente et Øjeblik! (gaar). 

Agathe (følger ham). 
Og at min Pyntesyge endda ikke er værre, 
end at . . . (fortsætter uden for). 

Syvende Scene. 

Brusholm 

(kommer rejseklædt ind ad Døren til Venstre). 

Sans: Nr* 5. 

1. 

Se saa! Nu er jeg atter hjemmel 

Den Damp, ja, det er dog en herlig Ting, 

Det piber — Hvt! Saa or man fremme, 
Saa har man dampet Jorden helt omkring. 

I Hjemmets Skygge 

Fred og Lykko 
Nu venter mig — jo, »jeg har vel rejst« 

Ja vel, vel, vel rejst. 

2. 

Min stakkels Kone — jo, jeg takker! — 
Tænk, hvilke Øjne, him vil sætte op! 
Jeg rejste som en luvslidt Prakker 
Og vender hjem som en forgyldt Nabob. 

Al Trang og Ti-ængsel, 

Savn og Længsel 
Er nu forbi — jo, »jeg bar vel rejst« 

Ja vel, vel, vel rejst! 

Herregud! Der hænger endnu mit sidste 
store Maleri, min Kleopatra. Den trofaste Sjæl 
har ikke nænnet at sælge det ; hun har end ogsaa 
ladet det indfatte i en ægte forgyldt Ramme — 
og se en Gang! Nye Møbler alle Vegne! — Her 
er formelig elegant. Ja, det er det, jeg altid har 
sagt: Evas økonomiske Talenter grænser til det 
Vidunderlige. Alt, hvad jeg efterlod hende, da jeg 
rejste var en lille Gæld, jeg havde sammensparet 
mig med ved at male Historiemalerier — og 
den skulde hun da ikke komme langt med ! Hun 
maa have tjent godt ved sine Informationer, lader 
det til. (Agathe kommer ind) En Pige — se, se ! 
— Det har hun ogsaa Raad til! — God Dag 
mit Barn! 

Ottende Scene. 
Agathe. Brnsfaolm. 

Agathe (forundret). 
God Dag! Men hvordan er De kommet 
her ind? 

Brusholm. 
Gjennem Døren derude. 
Agathe. 
Men den var jo lukket! 

Brusholm. 
Ja, men jeg havde tilfældigvis Nogle til den. 
(viser hende Nøglen) Gaa bare ind og sig Fruen, at 
der er en lille lys Herre, som vil tale med hende. 

Agathe. 
En lille lys Herre? — De er jo høj og mørk! 

Brusholm. 
Ja, tror Du ikke, at jeg véd det? — Jeg vil 
naturligvis overraske hende. 
Agathe. 
Naa-aa! — Men Fruen er ikke hjemme. 

Brusholm. 
Jo vist saa! Amagerkonen dernede fortalte 
mig, at hun ikke var gaaet ud endnu. »Herregud, 
hvor hun vil blive glad, naar hun ser Dem igjen !-< 
sagde det gamle Skind, og hun var selv nær ved 
at omfavne mig midt i Porten. 

Agathe (afsides). 
Det var en underlig En? — Han kender 
Fruen og han kender Amagerkonen og han har 
Nøglen til Bagtrappen. Det maa vist være en af 
Familien, (højt). Fruen, er virkelig gaaet ud. Tør 
jeg spørge, fra hvem jeg skal hilse hende? 

Brusholm. 
Hils hende fra . . . Nej, lad mig faa lidt 
Frokost, det er bedre. 

Agathe. 
Frokost? -- 

Brusholm. 
Ja! Er det saa underligt? Jeg spiser Fro- 
kost hver Dag. — Gaa bare! 
Agathe. 
Ja, men De har endnu ikke sagt mig . . . 

Brusholm. 
Hvad jeg vil have — nej, det er sandt! Du 
kan give mig . . . giv mig, hvad Du har, men 
skynd Dig bare! Jeg har en glubende Appetit, 
og jeg kommer lige fra Menneskeædernes Land 
— forstaar Du? 

Agathe. 
Nej ... - 

Brusholm. 
Det kan ogsaa være det Samme, naar Du 
blot skaffer mig Noget at spise. — Allez! — 
(Agathe ryster paa Hovedet og gaar). 

Hun er dum — men køn er hun. Det er 
mærkeligt nok: siden jeg har været i Avstralien 
finder jeg alle Fruentimmer smukke. I Morges, 
da jeg kørte fra Korsør paa Jernbanen, kom jeg 
til at sidde lige over for en ung Dame, og jeg 
syntes, at jeg aldrig havde set noget saa Dejligt! 
Hun lod for Eesten ogsaa til at synes ganske godt 
om mig, og havde jeg ikke været en sat og stadig 
Ægtemand, vilde hun rimeligvis have bedaaret 
mig — men det var jeg nu, og derfor var jeg 
end ogsaa uhøflig nok til at løbe fra hende paa 
Banegaarden, uden en Gang at sige Farvel . . . 
Aa! En Slobrok! Det er dog en Perle den Eva! 
— Mens jeg flakker Verden rundt sidder hun og 
tænker paa mig. Det er morsomt nok, at hun 
netop skulde have faaet den færdig til min Hjem- 
komst, (tager den paa). 

Niende Scene. 
Katfainka. Brnsholni. 

Kathinka. 
Naa, min Ven! Endelig har jeg da fundet . . . 

Brusholm (afsides). 
Damen fra Jærabanen! 

Kathinka (afsides). 
Herren fra Jærnbanen ! 

Brusholm (afsides).' 
Hvad mon hun vil? 

Kathinka (afsides). 
Hvad mon han vil — i min Mands Slobrok? 
(De betragter hinanden forbavsede. — Pavse). 

Brusholm. 
Det var mig en uventet Ære at se Dem her! 
Jeg formoder, De kender min Kone? 
Kathinka. 
Deres Kone — nej — 

Brusholm (afsides). 
Det er altsaa ganske rigtig mig, hun forfølger. 

Kathinka. 
Jeg maa sige Dem, at Deres Opførsel . . . 

Brusholm. 
Har været uhøflig — det indrømmer jeg! Jeg 
burde ikke have forladt Dem, uden først at tage 
Afsked. 

Kathinka. 
Gener Dem ikke! Det kan De gøre straks, 
jo før jo heller! — 

Brusholm (galant). 
Tillad mig da at takke for behageligt Selskab 
og sige Dem Farvel! — Ønsker De en Droske? 

Kathinka (ligeledes). 
Nej Tak! — Farvel! 

Erusholm. 
Farvel! 
(De følger hinanden til Dørs under Komplimenter). 



Digitized by VjOOQIC 



111 

Kathinka. 

(vender ham Ryggen og tager sit Overtøj af). 
Det kalder jeg Frækhed ! 

Brusholm 
(der forundret er bleven staaende ved Døren). 
Ja — det er i det mindste en høj Grad af 
Ugenerthed ! 

Katkinka. 
De er ikke gaaet endnu? 

Brusholm. 
Gaaet? — Jeg? — Hør nu, bedste Frøken, 
Frue eller Jomfru, hvad De er: jeg sagde Dem 
før, at jeg var gift . . . 

Kathinka 
Jeg hørte det, og det gør mig meget ondt 
for Deres Kone. 

Brusholm. 
Jeg vilde meget nødig gøre mig skyldig i en 
Uartighed, men . . . jeg frygter for, at det er min 
Kone, jeg hører komme. 

Kathinka. 
Og jeg haaber, at det er min Mand. Und- 
skyld, at jeg overlader ham at holde Dem med 
Selskab! 

(tager sit Overtøj og gaar ind i Værelset til Høgre). 

Tiende Scene. 
Brnsliolm. Agathe. 

Agathe (ud af Døren, bærende en stor hvid Æske). 
Det gør ingen Ting, Fruen er ikke hjemme, 
men jeg kan godt tage imod det. 

Brusholm. 
Hvad er det? 

Agathe. 
Det er en Present til Fruen. 

Brusholm. 
En Present? 

Agathe (aabner Æsken). 
Ja, en Silkekjole — er den ikke dejlig? — 

Brusholm. 
Jo, den er nydelig! — Hvem er det, der gør 
saadanne Presenter? 

Agathe. 
Ih, det er naturligvis Herren. 

Brusholm. 
Herren? Hvad vil det sige? 

Agathe. 
Aa, det er saadan Skik og Brug her i Huset. 
Hver Gang der har været en Scene mellem Her- 
ren og Fruen, saa gaar han ud og køber hende 
en ny Kjole. Hun har snart saa mange, at hun 
ikke har Tal paa dem. 

Brusholm. 
(slaar sig for Panden og synker ned i Lænestolen). 

Jo, jeg har vel rejst! 

Agathe. 
Hvad er det? Hvad fejler Dem? 

Brusholm. 
Ingen Ting. Sig mig: denne Han, ham Her- 
ren, hvad er det for en Herre? 

Agathe. 
Hr. Kludstrup? 

Brusholm. 
Kludstrup! Det er et meget smukt Navn! 

Agathe. 
Kender De ham ikke? Er De ikke i Familie 
med ham? 

Brusholm. 
Jo, det lader til det! (langsomt, med frygtelig 
Ro) Hvad Tid paa Dagen plejer han at komme 
her? 

Agathe (forundret). 
Herren? 

Brusholm (heftig). 
Ja! 

Agathe (betuttet). 

Herren? Ih han -— han er her hele Dagen! 

8 

Brusholm (fettet). 
Hele Dagen! Ja saa! — Og naar gaar han 
om Aftenen? 

Agathe. 
Han gaar næsten aldrig ud om Aftenen. 

Brusholm. 
Han bor her altsaa? 

Agathe. 
Ja, naturligvis! 

Brusholni (ironisk). 
Naturligvis ! Hvorfor skulde man genere sig? 
O Kilian, Kilian! Vi har vel rejst! 

Agathe (afsides). 
Hvad gaar der dog af ham? 

Brusholm. 
Sagde Du Noget, mit Barn? 
Agathe. 

J^? j^g — j^g sagde, at Herren glemmer sin 
Frokost. 

Brusholm (bitter). 
Frokost! (resigneret) Frokost! — hvorfor ikke? 
(med brudt Stemme) For at hævne sig maa man 
leve — for at leve maa man spise. 

(gaar langsomt mod Udgangen). 

Agathe. 
Nej — nej — nej! Her er Spisestuen! 

Brusholm (rasende). 

Jeg véd nok, hvor Spisestuen er! 

(gaar hurtig derind). 

Agathe. 

Det kan aldrig hænge rigtig sammen, dette her. 

Ellevte Scene. 
Kladstrap. Agathe. 

Kludstrup. 
Er der kommet et Kjoletøj? 

Agathe. 
Ja, her er kommet mere end det. 

Kludstrup. 
Hvad da? 

Agathe. 
En høj, mørk Herre, som ser meget mis- 
tænkelig ud. Uh, han har gjort mig ganske bange. 
Han kom ind uden at ringe paa — han havde 
selv Nøgle — og det Første, han fortalte mig, var, 
at han vilde have Noget at spise. 
Kludstrup. 
Han var sulten — det har været en Tyv. 

Agathe. 
Nej, han er meget pænt klædt. 

Kludstrup. 
Det er Tyvene altid nu om Stunder. — Du 
jog ham vel bort. 

8* 

Agathe. 
Nej, Herren sagde, at hvis der kom Nogen, 
skulde jeg bede dem vente ; nu sidder han derinde 
og spiser Frokost. 

Kludstrup. 
I Spisestuen — hvor Sølvskabet staar? — 
Er Du da rent forrykt! 

Agathe. 
Der er han! 

Tolvte Scene. 

De Forrige. Brnsholm med sænket Pande og korslagte 
Arme. 

Agathe. 
Har Herren allerede spist? ■ 

Brus holm (indigneret). 
Spist! 

Kludstrup (afsides). 
Min Slobrok har han allerede faaet fat i. 

Brusholm (bemærker Kludstrup). 
Ah! (til Agathe) Lad os være ene! 

Kludstrup (ængstelig). 
Nej, det er ikke nødvendigt. Bliv kun! 

Agathe (sagte, spodsk). 

Jeg skal lade Døren staa paa Klem. 

(gaar ind i Spisestuen). 

Brusholm. 
Vær saa god at tage Plads! 

Kludstriip. 
De er alt for artig ! (afsides) Saadant et Æ ven- 
tyr kunde være meget morsomt, naar man bare 
ikke var saa bange. (de sætter sig). 

Brusholm. 
Hm! 

Kludstrup. 
Hm! 

Brusholm. 
Jeg maa bede Dem undskylde, at jeg tager 
imod Dem her . . . 

Kludstrup. 
• Jeg bér! De kommer rigtig nok ganske uven- 
tet .. . 

Brusholm. 
Det kan jeg tænke. Jeg kommer ogsaa lige 
fra Rejsen! 

Kludstrup. 
Ah! Saa De har været bortrejst? 

Brusholm. 
En lille Tur tU Syd- Amerika . . . 

Kludstrup. 
Ah! 

Brusholm. 
Og Avstralien. 

Kludstrup. 

Ih! (Pavse) Det maa være meget interessant 
at rejse i Avstralien. 

Brusholm. 
Uhyre interessant! (Pavse). 

Kludstrup. 
Hvad behager? 

Brusholm. 
Ikke et Ord. 

Kludstrup. 
Dette er ganske vist meget underholdende . . . 

Brusholm. 
Det finder jeg ogsaa, men jeg frygter for at 
opholde Dem. 

(de bukker begge meget koldt for hinanden og sætter sig 
derpaa hver paa sin Side af Theatret — efter en Pavse 
vender de sig paa en Gang og betragter hinanden for- 
bavsede). 

Kludstrup. 
Forlad mig et Spørgsmaal! Er det Dem eller 
mig, der har hjemme her? 

Brusholm. 
Dem kan det neppe være, følgelig maa det 
være mig. 

Kludstrup. 
Ja saa! Jeg trode det var mig, der hed 
Elias Kludstrup. 

Brusholm. 
Kludstrup? Naa, saa det er Dig! 

Kludstrup. 
Jeg maa gøre Dem opmærksom paa, at det 
kun er i højere Stil og mellem meget intime Be- 
kendte, man anvender Singularis af anden Person, 
for saa vidt som man ikke vil fornærme Folk. 

Brusholm. 
Ja, men jeg vil jo netop fornærme Dig! 

Kludstrup (trækker sig ængstelig tilbage). 

Maa jeg spørge af hvad Grund? 
Brusholm. 

Af hvad Grund ! Han véd altsaa, ikke, hvem 
jeg er? (trækker ham ved en Knap frem i Forgrunden) 
Nu vel da ! (hvisker) Det er mig, der er hendes Mand. 

Kludstrup (ligeledes — nysgerrig). 
Hvis? 

Brusholm. 
Det ulykkelige Offei-s! 

Kludstrup (uden at forstaa Noget). 
Ja saa ... De ... er altsaa . . .? 

Brusholm. 
Den bedragne Ægtefælle. 

Kludstrup (som før). 
Naa saaledes! Deres Frue . . . 

Brusholm (sætter Munden til hans Øre). 
Det er Eva! 

Kludstrup. 
Eva! (afsides) Fruen ovenpaa! Av, av! 

Brusholm. 
Skælver Du nu, elendige Forfører? 

Kludstrup (afsides). 
Hun maa have fortalt ham, hvad jeg sagde 
hende fer (hggt). Højstærede! De tager fejl; her 
er ikke Tale om en Forførelse, men kun om et 
aldeles uskyldigt poetisk Forhold. 

Brusholm. 
Og det vil Han bilde mig ind! 

Kludstrup. 
Min Herre! Anden Person, det kan passere, 
men tredje Person — det er for grovt! Bring ikke 
mit Blod i Kog! 

Brusholm. 
Et Ord saa godt som ti. — Han har et 
Kvarter til at flytte ud af Huset og tage alt sit 
Skrammel med sig! Forstaar Han? 

Kludstrup. 
Vogt Dem! siger jeg, det koger allerede i mig. 

Brusholm. 
Og hende kan Han ogsaa tage med! 

Digitized by VjOOQIC 



121 

Kludstrup. 
Nu koger det snart over! 
Brusholm. 
Og er Han ikke borte inden Kvarteret er 
ude, kaster jeg baade Ham og hende og hele Stad- 
sen ud af Yinduet. 

Kludstrup (rasende). 
Herre! et Ord til, og — og jeg gaar efter 
Politiet. 

Agathe (kommer ind). 
Jeg skulde spørge fra Amjnen, om hun maatte 
gaa hen i Kongens Have med den lille. 

Brusholm. 
Kongens Have! — Ammen! — Den Lille! 
— Er Du gal, Pigebarn! Hvad er det for en 
Lille, Du snakker om? 

Agathe. 
Det er Barnet naturligvis. 

Brusholm. 
Hvad for et Barn? 

Kludstrup. 
Ih, mit, mit, mit! 

Brusholm. 
(slaar Hænderne sammen — efter en Pavse). 
Det maa dø! — 

Kludstrup (træder i Vojon for barn). 
Stands, Menneskeæder! 

Brusholm. 
Ja, jeg maa dræbe Jer alle Tre! 

Agathe (aldeles rolig). 
Nej, det maa De slet inte! 

Kludstrup. 
Det var Ret, Agathe! Hold paa ham! Hold 
ham — bare et Øjeblik. (løber ud). 



Trettende Scene. 
Agathe. Bfusholm. 

B r u s h o 1 m (kaster sig i cd Stol). 
Et Barn! En Gøgeunge! En lille Kludstrup! 

Agathe (Dærmer sig deltagende). 
Men hvad fejler Dem dog? Hvad kommer 
Barnet Dem ved? Det er jo Hr. Kludstrups 
lille Søn! 

Brusholm (griber hendes Haand). 
Du begriber det ikke? Aa, Agathe! Det er 
ogsaa et frygteligt Mysterium, (trækker hende hen til 
sig). Dette Barn , (hvisker hende i Øret) det er mit, 
det er min Søn! 

Agathe. 
Deres Søn? 

Brusholm. 
Ja, er det ikke forfærdeligt! Han er min 
Fader, og jeg er ikke hans Sen — — Jeg er 
hans Søn og han er ikke — nej: Han er min 
Søn og han er ikke min Søn. Forstaar Du? 

Agathe. 
Nej! 

Brusholra. 
Jeg er ikke hans Fader, men min Kone er 
hans Moder. 

Agathe. 
Nej vist ikke, det er jo Fru Kludstrup. 

Brusholm. 
Hvad ! Hun har end ogsaa antaget hans Navn ? 

Agathe. 
Ja, er hun ikke hans Kone? 

Brusholm. 
Nej, hun er min. Hun er jo min Kone! 

Agathe. 
Saa de er ikke gifte. 

Brusholm. 
De? — Ikke mere end vi To. 

Agathe. 
Naa, det er dejligt! — Og i saadant et Hus 
har jeg tjent en hel Maaned. — Nu giver jeg ikke 
to Skilling for mit gode Eygte. 

Brusholm. 
Stille, mit Barn, stille! Naar Du tager saa- 
dan paa Vej, hvad skal jeg da sige? 

Agathe. 
Men naar Fruen er af den Slags, saa skal 
hun rigtignok ikke tro, at jeg længere vil gaa og 
gemme paa hendes Hemmeligheder. 

Brusholra. 
Hemmeligheder! Er der mere endnu? 

Agathe. 
Ja, det kunde nok være! Der er denne Hr. 
Nebel mann . . . 

Brusholm. 
Hr. Nebelmann — bedre og bedre! En og 
En er To, og jeg er den Tredje. Naa, hvad gør 
denne Hr. Nebelmann? 

Agathe. 
Haneben, lader det til. Han har været her 
fire Gange og spurgt efter Fruen, og Fruen gør 
ham Visiter til Gengæld. I Dag gav han mig 
dette Brev til hende. 

Brusholm. 
Jo, vi har vel rejst! Kom med det! (i det han 
river Konvoluten af) Bliv ved ! Vi slap ved Nu- 
mer Tre. 

Agathe. 
Ja, er det ikke nok? 

Brusholm. 
Én mere eller mindre! — Bliv kun ved! 

Agathe. 
Jeg synes virkelig, at De kan være vel for- 
nøjet med det, De har faaet at vide. 

Brufeholm. 
Aa ja! (læser) »Tilgiv, at jeg paany vover at 
bringe min Bøn i Erindring. Da De véd, at det 
er en ung Mands Fremtids Lykke, det gælder, tør 
jeg maaske betragte Deres sidste venlige Svar 
som et Løfte, og bede Dem selv bestemme Dag 
og Time.« — Han er overmaade god ! Det er jo 
en rigtig rutineret Førfører. Hvordan sér han ud ? 
(Nebelmann stikker i det Samme Hovedet ind ad Børen). 

Agathe. 
Saadan! — Der har De ham! 

Brusholm. 
Ej, ej ! Vær saa god at træde nærmere ! 

Fjortende Scene. 

De Forrige. Nebeliuann. 

Hang Nr. 7. 

1. 
Nebelmann. 
Min Herre, jeg er . . . 

Brusholm. 

En Forfører — jo, jo! — 



Digitized by VjOOQIC 



126 

Nebelmanii. 
Hvor kan De dog falde paa Sligt? 

Brusholm. 

Og dersom jeg knak Dem en Hals eller to, 
Saa gjorde jeg bare min Pligt. 

Nebelmann. 

Men Kære . . . 

Brusholm. 
Lad være 
At hykle for mig! 

Nebelmann. 
Jeg vilde . . . 

Brusholm. 

Ti stille! 
Det nytter Dem ej 
At skjule 
En Smule. 

Nebelmann. 
Men hør dog en Gang . . . 

Brusholm. 
Til Sagen, Signor Don Juan! 

2. 
Nebelmann. 
Jeg kommer . . . 

Brusholm. 

De kommer, som om De var kaldt. 

Nebelmann. 
Saa De . . .? 

Brusholm. 
Ja, jeg takker Dem til! 
Nebelmann. 
Men tillad mig bare . . . 

Brusholm. 

Jeg tillader Alt! 
Gør De Dem saå lystig, De vil! 

Nebelmann. 
Men har De . . . 

Brusholm. 
Værs'artig! 
Se her — Sort paa Hvidt, (viser ham Brevet). 

Nebelmann (ryster paa Hovedet). 

Hør, vi er . . . 

Brusholm. 

Ja, De er 
Ed rigtig Bandit. 

Nebelmann. 

De fører . . . 

Brusholm. 

De hører 
Jeg kender Dem — men 
Just derfor saa er De min Yen! 
(har grebet hans Haand og giver ham et bragende Haand- 
slag — Pavse). 

Men saa tal dog, Menneske! 
Nebelmann. 
Ja, naar De blot vilde tillade mig at komme 
til Orde. 

Brusholm. 
Jeg be'r Dem jo end ogsaa derom. 

Nebelmann. 
Jeg er, som De ved, Fotograf. 

Brusholm. 
Og jeg er Portrætmaler. Det er en Grund 
mere til at slaa Dem ihjel, men De er nu en 

Gang min Ven, og derfor (ryster hans Haand) 

videre ! 

Nebelmann. 
De vil af dette Brev have sét . . . 

Brusholm. 
Hvorledes Sagefne staar. Det har jeg, og det 
er derfor, jeg skaaner Dem. Nemesis maa have 
sin Gang. 

Nebelmann. 
Tror De, jeg tør haabe, at Fruen . . . 

Brusholm. 
Af hende, den Troløse, tør De haabe Alt. 

Nebelmann. 
Og Hr. Kludstrup har ikke Noget imod . . . 

Brusholm. 
Er De gal? Hvad har han at sige? 

Nebelniann. 
Jo, efter som det er hans Kone . . . 

Brusholm. 
Men det har hun jo aldrig været. Det er 
min Kone, som han har bedraget og forlokket 
under min Fraværelse. 

Nebelmann. 

Det er da ikke Deres Alvor? 
Brusholm. 

Tror De man spøger med Sligt? Nebelraann, 
Deres Haand! — Lover De mig at forfølge ham 
til Verdens Ende, pine og plage ham Dag og Nat, 
bringe ham til at gaa fra Forstanden, til at springe 
ned fra Rundetaarn? — Godt! Nu har jeg faaet 
en Hævner. Nu . . . kan jeg spise min Frokost. 
(Gaar ind i Spisestuen, fulgt af Agathe) 

Nebelmann. 
Stakkels Mand! Det rabler lidt for ham, men 
det er ikke underligt under saadanne Omstændig- 
heder! — Og jeg, som har været saa uhyre ær- 
bødig mod denne Fru Kludstrup — jeg har jo 
næppe vovet at tale til hende! — Det var godt, 
jeg fik den Historie at vide, for nu skal jeg tage 
Sagen paa en anden Maade. 

Femtende Scene. 
Kathinka. Nebelmann. 

Kathinka (ser ængstelig ud af Døren). 
Nebelmann (flot). 
Nej, her er Ingen! 

Eathinka. 
Ah, Fotografen! 

NebeJniann. 
Ja, Frue! De ser, at Fraværelsen ikke har 
udslettet Deres fortryllende Billede af min Erin- 
dring. 

Kathinka (forbavset). 
Hvad beha. . . 

Nebelmann. 
Jeg sagde: »Deres fortryllende Billede«. 
(afsides) Det slog an! 

Kathinka. 
Om Forladelse ! — Skulde jeg have taget fejl, 
eller er det virkelig Hr. . . . ? 

Nebelmann. 
Nebelmann! — Jo! Endogsaa mit Navn har 
De været grusom nok til at glemme. Det er 
haardt. 

Kathinka. 
Her maa nok være udbrudt en Epidemi blandt 
Herrerne under min Fraværelse? 

Nebelmann. 

Kan De forundre Dem derover? Jeg har været 

lige ved at gaa i Jorden, mens De var borte, 

men saa tænkte jeg paa Deres Tilbagekomst og 

paa, hvor lykkelig De kunde gøre mig. Jeg saa' 

Dem i Deres fulde Skønhed, elegant retoucheret 
med to prægtige gamle Etatsraader oven over, en 
berømt Skuespiller ved hver Side, og et Par unge 
kønne Husarløjtnanter ved Deres Fødder — sidde 
midt i Skabet. 

Kathinka. 

I Skabet? 

Nebelmann. 

Ja, i mit Udhængsskab, 
Kathinka. 

Naa, nu forstaar jeg Dem. De taler om 
den Sag, De begyndte at føre paa Bane, da De 
tog mine Visitkort? — Ved den er der ikke 
Noget at gøre. 

Nebelmann. 

Jo, Frue! Det vilde være en uhørt Grusom- 
hed at sige Nej, og De er altfor dejlig til at 
kunne være grusam; Deres Portræt vil være nok 
til at gøre min Lykke. Enhver ung Pige vil jo 
faaLyst til at forsøge, om hun ikke skulde kunne 
komme til at se lige saa henrivende ud; alle Damer 
vil strømme ind til mig, og har jeg først dem, 
kommer Herrerne af sig selv. (afsides) Jeg havde 
aldrig trot, det var saa let at være lapset. 

Kathinka (halvt leende). 
Det gør mig ondt at maatte sige Dem Nej 
endnu en Gang. Jeg véd forud, at Kludstrup 
ikke vilde tillade det. 

9* 

Nebelmann. 
BJudstrup? Ja hvad bryder vi os om ham, 

Kathinka. 
Min Mand? 

Nebelmann. 
Deres Mand svarer jeg for. Han er jo tole- 
rant. Desuden . . . 

Kathinka. 
Desuden har jeg nu en Gang ikke Lyst til at 
paradere som Skilt — og følgelig er det bedst, vi 
afbryder denne Samtale. 

Sanit: Ur. 7. 

Nebelmann. 

Frue! Husk at med et Ord 

De min Lykke 

Kan betiygge? 
liv og Død paa Dem beror. 

Kathinka. 

Saa De tror 

At der bor 

En saa stor 
Magt i mine Ord! 

Tak! 

Nebelmann. 
Do vil ikkø høre? 

Kathinka. 
Nej! 

Nebelmann (afsides). 
Nu velan! Frisk Mod! 
(hiarjt) Lad dog min Bøn Dem røre, 
Se mig for Deres Fod! 
(kaster sig paa Knæ, i det samme kommer Kludstrup og 
Agathe, hver fra sin Dør). 

Ensemble. 

Kathinka. 

Kj, ej, ejl 
Na kan jeg 



Svare 
Med et Nej. 
Gaa! — Jeg be'r: 
Lad ej Fler 

Se Dem 

Te Dem 
Saadan her! 

Agathe og Kludstrup. 

Ej, ej, ej! 

Her kom jeg 
Ret tilpas, det glæder mig. 

Jo, jeg ser, 

At her sker 
Smukke Ting i Huset her. 



Nebelmann. 

Vend Dem ej 

Bort fra mig! 
Svar ej, svar ej grusomt Nej. 

Ak, jeg ser 

Jo, De ler; 
De kan ikke modstaa mer. 



Sextende Scene. 

KatMnka. Nebelmann. Klndstmp. Agathe. 

Kludstrup. 

Hm! (imponerende) Maa jeg udbede mig en 
Forklaring over, hvad dette skal betyde? 

N eb elmann (afsides). 
Har jeg begyndt at være flot, er det bedst 
at blive ved. (hfijt) Naa, det er ikke Andre end 
Dem! — 

Kludstrup. 
Maa jeg spørge ... 

Eathinka. 
Du kan tænke Dig . . . 

Kludstrup. 
Stille, mit Barn! — Maa jeg spørge . . . 
(bemærker Agathe og giver hende Tegn til at gaa). 

Agathe (uden at røre sig). 
Spørg kun , Herre ! For mig skal De ikke 
genere Dem. 

Kludstrup. 

Maa jeg spørge . . . (stamper i Gulvet), hvad 
dette er for en Scene? 

Nebel man n (imponeret). 
Det . . . det . . . (stamper ogsaa) Hvad kommer 
det Dem ved? 

Kludstrup. 
Hvad behager? 

Nebelmann (modig). 
Jeg spurgte, hvad det kom Dem ved. 

Kludstrup (betuttet). 
Jeg skulde dog mene, at det er mindre pas- 

Digitized by VjOOQIC 



135 

sende at ligge paa Knæ for en anden Mands 
Kone. 

Nebelmann. 
Og jeg skulde mene, at det er endnu mindre 
passende at kalde en anden Mands Kone sin Kone. 
Kludstrup. 
Ja, hvem gør vel det? 

Nebelmann. 
»Den, der spørger«, hedder det, naar man 
spiller Whist. Vil De maaske bilde mig ind, at 
denne Dame er Deres Kone? 

Kathinka. 
Hører Du? Det er mig, han fornærmer. 

Kludstrup. 
Ja, jeg hører det nok. 

Kathinka. 
Og Du rører Dig ikke af Stedet? 

Kludstrup. 
Oh ! Hvem der havde fat i en Politibetjent ! — 

Nebelmann. 
Tror De ikke, jeg véd, at det er en fremmed 
Kone, som De har lokket fra hendes Mand? 

Kludstrup. 
Er De gal? — Kathinka var jo Enke. Hendes 
Mand faldt jo over Bord. Jeg har selv set 
Attesten. 

Nebelmann. 
Det kan jo gærne være, men man er ikke 
druknet, fordi man falder overbord. Fruens Mand 
er ligesaa lys levende, som De. 

Kathinka og Kludstrup. 
Hvad siger De? 

Nebelmann. 
Ikke Andet, end hvad De meget godt véd. 

Kludstrup. 
Er det sandt Kathinka? — Tal! 

Kathinka. 
Det er umuligt! — 

Nebelmann. 
Saa? Da er det kun fem Minutter siden, jeg 
talte med ham. 

Agathe. 
Ja, jeg har rigtig nok ogsaa havt den Ære 
for lidt siden. 

Kludstrup. 
Ulykkelige Kone! Saa har Du to Mænd! 

Katkinka (daanefærdig). 
Aa! (vakler). 

Kludstrup (tragisk). 
Før Fruen ind i sit Gemak! 

(Agathe følger Kathinka ind). 

Nebelmann. 
Adjø! (gaar). 

Kludstrup. 
Hvad har jeg ikke maattet opleve! Ea For- 
brydelse hvori jeg selv er Medskyldig — en For- 
fører paa Knæ for min Kone — en Kannibal, der 
vil æde mit Barn! — Jeg kan ikke mere. — Det 
tragiske Stof overvælder mig! 

Syttende Scene. 
Eva. Kladstrnp. 

Eva. 
Er Fruen kommet hjem? 

Kludstrup. 
Gaa, Fru Brusholm! Gaa, skynd Dem ud 
over denne skæbnesvangre Dørtærskel! 

Eva. 
Hvad nu? — Yiser De mig Døren? 

Kludstrup. 
Gør mig ikke mere fortvivlet, end jeg allerede 
er. Han har fattet Mistanke . . . 

Eva. 
Hvem? 

Kludstrup. 
Han er rasende, og hvis han træffer os 
sammen . . . 

Eva. 
Han? Han? Hvem er det. De taler om? 

•Kludstrup. 
Har De ikke talt med ham? 

Eva. 
Med hvem? 

Kludstrup. 
Saa De véd ikke en Gang, at han er kommen 
tilbage? 

Eva. 
Nu taber jeg snart Taalmodigheden. 

Kludstrup (æDgstelig hviskende). 
Han er her! 

Eva (højt). 
Men hvem, hvem, hvem? 

Kludstrup (som før). 
Deres Mand! 

Eva. 
Brusholm? — Er det muligt? — Hvor 
er han? 

Kludstrup (ængstlig). 
Tys! Han gaar omkring ... i min Slobrok 
. . . Han ... ja, der er han ! 

Attende Scene. 
De Forrigo. Brasholm. 
Brusholm. 
Der har vi altsaa det smukke Par. 

Eva (iler ham i Møde). 
Gregorius ! 

Brusholra. 
Bort! Vov ikke at komme mig nær! 

Eva. 
Men kære Gregorius! Er det en Modtagelse! 

Brusholm 
Jeg siger bort, Troløse! 
Eva. 
Troløse? — Hvad vil det sige? 

Brusholm. 
Hun spørger, hvad det vil sige! Saa dybt 
er hun altsaa sunket! Spørg ikke mig, faldne 
Kvinde! Spørg ham der, Din Medskyldige! 

Eva. 
Ham? — Hvad er det dog, man har bildt Dig 
ind? Se rigtig paa ham, og sig mig, om Du sy- 
nes, at han ser ud som En, man bliver forelsket i! 

Klud s trup (afsides). 
Hun er fin. 

Brusholm (til Kludstmp). 

Hører han? Synder! Straffens Timo er allerede 

slaaet! Det er ikke længer Ham, hun elsker, det 

er den Anden, Spirrevippen, Fotografen . . . 

Kludstmp. 

Ham, der laa paa Knæ for min Kone? 

Brusholm. 
Han kalder hende sin Kone i min Nær- 
værelse. 

Kludstrup. 
Hør, De blander jo det Ene i det Andet 
De vil paadutte mig, at Deres Kone skulde være 
min Kone, men derfor er min Kone dog ikke 
Deres Kone! 

Brusholm. 
Behold Dem Begge! Vær saa god! (trækker 
Slobrokken af og kaster den i Armene paa Kludstrup) Og 
den med! Jeg foiiador dette Hus. Men det er 
sandt, der er dog En, jeg vil tage med mig, 
(trækker sin Frakke paa) en Kvinde, der elsker mig, 
der følger mig som en Skygge, der har kompro- 
mitteret sig for min Skyld, (sætter Hatten paa og 
aabner Døren til Fruens Værelse). Madame! Je suis 
å votre service! 

Nittende Scene. 
Kathinka. Brnsliolm. Klndstrnp. Eva. 

Eva. 
Fru Kludstrup! 

Kludstrup. 
Min Kone! 

Brusholm. 
Hans Kone? — Er det Deres Kone? 

Kludstrup. 
Ja vel! 

Brusholm. 
Det er hans Kone — O Nemesis! 

Kludstrup. 
Nemesis! Hvad vil det sige? 

Brusholm. 
Det vil sige Gengældelse — uvidende Per- 
son! Mens Han her holder Hus med min Kone, 
har jeg Stævnemøder med Hans. Forstaar Han? 
Det er det, som Grækerne kalder Nemesis. 

Kathinka (til Kludstrup). 
Saa Du holder Hus med Fruen der? 

Eva (til Brusholm). 
Saa Du har Stævnefnøder med Fruen der? 

Kathinka. 
Og saa taaler Du oven i Kobet, at man gør 
mig slige Beskyldninger. 

Kludstrup. 
Gud give jeg havde fat i en Politibetjent! 

Alle. 
Det gaar for vidt. 

»ang Nr. 8. 

Det gaar for vidt! 
Naar hørte man 
En saa komplet Skandale? 

Nu er vi kvit 
Og aldrig kan 
Der mer om Forlig være Tale. 

Kathinka (ta Eva). Eva (til Kathinka). 
Spadsen er nydelig, 
De har betjdelig 
Ære 
Af denne Affære! 

Kludstrup (til Kathinka), Brusholm (til Eva). 
Hvis Du vil ha' ham, 
Saa ta' ham! 
Hold af ham! 
Jeg bytter. (giver hinanden Haanden). 

Vi bytter. 
Jeg flytter! — 

Alle. 
Det gaar for vidt o. s. v. 
(De skynder sig mod Udgangen^ men standses afNebelmann). 

Tyvende Scene. 

De Forrige. Nebelmann, straks efter Agathe. 

Nebelmann. 
Jeg kommer for at gøre tusinde Undskyld- 
ninger for en Fejltagelse, og bede Fruen om For- 
ladelse for min højst upassende Opførsel for lidt 
siden ! 

Agathe (udenfor). 
Hahaha! Det ^r mageløst! (kommer ind). 

Nebelmann. 
Da jeg kommer ned i Porten, hører jeg af 



Digitized by VjOOQIC 



143 

en Samtale mellem Amagerkonen og Pigen der, 
at den Herre, jeg har talt med, ikke er Deres, 
men Fru Brusholms Mand. 

Agathe. 
Og at han har taget fejl af Etagen. Hahaha! 

Brusholm. 
Hvad for Noget? Er dette ikke tredje Sal? 
Er det ikke her, min Kone bor? 

Agathe. 

Jo, tredje Sal er det nok, men Deres Kone 
er flyttet op paa Kvisten. 

Brusholm. 

Men disse Malerier . . .? 

Kathinka. 

De hænger hernede, fordi Deres Kone ikke 
havde Plads til dem. 

Brusholm. 
Og De bor altsaa her? — Frue, saa beder 
jeg Dem meget om Forladelse ! (til Agathe) Og Alt, 
hvad Du fortalte om min Kone . . . 

Agathe. 
Nej, om Forladelse : Jeg liar ikke talt et Ord 
om hende. — Jeg talte blot om Fruen og hendes 
Mand. 

Brusholm. 
Naa saaledes! — Om Forladelse, kære Eva! 

Om Forladelse! — Og Dem, Højstærede, som jeg 
vilde smide ud af Vinduet! . . . 

Kludstrup (forvirret). 
Ja, jeg beder tusinde Gange om Forladelse! 

Brusholm. 
Og Dem, min Herre, og dette Brev . . .? 

Nebelmann. 
Ja, jeg beder om Forladelse! — Det var en 
Bøn til Fru Kludstrup, om Tilladelse til at sætte 
hendes Portræt i mit Skab! — 

Brusholm (leverer Brevet til Fruen). 
Om Forladelse! Pigen der gav mig det. 

Agathe. 
Ja, jeg beder om Forladelse — men . . . 

Kludstrup. 
Vi kan vist bede om Forladelse alle sammen. 

Brusholm. 
Nej, om Forladelse! — Det er mig alene. 

Om Forladeiso jeg bo'r, 
Jeg kan ikko gøre mer, 
Men min Trøst er den: jeg ser 
At de Alle sammon lér. 

Alle (til hverandre). 
Om Forladelse jeg b'er o. s. v. 

Brusholm (til Publikum). 
Skulde der histnede 
Være Alvorsmænd til Stede, 
Som om dybe Tanker lede, 
Og som Farcer blot kan kede, 
Maa jeg Dem ret venlig bede: 
Gaa ej bort fra os i Vrede! 
So Dem føi* paa mig i Spejl! — 
De gik som jeg — og jeg gik fejl. 
Men skønt jeg paa den Maner 
Er uskyldig, som De ser — 
Om Forladelse jeg be'r 
Jeg kan ikke gøre mer! 

Alle. 
Ja, skønt vi paa den Maner o. s. v. 



10 

Notitser. 



I denne Bearbejdelse er selve Handlingen beholdt efter 
den franske Original, men sammes Motivering, de Handlendes 
Personligheder og indbyrdes Forhold — og som Følge her 
af Dialogen — er aldeles frit omdigtede og Sangnumrene 
tilføjede. 

Melodierne er: 

Nr. ]. Egen Melodi. 

— 2. »Halte-la!« — (Beranger Nr. 143). 

— 3. Egen Melodi. 

— 4. »Ich will einst« (Schultz). 

— 5. Husarenlied (Weber). 

— 6. »Im Lauterbach« (Tyrolervise). 

— 7. Duet af »En Nattegæst«. 

— 8. »Vive le vin de Eamponneau!« 

— 9. Garibaldi-Galop. 

Stykket opførtes første Gang paa Kasino den 4de No- 
vember 1861. 

Tre for Een. 

Vaudeville i 1 Akt. 

Intrigen efter et fransk Lystspil. 



10* 

Personer. 



Madam Brandt, Enke. 
Kristian, hendes Søn. 
Elaroline, Sypige, hendes Slægtning. 
G-abriel Kristensen, Snedkersvend, Karolines Kæreste. 
Tørn, Jæmværksejer i Sverrig. 

Elaspar MallinfiTi en ung Forfatter, hans Neveu, loge- 
rende hos Madam Brandt. 
Madam Mortensen, Værtshusholderske. 

(Handlingen foregaar i København). 

(Skuepladsen forestiller et Værelse med to Døre i Baggrun- 
den og en til Venstre; til Hfifjre et Vindue; mellem begge 
Dørene en Kommode). 

Første Scene. 

Md. Brandt og Karoline (begge sysselsatte med at sy, 
hin et Kjoleliv, denne en Hat). Kristian (søgende i Kom- 
modeskuffen). 

Hang Tir. 1* 

1. 

Md. Brandt. 
Evig sidde og sy og sy — 
Ingen Tid tør man spilde. 
Prikke med Naalen fra Morgengry 
Til om Aftenen silde — 

Karoline. 
Ja, naar saa man var færdig blot, 
Kunde det være meget godt, 
Men ved Nattetid — 

Md. Brandt 

Ja det er haardt! 
Begge. 
Ja det er haardt! 

2. 
Karoline. 
McQ det Haardeste, som jeg véd. 
Det er rigtig nok dette: 
At man trods sin Anstændighed 
Dog skal kaldes en Giisette. 
Gaar om Dagen man blot en Tur, 
Straks vil Herrerne gøre Kur. 
Og om Aftenen — 

Md. Brandt. 

Ja det er haardt! 

Begge. 
Ja det er haardt! 

3. 
Karoline. 
Naar endda saa til Slutning man 
Fik en Mand, som var vakker! 
Men det hænder saa let at han 
Er en ren - . . 

Md. Brandt. 

Jo jeg takker! 

Karoline, 
(idet hun lægger Hatten hen). 
Man maa nøjes med hvad man har, 
Fyren kan være meget rar, 
Men Manererne — 
(efterligner det bekendte Albusving, i det hun gaar over 
Scenen). 

Md. Brandt. 

Ja det er haardt! 

Begge. 
Ja det er haardt! 



Digitized by VjOOQIC 



151 



Md. Brandt. 

Ja Du har endda ingen Nød, min Pige. Af 
en Snedkersvend at være er Kristensen saa- 
mænd et meget pænt Menneske. 
Karoline. 

Ja af en Snedkersvend at være, men det 
kan ikke hjælpe, hvad jeg gør ved ham : han er og 
bliver dog en Snedkersvend. Gud, hvor jeg 
ærgrede mig over ham i Søndags Eftermiddags 
ude paa Frederiksberg! Der kommer et Par 
Herrer gaaende forbi os, og saa siger den ene: 
»Tar det ikke Frøken Hansen, som gik dér med 
sin Kæreste?« — »Det kan jeg ikke tro,« svarer 
straks den anden, »for Kæresten var bestemt en 
Snedkersvend. Saa' Du ikke, hvor han gik og 
høvlede med Armene?« Uh, det varlige som om 
jeg skulde kvæles! Naar han gaar med sin Kæ- 
reste — — at det saa skal se ud, som om han 
havde Høvlebænken med sig — det er rigtig nok 
haardt. Madam Brandt! (med et Suk) Saa var da 
hele Eftermiddagen spoleret, for jeg gik og gav 
Ondt af mig, til Klokken var seks. Saa blev han 
vred og gik hjem, og jeg satte mig til at græde 
hele Eftermiddagen. 

Md. Brandt. 

Hm! Det var Noget at græde for! Nej vent 
til Du bliver gift, saa faar Du noget Andet at- 
vide. Jeg var kun gift et Fjerdingaar, men jeg 
véd hvor mange Taarer jeg fældte. 

(tørrer Øjnene). 

Karoline. 
Og De siger dog, at De havde en god Mand. 

Md. Brandt. 
Det havde jeg. Han kunde aldrig taale at 
se mig græde. Hvert Øjeblik skændte han, 
fordi jeg græd — — og saa græd jeg, fordi 
han skændte paa mig. 

Karoline. 

Paa den Maade maa De rigtig nok have grædt 
meget. ^ 

Md. Brandt. 

Ja jeg kan græde endnu, naar jeg tænker paa, 
hvor lidt jeg skønnede paa min Lykke; men den 
varede da heller ikke længe. En Morgen rejste 
han fra Flensborg, hvor vi bode — jo jeg husker 
nok, hvor jeg græd den Morgen — og Dagen 
efter laa han paa Bunden af Kattegattet. Ski- 
bet forliste, og jeg hørte aldrig siden et Ord 
om ham. Hans Lige findes der nu ikke i denne 
Verden . . . 

Kristian (der har fundet et Portræt). 
Uh! sikken en Næse. 

Md. Brandt. 
Jeg ser ham endnu — 

Kristian. 

Gloende rød — Buh ! (holder Portrættet bort fra 
gig) Moder, hvad er dette for En? 

Md. Brandt. 
Hvad er det nu, Du har faaet fat i? 

Kristian. 
Det er vist en Broder til Kældermanden! — 

Md. Brandt. 
Barn! Læg det straks hen — det er Din 
Fader. 

Kristian. 
Uh! Moder, er det min Fader! (lægger det hen). 

Karoline (der har set ud af Vinduet). 
Nej vil De nu selv se, Madam Brandt! Er 
det ikke til at blive fortvivlet over. Se bare, hvor 
han høvler baade med Arme og Ben ! (græder). Og 
saa har han taget sit redtærnede Halstørklæde 
paa, for at blive rent utaalelig! Nej jeg bliver 
aldrig lykkelig med det Menneske. 
Md. Brandt. 
Vær nu ikke urimehg Karoline! — Tør Dine 
Øjne. — Han er allerede oppe ad Trapperne. 

Anden Scene. 
Gabriel. De Forrige. 

Kristian (aabner Døren). 
God Dag, Kristensen. 

Gabriel. 
God Dag, Krisjan ! God Dag, Madam ! (betragter 
Karoline) Naa hvad er der nupaafæ'reigen? 

Karoline. 
Ingen Ting. 

Gabriel. 
La' nu barestens være at lave Krøniker. Har 
Du kaske inte grædt — Hvad? — Og Madamen 
har ogsaa grædt. Hvad er der i Vejen! 

Md. Bandt. 
Det var min Mand, vi talte om. 

Gabriel. 
Inte fløjte for mig, Madam! Saadant Noget 
tror vi inte alligevel! Kaveline græder inte for 
Deres Mand, som drønede for otte Aar siden. 

Karoline 

Kaveline! — Kaveline! Har jeg ikke sagt 
Dig tusinde Gange, at jeg ikke hedder Kave- 
line ; men det er Din største Glæde, naar Du kan 
drille mig, og det gør Du da ogsaa ærligt, fra det 
Du kommer, og til det Du gaar. 
Gabriel. 

Naa— aa! Du har'et saadan i Dag — inte 
Andet. Jeg trode at Du var bedrøvet, og saa er 
Du bare muggen. Det gaar nok over! Her skal 
Du se, sikke dejlige Pærer — de er til to for 
tre Skilling (dækker op). Krisjan! Hvem, tror Du, 
skal ha' desse store røde Ævle! Madam — Her 
er til Dem ogsaa! — Naa Kaveline, er det nu 
inte lidt bedre med Dig! — Jeg skal hilse Dig 
fra Sekretæren! 

Karoline. 
Hvad tror Du jeg bryder mig om den Laps! 

Gabriel. 
Nej, Du er god ! — Hun kalder mit Mester- 
stykke for en Laps! Det skulde Du inte gøre, for 
det kommer dog an paa den Sekretær, om vi skal 
gifte os til Mortensdag eller ikke. 

Karoline. 
Saa? Det kommer dog nok mest an paa 
Onkel Bagsvær, skulde jeg tro. Jeg har skrevet 
ham til om det i Dag. (tager et Brev op af Sykurven) 
Du kan bringe Brevet paa Posthuset. 
Gabriel. 
Det skal jeg, men Du kan være rolig for, at 
den Gamle siger: »Meget gærne !« Han ser hellere, 
at Du bliver gift, end at Du ligger her for aabne 
Døre. 

Md. Brandt. 
Aabne Døre? — De siger aabne Døre! — 
Nej, Hr. Kristensen i mit Hus ligger Ingen for 
aabne Døre, det kan jeg forsikre Dem. Jeg har 
taget mig af Deres Kæreste, som det var mit eget 
Barn, og i de 7 Aar jeg har været Enke, har 
Ingen kunnet sige et Ord paa mig eller mit Hus. 
Aabne Døre! Saa, det skulde jeg da ogsaa høre? 

(tøi-rer Øjnene). 
Gabriel. 
Naa naa, lille gode Madam — det var inte 

saadan ment. De bor jo desuden inte , alene i 
Huset. Her lige ved Siden af har De jo,desse 
logerendes Mandfolk, denne hersens Springfyr. 

Karoline. 
Mener Du vor Digter, Hr. Malling derinde? 

Gabriel. 
Ja just ham. Aa Kaveline, jeg véd meget 
godt, at han gaar her og snakker for Dig. 

Karoline. 
Det skal Du ikke bryde Dig om. 

Potponrl (Nr- 29). 

Herr Malling er jo Digter — han 

Kan 8ige hvad han vil; 

For Andre gik det ikke an, 

Men han har Lov dertil. 

Ja, Hvad han gør, det klæ'r ham godt — 

Se han er Kavaller. 

Ak Gabriel! Gud give blot, 

Du ligned ham lidt mer? 

Gabriel. 

Jeg mælker nok hans Pianor, 
Jeg er slets inte blind; 
Han bilder Dig Romaner 
Og Historier ind. 
Romanerne kan more Jer. 
— Lad dot være godt! — 
Men vogt Jer for Historier! 
Det siger jeg blot. 

Md. Brandt. 

Han har det ærligste Hjærte, 
Derfor er jeg uden Frygt; 
Baade vor Glæde og Sraærte 
Kan vi betro ham saa trygt. 

Gabriel. 

Betro sig til en Digter — 
Det var dejligt Madam! 
Ja høre paa Geschichter 
Det or noget for ham! 
Nej lad ham ej forlede Jer! 
Gud fri Jer derfra! 
Han laver straks Komedier 
Og Bøger dera'. 

Karoline 

(med drillende Efterfryk paa hvor Sætning). 

Men Malling or os uundværlig, 

Han er vittig og interessant, 

flan or smuk, han or god, han er ærlig, 

Han er sød og galant, 

Ikke sandt, 

Madam Brandt? 

Md. Brandt. 
Jo Hr. Malling er yderst galant. 

Gabriel. 

Jeg raader blot den Bøsto 
Til at ta' sig i Agt, 
Hvis inte med det Føsto 
Han vil ha' sig en Dragt. 
Se det er netop Knudon, 
Han er sød og galant. 



Digitized by VjOOQIC 



168 

Men han skal faa paa Snudon, 
Det er s'oret og bandt! 

Véd Du det! 

Karoline (ironisk). 
O nej, skaan ham for min Skyld, Gabriel. 
Det er saadant et pænt Menneske. 

Gabriel. 
Ja vist, meget pæn! Men naar jeg nu for- 
tæller Dig, at han gaar paa Kolliseum en Gang 
imellem, hvad siger Du saa? 

Md. Brandt. 
For en Anden kunde det være slemt nok, 
men De maa huske, at Malling er Digter. Han 
maa altsaa studere Folkelivet og de menneskelige 
Tilbøjeligheder. 

Gabriel. 
Og dem studerer han, det kan De være sikker 
paa. Han gør Haneben til alle de Piger han ser, 
og har lige saa mange Kærester, som der er Dage 
i et Aar. 

Karoline. 
Det er ikke sandt. Han sagde selv i Aftes, 
at han ikke havde andre Kærester end sine ni . . . 

Gabriel. 
Er det kanske inte nok! Ni paa én Gang, 
sikken en skændig Mormon. Og saadan en Karl 
skal bo Dør om Dør med Kaveline. 

Md. Brandt. 
Men De lader jo ikke Karoline tale ud. Hun 
vilde have sagt Dem, at Malling var optaget af 
sine ni Muser og bekymrede sig ikke om andre 
Damer. Hvad Døren dér angaar, saa ser De, at 
den er forsynet med en stor Jernslaa. 

Gabriel. 
Ja, det skal hjælpe. Naar Slaaen bliver truk- 
ken fra — Hvad saa? — 

Karoline. 
Ulykkelige Gabriel — saa er Døren aaben! 
Men det har ingen Fare. I de fem Maaneder han 
har boet her, har den ikke været trukket fra. 

Md. Brandt. 

Nej, Hr. Malling gør os ingen Ulejlighed, det 

var Synd at sige. Sin Opvartning faar han hos 

Md. Mortensen nede i Stuen, og det er kun en 

Gang imellem i Mørkningen, at vi ser ham her inde. 

Gabriel. 
I Mørkningen. Jo — o! 

Karoline. 
Ulykkelige Gabriel — Tænk Dig i Mørk- 
ningen — Hahahaha! 

Gabriel. 
Kaveline! Jeg ta'r min Død over Din Let- 
sindighed. 

Karoline. 
Saa — aa! Da maa Du endelig forst tjene mig 
i at bringe det Brev, Du fik, paa Posthuset. 
Gabriel. 
Farvel Kaveline! (gaar). 

Karoline (i det han gaar). 
Farvel, Gabriel! Du ser vel herop, naar Du 
har været paa Købmagergade? 

Tredje Scene. 

De Forrige (uden Gabriel). 
Md. Brandt. 
Du kan da aldrig lade være at drille Kri- 
stensen! Det er virkelig en Skam af Dig. 

Karoline. 
Jeg kan jo ikke gøre ved, at han ærgrer sig 
over al Ting. Det vilde desuden blive alt for 
kedeUgt, om jeg ikke kunde gøre ham vred en 
Gang iraellem. 

Fjerde Scene. 

Malling (i elegant Kjole, graa Benklæder og lys Vest). 
De Forrige. 

(Sanff Hr. 3). 

1. 
Karoline. 

Herr Malling! — Nej 
Hvor fin — 

Md. Brandt. 

Ej! EJ! 
Herr Malling har Geburtsdag 
I Dag raaaske? 

Karoline. 
Vi gratulere .... 

Malling. 
Nej det er føi-st paa Torsdag. 

Karoline. 

Men hvad er der paa Fære da? 
Noget maa der være. 

Malling. 

Ja, 
Det or ikke for Plaser 
At De ser mig her. 

2. 

Karoline (betragter Malling). 
Mod Kjole paa — 

Malling. 
Og i de Graa — 

Md. Brandt. 
Og Handsker og Manchetter. — 

Karoline. 
Hør, Malling, De 
Skal ud at fri! 

Malling. 
Ja, ganske, som De gætter. 



11 

Karoline. 
De frier! 

Md. Brandt. 
Frier! 
Malling. 

Frier! — Ja 
Er det et Mirakel da ? 

Md. Brandt og Karoline. 
Men fbrtæl os dog: til hvem? 
Malling (griber begges Hænder). 
Ja, det er — til Dem! 

3. 

Md. Brandt (til KaroUne). 

Saa er det Dig! 

Karoline. 

Ak nej, paa mig 

Kan Malling aldrig tænke. 

Jeg er ej fri 

Madam, men De — 

Md. Brandt 
Hvad jeg? 

Karoline. 
Jo De er Enke! 
Md. Brandt og Karoline. 
Hør, er det vel til mig? 
Malling. 

Ak jo! 
Det er til dem begge to. 

Karoline. 

Md. Brandt. 
Begge! 

Malling. 

Begge to! 
Begge, begge, begge to! 

Md. Brandt. 
Naar vil De dog begynde at blive fornuftig, 
Hr. Malling? 

Malling. 
-De hører jo, at jeg er ude paa Frieri, og det 
skulde jeg mene er en god Begyndelse. 

Karoline. 
Vi kender nok Deres Frierier. Tror De ikke 
jeg véd, hvad det gælder. »Lille Jomfru Karoline, 
forbarm Dem over mig! Min hele borgerlige Ag- 
telse hænger i en Sytraad her er to Knap- 
per løse i min sorte Frakke.« — Er det ikke saa- 
dan omtrent? 

Malling. 
Nej, ikke denne Gang. Nu hedder det: Mine 
Damer, forbarm Dem over mig; Alverdens Ulykker 
hænge over mit Hoved i en Sytraad. 

Md. Brandt. 

Ih Gud bevares! — Hvad fattes Dem da! 

11* 

Malling. 
Én Hustru, to Sønner og to Døtre. Summa 
Summarum: Kone og fire Børn. 

Karoline. 
Det kunde virkelig more mig at vide, om 
De nogen Sinde har forsøgt at tale et alvorligt Ord. 

Malling. 
Men naar jeg nu forsikrer Dem ved Himmel 
og Jord og Alt hvad der findes imellem og paa 
begge Sider af disse, at det er mit misserableste 
Alvor — vil De saa tro mig? Inden halvanden 
Time maa jeg have mig de omtalte 5 Paarørende, 
og jeg begriber ikke en Gang, hvor jeg skal faa 
en Kone fra. 

Kristian. 
Hr. Malling, Line dér vil vist gærne være 
Deres Kone, for hun sa' nylig, at De var saadan 
et elskværdigt . . . 

Md. Brandt. 
Kristian ! (giver ham Tegn til at tie). Hvad er 
dog det for en Historie, De dér kommer med? 

Malling. 
Det er Sandheden, Madam, den skinbarlige 
Sandhed, og intet Andet; det forsikrer jeg. — 
Herregud! Klokken er allerede mange, men jeg 
skal fortælle Dem hele Historien, naar De vil 
hjælpe mig. 

Karoline. 

Ja, lad os høre Historien! — den er vist 
morsom. 

Malling. 

Nu vel. Jeg maa begynde for fra, men der 
er ikke Andet for. Ser De altsaa: Jeg er født 
— ja det kan være det samme, for jeg blev født 
ligesom et andet Menneske. Jeg havde den Gang 
baade en Fader og Moder, men ti Aar efter havde 
jeg kun en Onkel. Han tog sig imidlertid af mig, 
lod mig oplære i Borgerdyden og bestemte mig 
til at studere Theologi. — Tænk Dem, hvorledes 
jeg skulde have taget mig ud med en Pibekrave 
om Halsen ! — Men det skulde nu ikke være saa. 
Md. Brandt. 

De fortsatte vel ikke Deres Studeringer. 
Malling. 

Jo det var netop Ulykken, jeg fortsatte dem 
meget længere, end min Onkel havde betænkt. 
Jeg studerede til Digter. 

Karoline. 
Det er altsaa mere end til Præst. 

Malling. 
Bevares ! En Digter maa studere mange Ting, 
som en Præst slet ikke har godt af at lære — 
nok er det: jeg studerede. Men dette Studium 
kunde ikke gøres inden fire Vægge. Jeg maatte 
besøge Theatrene, Konditorierne, Tivoli . . . 

Kristian. 
Og Kolliseum! 

Md. Brandt. 
Kristian ! 

Kristian. 
Ja men det sagde jo Kristensen. 

Md. Brandt. 
Pas Dit Legetøj. 

Malling. 
Som Kristensen altsaa har bemærket, maatte 
jeg endogsaa besøge Kolossæum, jeg maatte søge 
Folkelivet, hvor det var at finde; men jeg maatte 
betale Entré overalt. Min Onkel var imidlertid 
rejst udenlands — Rygtet gik, at han var død — 
da kom de onde Dage. Min Kasse var udtømt, 
min Kredit dito, mit Humør fortvivlet, mine 
Venner havde taget Afsked, mine gode Indfald 
bleve sjældnere og sjældnere — kort Alt forlod 
mig, undtagen mine Rykkere — de hang ved mig 
med en exempelløs Troskab. Da faar jeg paa 6n 
Gang en stor Idé, som endogsaa Scribe kunde 
have vedkendt sig. 

Md. Brandt 
Og da De nu havde Idéen, saa skrev De en 
Komedie. 

Malling. 
Nej jeg skrev den ikke — jeg opførte den. 

Min Onkel var imidlertid kommen tilbage fra sin 
Eejse og havde sat sig ned i Sverrig. Han kjøbte 
et Jernværk derovre, som hedder Tornfors og der- 
efter antog han Navnet Tørn — det kommer nu 
ikke denne Sag ved. Saa snart jeg hører dette, 
skriver jeg ham et meget rørende Brev til, at jeg 
er bleven stadig, og skal giftes, og inviterer den 
kære Onkel til Bryllup. (Han havde den Gang 
Podagra, saa jeg resikerede ikke at han skulde 
komme). Nu viste det sig, at Manden havde 
Takt. Han udeblev, men sendte i sit Sted 100 
nydelige hollandske Dukater i Brudegave. Et Aar 
efter tilmeldte jeg ham naturligvis min elskværdige 
Hustrus lykkelige Nedkomst med et velskabt 
Drengebarn, til hvilket jeg bad ham staa Fadder, 
og atter viste Manden den samme Takt som ved 
Brylluppet. Jeg behøver vel ikke at fortælle dem, 
at de tre følgende Aar bragte mig lige saa mange 
Arvinger, og lige saa mange Faddergaver. De 
fire første Akter var saaledes færdige; men just 
nu, da jeg gaar og spekulerer paa den Effekt, som 
et Par Tvillinger kunde gøre i Komediens femte 
Akt, just nu faar jeg Brev fra Onkel Tøm, at — 
han er her om en Timestid! 

Karoline. 
Og naar han nu kommer, og De ingen Fa- 
milie har ^— 

Malling. 
Saa gør han mig arveløs, hvis jeg ikke kom- 

mer ham i Forkøbet og anskaffer mig den behø- 
rige Kone og de fornødne Børn. 

Karoline. 

Og alt dette i en Timestid? Hvorledes vil 
De bære Dem ad dermed? 

Malling. 

Til Ejendom kan jeg ikke faa dem i en saa- 
dan Hast, men — ja De forstaar mig nok! — 

Md. Brandt. 
Endnu forstaar jeg ingen Ting. 

Malling. 
Jeg har tænkt som saa: Digterne laaner Stof 
af Historien, Karakterer af det daglige Liv, Penge 
af de rige Philistre, Vittigheder af hinanden ind- 
byrdes o. s. V. — Skulde det da ikke lade sig 
praktisere, at en Digter i al Tugt og Ære ogsaa 
kunde faa en Kone til Laans. 

Karoline. 
Det vil vist være vanskeligt nok. 

Malling. 
Det vil end ogsaa være umuligt, hvis ikke 
Én af Dem mine Damer, forbarmer sig og forestiller 
min Kone i Dag. I Morgen rejser min Onkel igen. 

Md. Brandt. 
Hvad tænker De paa? Det gik jo aldrig an. 

Malling. 

Vil De da se mig ruineret for hele min Leve- 
tid — kan de nænne at gøre et skikkeligt Men- 
neske ulykkeligt. 

Karoline. 

Men en saadan Komedie kunde man jo aldrig 
være bekendt. 

Malling. 

I et velgørende Øjemed? — Jo meget godt. 
J^aar det er i en ædel Hensigt man virker, maa 
man sætte sig ud over Hverdagslivets Smaaligheder. 
Husk for Exempel paa Markederne i Rosenborg 
Have. Der stod fornemme Damer i Butikkerne 
og pæne Herrer i Viseboden, og jeg selv gik om- 
kring med en Bøsse! Lad Dem røre af Exemplet 
og giv denne lille Forestilling ytil Fordel for en 
ulykkelig Ungkarl«! 

Md. Brandt. 

Nu, da De er et saa skikkeligt Menneske, 
som De siger, saa vilde det vel ikke være saa 
farligt: men jeg skal ud paa Landet til Fru Maj- 
strup i Eftermiddag, saa De maa henvende Dem 
til Karoline. 

Malling (afsides). 

Saa meget bedre, (højt) Jomfru Karoline (paa 
Knæ) »Hør sidste Gang denne bedende Stemme !« — 

Karoline. 
Nej, nu gør De Dem virkelig altfor stor 

Ulejlighed; jeg kan jo umulig modstaa længere! 

Men min Kæreste 

Malling. 
Ham indvier vi i Hemmeligheden, og han ler 
naturligvis deraf! De er altsaa min Kone — 
Karoline. 
For i Dag! 

Malling. 
Hurra! Saa er jeg ovenpaa! Jeg er det 
lykkeligste Menneske paa Jorden. Ægtemand ,-— 
jeg Ægtemand! — 

Sanff STr. 4. 

1. 

Hellige, 8øde Ægtestand: 
Ak hvor jeg ser mig klart i Aanden, 
Som respektabel Borgermand, 
Gaa med min Paraply i Haanden; 
Solid og fornuftig og fed og rød 
Og stadig og sat og spagfærdig. 

HiUe Død! 
Tænk hvor elskværdigt! 

Da bkker mig 

Paa Farton ej 
Don syndige Glæde og Gammen; 

Da vandrer jeg 

Den slagne Vej 
Besindigt i Skridt :,: med Madamen :,: 

Og glad jeg ser. 

Nu kan ej mer 
Gud Amor mig holde for Nar. 

Alt Lotteri 

Er da forbi, 

Ea Ægtemand véd, hvad han har. 

Ak var jeg for Alvor en Ægtemand blot 

Ak ja! — Ak ja! — for Alvor blot, 

Da skulde jeg ha^ det saa lunt og saa godt, 

Ak jaJ — Ak ja! — saa lunt og godt. 



Alle de gamle Æ ventyr 

Maa^ man som Ægtemand forglemme, 

Hver en forvildet, lystig Fyr 

Bør man formane og beskæmme. 

>Hvad tænker De paa — jeg forstaar det ej, 

Min Herre! De gør jo Skandale.« 

Naa hvor jeg 

Skal holde Tale. 

Og trygt man kan 

Som Ægtemand 
Med Damerne spase og spøge, 

Og smigre lidt 

Og tale frit 
Det skulde en Ungkarl forsøge, 

:,: Ja forsøge. :,: 

Og tænk saa har 

Man sig en rar 
Og sød lille Eone dertil 

Og Kys man faar 

Saa det forslaar, 
Saa mange, saa mange man vil. 
Lidt Skænd og lidt Gnav kan man ogsaa faa, 
Ak ja! — Ak ja! — det er saa. 
Og smaa Eegimenter med Bluser paa. 
Ak ja! — Ak ja! — med Bluser! 

Det er tungt, at hele denne Lyksalighed for mit 
Vedkommende kun skal være en Illusion. — Men 

Apropos om Blaser etc. Vil De ikke nok laane 
mig Kristian til at forestille min ældste Søn? 
Md. Brandt. 
Jo gæme, men saa mangler De jo endnu tre 
af Deres Bluseregimente. 

Malling. 
Det finder vi vel nok Baad for. Onkel har 
da heller ikke Lov at gøre for store Fordringer 
til en ung Forfatter, det maa han have lært af 
Kritikerne. 

Md. Brandt (til Kristian). 
Forstaar Du nu, Kristian, at naar den frem- 
mede Mand kommer, saa maa Du lade som om 
Du var Hr. Mallings Søn. 

Kristian. 
Ja, Moder! 

Md. Brandt. 
Saa overlader jeg Dem altsaa Kone og Barn 
og hele Huset! Lad mig nu se, at De spiller 
Deres Roller godt! (gaar ind efter Hat og Shawl og 
kommer først paaklædt tilbage, naar Malling gaar). 

Malling. 

Nu kunde vi jo altsaa gøre en lille Prøve, 

for at øve os i Rollerne; ikke sandt, lille Kone? 

Karoline. 

Nej Tak, Hr. Malling! det behøves ikke. 

Malling. 
Jo det behøves rigtig nok. »Hr. Malling«! — 

det duer aldeles ikke. Forsøg en Gang at sige 
den Replik: »Malling, jeg vil tale med Dig!« — men 
med den rette Betoning. 

Karoline (meget ømt). 
Malling, jeg vil tale med Dig. 

Malling. 
Nej! nej! Det Sprog tilhører de hemmelig 
Forlovede. Om igen ! 

Karoline (forknyt og undselig). 
Malling, jeg vil tale med Dig. 

Malling. 
Fejl! Det lød som Dagen efter Brylluppet. 
Bedre endnu! 

Karoline (lidt fortrædelig). ' 
Jeg kan ikke sige det bedre. Malling, jeg 
vil tale med Dig. 

Malling. 
Prægtigt! fortræffeligt! Bravo! Det er den 
rigtige ægteskabelige Tone. Lidt venligere maaske, 
men ganske lidt. Nu er Alt i Orden. Om et 
Par Minuter kommer jeg tilbage med vor fælles 
Onkel. Farvel, lille Kone! 

(Gaar med Md. Brandt). 

Karoline. 
Kristian! Gaa ned i Gadedøren og pas paa, 
naar Hr. Malling kommer med den fremmede 
Mand. Kom saa op og sig mig det, saa skal Du 

faa en Honningkage. (Kristian gaar). Nu skulde jeg 
da ikke tro, at Døren er lukket fra Hr. Mallings 
Side (aabner Døren). Nej, hvor her ser ud! Et Par 
Støvler midt paa Gulvet, Bøger, Frakker, Klæde- 
børster, Slaabroker og Guitarer mellem hinanden 
paa Divanen. Gud, hvor saadan en Ungkarl dog 
trænger til at blive gift! (gaar ind). 

(Scenen er et Øjeblik tom). 

Femte Scene. 

3Id, Mortensen (med en Kurv paa Armen, træder ind, efter 
at have banket et Far Gange paa Døren). 

Ikke en Sjæl i Stuen — alle Døre aabne — 
frit Kjørind — det er Orden i et Hus. Hvor let 
kunde her nu ikke liste sig en Gavtyv ind og 
stjæle Kub og Stub! Om det saa er den spær- 
rede Dør, saa er den kommen op i Dag. Aa, jeg 
faar en Anelse (lytter) Der har vi det! Det var 
det, jeg nok tænkte! Aldrig saa snart er /Mada- 
men nede ad Trapperne, førend — (beger sig for at 
titte igennem Nøglehullet, men mødes i det samme af Ka- 
roline, der aabner Døren). — God Morgen, Jomfru! 

Sjette Scene. 
Karoline. Md. Mortensen. 

Karoline. 
God Dag, Madam Mortensen ! (bemærker, at hun 
skeler til Døren og aabner den helt) — Nej, der er 
Ingen ! 

Md. Mortensen. 
Nej, der er saagu ikke heller. Men skal her 
være Selskab i Dag, eller hvad er det, Malling 
har i Sinde? Han kommer ned til mig og be- 
stiller en gentil Frokost til 4—5 Personer, og na, 
da jeg kommer med den, er her Ingen hjemme. 
Karoline. 
Han kommer straks. Han er ude at hente 
en rig Onkel, der er kommen til Byen. 

Md. Mortensen. 

Det maa jeg tro, for han lovede, at jeg skulde 
faa de 17 Ed. 3 Mk., som kan skylder mig, i 
Morgen. En rig Onkel — saa vil jeg selv besørge 
Opvartningen, i Stedet for at sende Pigen, som 
han bad mig om. Hvad er det for en Onkel? 
Er han meget rig? Hvor kommer han fra? Er 
han gammel? Er han gift? 

Karoline. 

Han kommer fra Sverrig og er Enkemand — 
det er Alt, hvad jeg véd; men for at De ikke skal 
fordærve Alt, maa jeg fortælle Dem, at Malling 
har en Spøg for. Han har indbildt Onkelen, at 
han er gift, og derfor har han laant hele Lejlig- 
heden af Md. Brandt. Jeg har maattet love at 
forestille hans Kone. 

Md. Mortensen. 
Ih Du milde Himmel! Det er jo nedrigt 
Det er jo uforskammet, at føre en gammel brav 

Mand bag Lyset paa den Maade. Men det skal 
jeg vel sætte en Pind for. Jeg skal fortælle On- 
kelen, hvad Malling er for en Laps. Jeg skal . . . 

Karoline. 

Men De maa dog høre ... 
Md. Mortensen. 

Gud bevares, Jomfru! Dem regner jeg det 
ikke til Last. De er ung og uerfaren. Men at 
den hellige Md. Brandt vil være behjælpelig ved 
saadant et Filureri, det er for galt. Aa, geg har 
længe havt Mistanke til hende, denne sørgende 
Enke. Ph ! Hun er lige saa meget Enke, som jeg 
er Enke; den Sag kender vi nok. Det er jo saa 
nemt at fortælle, at man har havt en Mand, der 
er død i Udlandet eller falden i Krigen ~ saa er 
man straks Enke. Men pas paa, om her ikke skal 
blive Løjer i Dag! 

Karoline. 
Hør nu blot et Øjeblik. Malling har fundet 
paa denne Historie en Gang, da han var i Penge- 
trang. Faar nu Manden den rigtige Sammenhæng 
at vide, saa gør han ham arveløs, og saa er det 
jo ikke saa ganske sikkert, at De faar Deres 17 
Kd. 3 Mk. i Morgen. 

Md. Mortensen. 
Det er en anden Sag. Naar det gælder et 
Menneskes Lykke — Gud bevares! — saa er det 
meget smukt af Dem, at De vil hjælpe ham. Det 

forundrer mig bare, at han ikke henvendte sig til 
mig, som er en øvet og erfaren Kone. Jeg skulde 
saamænd gærne have gjort den lille Tjeneste. 

Karoline. 
De vilde vist have taget Dem noget bedre 
ud som hans Kone, og dersom det lod sig gøre 
endnu, var det maaske det Bedste, at De gik i 
mit Sted. 

Syvende Scene. 
Kristian. De Forrige. 

Kristian. 
Uh Line! Der kommer Malling med saaden 
en fæl Én! 

Karoline. 
Det maa være Onkelen. 

Md. Mortensen. 
Saa bliver det som det er. Jeg gaar ind at 
dække Frokostbordet, men skulde De komme i 
nogen Forlegenhed, saa kom bare til mig, Jomfru ! 
Jeg kan spille Komedie, og det til Gavns, naar 
det endelig skal være. De sknlde have sét mig 
oppe i Kannikestræde, mens jeg var Pige. Jo — o ! 
(idet hun tager Kurven paa Armen). Jeg spillede Dron- 
ning Zoé i »Væringerne« — det kan nok være! 
(gaar ind i Mallings Værelse). 

Karoline. 
Bare den første Angst nu var overstaaet! 

12 

Jeg er bange, at det gaar galt med denne Ko- 
medie. 

Ottende Scene. 

Malling, straks efter T»rii. De Forrige. 
Sans Nr. 5. 

Malling. 
Nu Vagt i Gevær! Der kommer han! 

Karoline. 
O Gud! Nej det gaar vist aldrig an! 

Malling. 

Jo vist gør det saa; det er ikke nær 

Saa slemt, som De tror — tys! Nu har vi ham her. 

(Aaabner Døren for Tøm). 
Sé saa, min kære Onkel, vær 
Nu velkommen! — Her 
De min Kone ser. 

Karoline. 
Velkommen, Onkel! 

Tørn. 
Ih, sé der 
Har vi jo den lille søde .... 

(Vil kysse hende). 

Malling (træder spøgende imellem). 
Nej, nej, nej! Jeg hér! 

Tørn (afsides til Malling). 
Hun er nydelig, min Ven! 

Malling. 
Synes De? O ja saamænd! 

Tørn. 
Bliver Bu maaske jaloux? 

Malling. 
O, hvor vil De dog hen! 

Karoline og Malling. 

Maa vi nu hjælpe, dem at ta' 

Deres Frakke a'! 

For vi haabe da, 
De vil hvile ud i Ro og Mag 
Hos os den hele Dag? 

Tørn. 

Tak, Børn! ja det er rigtigt, la' 

Mig faa Frakken a'! 

Tak — Tak skal I ha'! 
Jeg hviler ud i Ro og Mag 
Her hos Jer den hele Dag! 

Tørn. 
O, mine Ben ! Det var da en Syges Mængde 
Trapper, at komme op ad! Du skrev jo, at Du 
boede paa første Sal. Hvorfor er du flyttet herop? 

Malling. 
Ak Onkel, en Forfatter — maa — stræbe 
— at komme lidt i Vejret. Desuden var der saa 
fuldt af Faarekyllinger dernede, at jeg hverken 
havde Ro Dag eller Nat 

Tørn. 
Et Par Faarekyllinger — var det Noget at 
tale om? 

12* 

Malling. 



Ja, det var ikke alene Faarekyllingerne, der 
foruroligede mig . . . men — dér lige over for 
paa anden Sal boede en Lømmel, og han — On- 
kel forstaar mig jo nok! Hver Gang min Kone 
kom til Vinduet, saa . . . 

Tørn. 
Naa saadan at forstaa. Ja, den Tale er der 
Mening i. Du har en ung smuk Kone 

Skynda, skynda och berga i tid, hvad Du har! 
Hm, hm, hm I 

Den Vise synger vi ogsaa i Sverig! Men hvor 
har Du gjort af alle Dine Børn? 

Malling. 
Den Mindste er i Kongens Have med Ammen, 
og de to Mellemste er i disse Dage paa Landet 
hos deres Tante; men den Ældste — hvor er Du, 
Dreng? 

Kristian (der har skjult sig bag Tørns Frakke). 
Jeg er borte! 

Malling (trækker ham frem). 
Her, Onkel, har De den første af »Mallings 
store og gode Handlinger«. 

Karoline. 
Men Kristian da! Vil Du være artig! 

Tørn. 
Aa, skænd ikke paa ham; han er bange for 

min røde Næse. Ikke sandt min Dreng? Du har 
vel aldrig set saadan en Næse før? 

KristiaD. 
Jo — min Fader havde lige saadan en. 

Tørn. 
Din Fader? 

Karoline (kniber ham i Armen). 
Han husker endnu fra en Gang i Vinter, da 
Malling havde været ude i Kulden. 

Tørn. 
Pokker til Hoved paa den Knægt! Men det 
er jo en rigtig Goliath af den Alder. 

Malling. 
Ja han tegner til at blive en værdig Efter- 
følger af Karolines Bedstefader. Tænk Dem, On- 
kel! Han var Regimentstambur ved Garden — 
en Karl paa 82''*/4 Tommer, (afsides) meget smaa 
Tommer, nota bene! 

Tørn. 
Saa er han jo af stor Familie — men allige- 
vel! Hvor gammel er Baniet? 

Kristian. 
Jeg er syv ... 

Karoline (kniber ham i Aimen). 
Nej, Du er otte Uger over fire Aar. 

Malling (hurtig). 
Men hvorledes var det med Onkels Gifter- 
maal? De fik ingen Arvinger! 

Tørn. 
Nej, min Kone døde, mens jeg var i Amerika, 
og da hun nu en Gang var borte, saa kan jeg 
ikke sige, at jeg havde Lyst til at kalde hende 
tilbage. Det var en ærlig Sjæl, men hun græd 
sine 4 — 5 Tørklæder vaade om Dagen. Nok sagt ! 
— Faar vi snart Frokost? 

Karoline. 
Bordet er dækket, om Onkel vil tage til 
Takke. 

Tørn. 
Lad os saa spise. Siden maa Du anvise mig 
mit Værelse, for jeg behøver at hvile mig lidt 
efter Rejsen. 

Karoline (afsides til MalliDg). 
Det er umuligt. 

Malling (ligeledes — hurtigt). 
Hvad skal vi gøre. 

Karoline (ligeledes). 
Værtens Kvistkammer — 

Malling (ligeledes). 
Det maa jeg laane ! fhøjt). Min Kone er lidt 
undselig over, at. vi kun have et lille Kvistkammer 

at byde Onkel, men Hotellet ligger her lige ved 
Siden af. 

Tørn. 
Ja,, lad det kun ligge. Jeg bor paa Kvisten. 
Og nu hele Familien til Bords. 
Kristian. 
Hører jeg*ogsaa til Familien? 

Tørn. 
Naturligvis. (Tager Kristian ved Haanden og Karo- 
line under Armen og gaar ind paa Mallings Værelse). 

Malling (efter at De ere passerede gennem Døi'en). 
Sørg nu for Frokosten, lille Karoline, saa skal 
jeg se efter om Onkels Værelse er i Orden (lukker 
Døren). Puh — saa kan man da trække Vejret! 
Nej det er sandt — jeg har andet at bestille! Jeg 
maa ned til Værtinden i Huset (møder Md. Brandt i 
Døren). Hvorledes — allerede tilbage! 

Niende Scene. 
Md. Brandt. Malling. 

Md. Brandt. 
Ja, Fru Majstrup var kommen til Byen, saa . . . 

Malling. 
Tys, tys ! Onkel er kommen ; Familien sidder 
ved Frokostbordet. 

Md. Brandt. 
Ja saa! Da er det bedst at jeg gaar min 
Vej igen. Jeg skal være usynlig hele Dagen. 

Malling. 

Tak, lille Md. Brandt! Undskyld, at jeg har 

Hastværk. Vil De sé Manden, saaian De gærne 

tage ham i Øjesyn. Døren staar paa Klem — 

men vogt Deres Hjærte. Han er farlig. Farvel! 

(løber ud). 

Tiende Scene. 
Md. Brandt. 

Det kunde være morsomt nok, at sé denne 
farlige Person ! (titter gennem Sprøkken). Aa — mit 
Hjærte. Det var græsseligt! Men det er en 
Umulighed! (titter igen). Nej, nej! Det er virke- 
ligt — men det er græsseligt! Min Mand, der 
druknede i Kattegattet for otte Aar siden — der- 
inde sidder han lyslevende .... med en — en 
Spegepølse i Haanden ! (brister i Graad). Det kan 
man kalde Troskab! Jeg vil dog sé, hvorledes 
han skal blive til Mode, naar jeg viser mig! (vil 
gaa ind). Men nej ! Han kunde gærne dø for Al- 
vor af Glæde eller . . . Forskrækkelse. Og jeg — 
jeg maa ogsaa fatte mig. Jeg vil gaa ind i mit 
Kammer og overveje hvad jeg bør gøre. 

(gaar ud). 

Ellevte Scene. 
Tørn. Karoline. 

Tørn. 
Ingen Undskyldninger, mit Barn. Frokosten 

var fortræffelig, og Vinen udmærket. Men lad os 
ikke komme bort fra det vi talte om. Hvordan 
fik Du saa fanget denne vilde Fugl. — Ja for han 
var en stor Gavtyv, det véd jeg. 

Karoline (afsides). 
Jeg kommer vel til at fortælle ham mit lille 
Æventyr med Gabriel. 

Tørn. 
Det var formodentlig paa et Bal — 

Karoline. 
Nej — det var ikke paa et Bal — 

Hang Hiv. 6. 

1. 

Det var en Aften paa Tivoli 

Endnu i CareteDsens Dage; 

Der skulde være Fyrværkeri, 

Og det var netop tilbage — 

Vi stod og vented' paa Herligheden, 

Da kom en Byge — og hele Glæden — 

Tørn. 
Den blev til Vand? 

Karoline. 
Til bare Vand! 

2. 

Og Regnen strømmede ned fra Sky; 
Der blev en Jammer at høre. 
Min Hat var blegrød og ganske ny, 
Tænk blot! Hvad skulde jeg gøre? 

Og skilt fra Tante jeg blev i Vrimlen, 

Da kom en Herre som sendt fra Himlen — 

Tøm. 
Mod Paraply — 

Karoline. 
Med Paraply! 

Tørn. 
Ja, jeg husker det nok fra mine unge Dage. 
Det er utroligt hvad en Paraply kan udrette i 
Regnvejr! Naa, denne Herre? 

3. 

Han var jo fremmod, mou Herregud! 

Man véd, at Nød bryder Love. 

Han saa* saa god og saa ærlig ud, 

Og Noget maa man jo vove ! 

Og den, der kender de røde Hatte, 

Hvor lidt de taalcr, kan sagtens fatte — 

Tørn. 
At De blev glad — 

Karoline. 
Ja rigtig glad! 

Tørn. 

Og saa sa'e han: »Maa jeg ha^ den Ære — 
ch — m.« 

(Gør den tilsvarende Engagementsgestus). 

4. 

Karoline. 

Men straks at takke, det syntes jeg 
Var ikke rigtig anstændigt, 

Og derfor svarte jog ogsaa Noj, 
Saa længe, det var nødvendigt. 
Men saa forsikrede han, vi ha'do 
Just begge hjemme i samme Gade — 

Tørn. 
Naturligvis — 

Karoline. 
Naturligvis! 

Men det var for Kesten virkelig sandt, for 
han bode ogsaa paa Toldbodvejen, og saa fulgtes 
vi ad. 



Paa Vejen talte vi op og ned; 

Om Vejret først det sig drejed; 

Men siden blev det om Kærlighed 

Og om saa gruelig Meget. 

Og da saa efter den Passiar vi 

Kom hjem til Porten — saa — ja saa var vi — 

Tørn. 
Forlovede — 

Karoline (undselig). 
Forlovede. 

Saaledes gik det til. 

Tørn. 
Naa det var jo ganske ligefrem. Og saa blev 
Du siden hans Kone, og nu er Du altsaa min 

egen lille 

(omfavner hende). 

Tolvte Scene. 
Gabriel. De Forrige. 

Nej, det er jo nysseligt; maa jeg inte være 
lidt med? 

Tørn. 
Hvad vil Han? Hvad er det for En? 

Gabriel. 
Ja hvad er De selv for En? Hvad har De 
med Kaveline at gøre? 

Tørn. 
Jeg — Hendes Onkel? Plager Fanden Dem, 
eller hvad gaar der ad Dem? 

Grabriel. 
Hendes Onkel! — Ja jeg er dum, det véd 
jeg! God Dag, min bedste Hr. Bagsvær. 

(vil omfavne ham). 

Tørn. 
Han kan selv være .Bagsvær. Gaa Han til 
Bloksbjerg! 

Gabriel. 
Hør nu skal De inte være haard, Hr. Bag- 
svær. Kaveline har vel fortalt Dem, hvordan det 
hænger sammen, og vi maa jo nok! Ikke sandt? 

Tørn. 
Hvad maa I? 

Gabriel. 
Være Kærester! 

Tørn. 
Nej, I maa saa vel Fanden heller. Se Han 
til, at Han slipper vel ned ad Trapperne — 

Gabriel. 
Nej, men véd De hvad, Hr. Bagsvær . . . 

Karoline (gaar imellem dem, efter at hun forgæves ved 
Pantominer har forsøgt at bringe Gabriel til at tie og gaa). 

Vær nu bare rolig, Gabriel. Det Hele er en 
Misforstaaelse. (Afs.) Gaa Din Vej — siden skal 
jeg forklare Dig det Altsaniraen. 

Gabriel. 
Nej gener Dig in te. Dii gør bedst i at for- 
klare Dig straks. 

Tørn. 
Jeg tror, min Sjæl, at han siger »Du« til 
hende. 

Gabriel. 
Ja vel! — Jeg er Gabriel Kristensen, nu 
véd De det. Hun er forlovet med mig. 

Tørn (brister ud). 
Det vore val sju tusan ! — Hern maste 
v^ hut, och inte stå her och prata strunt. — 
Naa det er sandt! Véd Han ikke, at hun er gift 
med min Søstersøn, med Malling. Hun har ingen 
anden Kæreste end sin Mand. Forstaar Han mig! 

Gabriel. 
Gift! — O Du ulykkelige Gabriel! — Farvel 
Kaveline! Nu gaar det for vidt! 

Karoline. 
Ja, nu gaar det for vidt. Hr. Malling kan 
da ikke forlange, at jeg skal miste min Kæreste 
for hans Skyld. 

Tørn. 
Kæreste! — Hun ogsaa — en gift Kone. — 
Nej, nu gaar det rigtignok alt for vidt. 

Karoline. 
Jeg er slet ikke nogen gift Kone! Det er en 
Opfindelse af Malling. Gabriel er min Kæreste, 
og det var blot for at hjælpe Deres Søstersøn 
ud af en Forlegenhed, at jeg skulde forestille hans 
Kone i Eftermiddag. 

Tørn. 
Saa er De — Du — De da ikke hans Kone? 

Gabriel. 
Nej, inte synderligt. Det hører De jo nok. 

Tørn. 
Er han da ikke gift? 

Karoline. 
Nej — Ja — Jo han er rigtig nok gift, men 
ikke med mig. 

Tørn. 
Hvor er da hans virkelige Kone? 

Karoline. 
Nu skal jeg hente hende. 

Gabriel (afsides). 
Hvem vil Du hente? 

Karoline (afsides). 

Madam Mortensen. Ti bare stille og gaa! 
(skyder li am ud foran sig). 
Tørn. 
Det er jo en uhørt Tildragelse — en Roman 
— en Komedie! Det skal være sidste Gang jeg 
sætter mine Ben i en Digters Hus. Der har jeg 
ham. Han kommer hverken for tidlig eller for silde. 

Trettende Scene. 
Malling. Tørn. 

Malling. 
Sé nu er Alting i Orden, bedste Onkel; De 
kan gaa hen og lægge Dem, naar De vil. 
Tørn. 
Gaa selv hen og læg Dig! — Sé mig i Øjnene, 
Kaspar. 

Malling (betragter ham). 
Ja de ere lidt røde af Rejsen, men det gaar 
over, naar Onkel faar sig en lille Lur! 
Tørn. 
Vil Du gøre Nar ad mig nok en Gang? Sy- 
nes Du ikke, at det kunde være nok nu? 

Malling. 
Hvorledes, Onkel! 

Tørn. 
Karoline er jo ikke Din Kone. Hun har for- 
talt mig det Hele. 

Malling (afsides). 
Nu er jeg ødelagt! 

Tørn. 
Hvad skulde dette Optog betyde? — Hvad 
skulde det tjene til? 

Malling (afsides). 
Han er mere indskrænket, end jeg trode. 

Tørn. 
Hvorfor kunde Du ikke straks vise mig Din 
rigtige Kone? 

Malling. 
Min rigtige .... 

Tørn. 
Ja, Din virkelige Kone! Hvorfor skjuler Du 
hende ? 

Malling (afsides). 
Der er Haab endnu. Han véd ikke det 
Værste, (højt). Spørg mig ikke. Onkel -— det er 
en ulykkelig Hemmelighed. 

Tørn (forbitret). 
Har Du maaske ingen Kone? 

Malling. 
Jo^ en Engel af en Kone — men jeg tør ikke 
lade Nogen se hende. Onkel? Det er et frygteligt 
Mysterium, der knytter sig til mit Ægteskab. (Af- 
sides). Hvad skal jeg nu finde paa! — En Kone, 

en Kone! Mit Kongerige for en Kone! 

Madam Brandt! Hun maa hjælpe mig! 

Tørn. 
Kom ikke med Udflugter! — Hvad er det 
for Mysterier Du snakker om? 

Malling (afsides). 
O Mtinchhausen, staa mig nu bi! (højt). Nu 
vel, Onkel! Til Dem vil jeg betro, hvad ingen 
anden Dødelig maa ane. Min Kone hører til en 
af Landets største Familier, hun er født (hvisker 
ham i Øret). 

Tørn. 
Død og Plage! Er det af dem til Gravensten? 

Malling. 
Nej, det er af dem til Gjedserodde — det er 
den ældste Linie. Him har en Fader, der er et 
rent Uhyre af Stolthed, og en Broder — ja De 
skulde have set hendes Broder — det er en 
fuldstændig Bersærk. Han vilde myrde baade 
mig og min Kone, hvis han fik det mindste Nys 
oin vort Giftermaal. 

Tørn. 

Véd Familien det da ikke? 

13 

Malling. 
Hvor kan De tro det! ~ Familien v^ ikke 
andet, end at hun er sprunget i Luften for fem 
Aar siden. 

Torn. 

Sprunget ? 

Malling. 
Ganske rigtig. Sprunget i Luften! De tror 
at hun var om Bord paa et Dampskib, der sprang 
paa Vejen til Havre. Onkel husker nok, at det 
stod i Aviserne. 

Tørn. 
Ja, jeg husker nok, at jeg læste noget derom, 
men jeg syntes, at det var i Amerika, det sprang. 

Malling. 
Nej forlad mig, det var to Mil udenfor Hon- 
fleur. Sagen var nemlig den, at hun just paa 
den Tid skulde rejse over til Paris for at besøge 
en Søster derovre, som er gift med Cavagnac. 

Tørn. 
Død og Pine, Kaspar, hvor Du er kommen 
ind i en stor Famihe ! Men saa er jeg jo ogsaa 
paa en Maade kommen i Svogerskab med Cavagnac. 

Malling. 
Ja ganske vist, men lad for Himlens Skyld 
Ingen ane det. Min Kone skulde, som sagt, rejse 
med Dampskibet, men kom for silde, og da Rygtet 

om Ulykken udbredte sig, og Familien trode hende 
død, rejste vi i al Stilhed over til Bomholm og 
giftede os. Se dér har De et Exempel paa, hvad 
Kærhgheden formaar hos en virkelig adelig Dame ! 
Eigdom, Equipager, Lakajer — alle desUge Her- 
ligheder har hun forsaget, og her i denne beskedne 
Bolig har hun nu tilbragt fem Aar af sin Ungdom 
som en Fange uden at vise sig for andre end mig, 
Børnene og den lille Karoline, som De før saa. 
(afsides). Ph! Det var en storartet Køverhistorie, 
(høgt). Nu begriber De, hvorfor jeg holder hende 
skjult end ogsaa for Dem, Onkel. 

Tørn. 
Men det er jo en hel Eoman. Hvorfor har 
Du aldrig fortalt mig et Ord derom før? 

Malling. 
VUde Onkel betro sit og sin Kærestes liv til 
et løst Brev? 

Tørn. 
Nej, Du har Ret; men mig kan du betro det. 
Hør — Du maa lade mig se hende! 

Malling. 
Men kan jeg stole paa, at Onkel ikke røber os? 

Tørn. 
Mig kan man altid stole paa! 

Malling. 

Jeg skal hente hende. Onkel vil forundre sig 

IB* 

over hendes Udseende; hun ser snarere ud til at 
Tære sex og tredive Aar end sex og tyve; men 
for den, der véd, hvad hun har lidt, er det ikke 
forunderligt. De kan tro, at hun har gaaet noget 
igennem, og jeg ogsaa. Det er ingen Spøg at være 
Familiefader — (afeides i det han vil gaa). Det har jeg 
mærket i Dag. 

Tørn (vinker ham tilbage). 
Din Kone er vel saadan meget — ja Du for- 
staar mig nok — saadan en lille Smule — — 
fornem. 

Malling. 

Hun er en Dame af Stand. De vil maaske 
finde hende lidt stiv og tilbageholdende, men stolt 
er hun ikke, det forsikrer jeg. 

Tørn. 
Du maa sige hende forud, at jeg er en ganske 
jævn, almindelig Mand. 

Malling. 
Det véd him allerede ! Om et Øjeblik skal jeg 
præsentere hende for Dem (gaai*). 

Tørn. 
Det er underligt nok med disse rigtig fornemme 
Folk! I Grunden er de jo ikke andet end Men- 
nesker; men de har dog noget Eget ved sig, som 
gør en Anden forlegen, naar man kommer sammen 
med dem, og det hjælper ikke, om de er aldrig 
saa nedladende. — Hm! En født Grevinde af 

Gjedserodde og en kødelig Søster til Generalinde 
Cavagnac! — Det er dog alligevel en Helvedes 
Karl, den Kaspar! 

Fjortende Scene. 
Md. Mortensen (stærkt pyntet), Karoline (i Døren), Tørn. 

Karoline (afsides til Md. Mortensen). 

Der er han! Vær nu endelig fin og galant! 

(lukker Døren). 

1. 

(Under Forspillet komplimenterer Tørn og Md. Mortensen hin- 
anden yderst ceremonielt). 

Tørn. 
Prue! jeg ta'r mig 
den Frihed ... Jeg haaber, at De har mig 
undskyldt . . . Jeg mener, jeg haaber . . . 

Md. Mortensen. 

Jeg be'r 
Tørn. 

Det vilde være 
mig baade en Naade og en Ære, 
dersom jeg turde .... 

Md. Mortensen. 

Men sæt Dem dog ner! 
(flytter to Stole frem). 

Tørn. 
Nej min Frue! (henter en tredie). 

Md. Mortensen. 
Nej Kære, lad dog vær\ 

Tørn. 

O Dej, jeg be'r Dem (tager den fjerde). 

Md. Mortensen. 

O gener Dem 
ikke I 
(afsides) Her maa man skikke 
Sig med lidt Maner. 

Tørn (afsides paa samme Tid). 
Her maa man skikke 
Sig som Eavaller. 

(de sætter hver en Stol til Side.) 

2. 

Md. Mortensen (giver ham Tegn til at tage Plads). 
Nu vær saa artig! 

Tørn. 

Bevares I Det var jo aabenbart i- 

mod Reglementet — først Fruen, saa jeg. 

Md. Mortensen. 

Aldrig i livet! 

Min Herre! — (gentager sin Gestus). 

Tørn. 
Nu vel! Naar De har givet 
Ordre, saa tør man vel knap sige Nej! 

(de sætter sig). 

Md. Mortensen. 
Det er smukt, at De, trods den lange Vej 

Gør mig den Ære 
Os at gæste. 

Tørn. (paa samme Tid). 
Hvor det glæder mig, at dog en Gang jeg 
Nyder den Ære 
Dem at gæste. 

Begge, (afbryde hinanden). 

Bedste! 
Det kan kun være 
En Ære for mig. 

Md. Mortensen, (afsides). 

Saadan skal man modtage en rig Onkel. 
Tørn. 

Jeg baaber, at De undskylder min Paatrængen- 
hed, Frue. Det er maaske den eneste Gang, jeg 
kommer herover til Danmark, og derfor kunde jeg 
umuligt rejse herfra uden at have hilst paa min 
Søstersøns Ko Gema Hustru. Det åb- 
nede mig mindst, at han skulde gøre et saa gUm- 
rende Parti ; men han har nu altid gaaet sin egen 
Vej. Jeg havde, som De vel véd, bestemt ham til 
at være Præst. 

Md. Mortensen. 
Præst! Ha ha ha! Jo det var sgu ogsaa en 
rigtig Præst! 

Tørn (afsides). 
Det er mærkværdigt, hvor den gamle Adel 
dog er ligefrem, (højt). Nej, det var vel heller 

ikke hans rette Kald, men det indsaa vi først, da 
han havde spildt en Del Tid og j eg en Del Penge 
paa den Sag. 

Md. Mortensen. 

Ja han har vist slaaet nogle Skillinger ihjel 

for Dem, kender jeg ham ret. Havde den Karl 

ti Tusind om Åaret; det var ikke mere for ham 

end som saa — (stryger den ene Haand over den anden). 

Tørn. 
Ja han var slem; men nu hører jeg, at han 
har forandret sig aldeles. 

Md. Mortensen. 
Han! Jo der skal vi ha'et! Nej, Skrædere og 
Skomagere kan gærne løbe ham 16 Gange paa Dø- 
rene, forend de kan faa deres Regninger betalte, 
og det er nok store Sager, at Vadskerkonen kan 
faa Sit i rette Tid. 

Tørn (afsides). 
Delikat er hun ikke, hvad hun saa for Resten 
er. (højt). Det gør mig virkelig ondt at høre det 
om ham. 

Md. Mortensen. 
Ja det maa De nok sige. Især er der en 
stakkels Kone, som det gør mig umaadelig ondt 
for. Hun har en Regning paa 17 Rdl. 3 Mk., som 
skulde have været betalt den 1ste, og nu skriver 
vi den 8 de. 

Tørn. 
Naa det er endda ikke værre! Hun dør vel 
ikke af at vente otte Dage over Terminen. 

Md. Mortensen. 

Dør ikke — ja' det er godt nok, men man 
er ikke tjent med at lade sig holde for Nar af saa- 
dan en Herre. 

Tørn (afsides). 

Jeg begynder at faa mine egne Tanker om 
disse Gjedserodde-Grevinder. (hajt.) Jeg indrøm- 
mer Dem, lille Frue, at det ikke er smukt af ham, 
men Sagen er da heller ikke saa farlig. Hvor stor 
sagde De, at Regningen var? 

Md. Mortensen. 
17 Rdl. 3 Mk. (afsides). Han betaler bestemt, og 
naar jeg blot faar Pengene bryder jeg mig kun 
Kdt om det Øvrige, (højt.) Det er 17 Rdl. 3 Mk. 

Tørn. 
Nu ja, det er jo en ren Bagatel ! 

Md. Mortensen. 
Det har De Ret i. For en Mand med Deres 
Penge er det kun et Greb i Lommen, og det er 
meget smukt af Dem, at De ikke vil se saa nøje 
paa det Par Skilling. 

Tørn. 
Jeg! Hvorledes? Hvad mener De? (afsides). 
Jeg er som himmelfalden. 

Md. Mortensen. 
Jeg mener, at De, som er saa rig, og som har 
gjort Malling saameget Godt. ogsaa vil klare for 
ham denne Gang. 

Tørn. 
Nej, paa ingen Maade. Det bliver en Sag mel- 
lem ham og Kærlingen. 

Md. Mortensen. 
Kærlingen! Nej véd De hvad, Hr. Tøm eller 
Bjørn, hvad De hedder, Kærling er hun ikke, hver- 
ken for Dem eller nogen Anden. Saa De vil ikke 
betale de lumpne 17 Daler og 3 Mark for Deres 
Søstersøn? 

Tørn 

(begynder opbragt at gaa frem og tilbage og fortsætter det 
under denne og Begyndelsen af næste Scene). 

Nej Gu' vil jeg ikke! 

Md. Mortensen. 
Det burde jeg ogsaa have tænkt forud. Hjærte 
skal man ikke vente at finde hos en Jemkræmmer. 
Kærling — Kærling — og det for saadan — saa- 
dan — saadan en Bondeven! 

Tørn (afsides). 
Nu kommer Adelen frem! — (hegt) De maa 
være meget irritabel Frue ! — Jeg kalder en Spek- 
høkerske eller Oppasserske, hvad hun nu er, Kær- 
ling ... . 

Md. Mortensen. 
Spekhiakerske, Oppasserske, Kærling! — Véd 
De, hvem De taler med? 

Tørn. . 
Jo — o ! — Seg véd det. — Jeg har den Ære 
at tale med en født Grevinde af Gjedserodde , en 
Dame, der for syv Åar siden aprang i Luften med 
et Dampskib. 

Md. Mortensen. 
Er jeg en Gjedseroddegrevinde, er jeg en 
Luftspringerske? 

Hane ^^* S« 

Nej, min Herre, 

Det er værre, 

Det er mere, 
End De skulde resikere! 

De tør sige 

Mig deslige 

Lumpne Løgne 
Op i mine aabne Øjne! 

Det skal hevnes, 

De skal stevnes, 
Ja, det kan De stole paa, 
At det skal komme Dem dyrt at staa! 
Skal man taale Sligt af ham — 

(Stemmen knækker). 

Tørn. 
Nej, nej! Nu taber De Vejret, Madam! 

Femtende Scene, 

Malliig. De Forrige. Straks efter Kristiai. 

Malling. 
Men hvad er her paafærde? 

Tørn. 
Ingenting! Slet ingen Ting! Aldeles ingen 
Ting! Jeg beklager bare den stakkels Cavagnac, 
hvis han har gjort et ligesaa godt Parti, som hans 
Svoger. 

Malling. 
Jeg forstaar Dem ikke. 

Kristian. 
Madam Mortensen! Deres Mand er kommen 
hjem og vil tale med Dem. Uh ! han er saa vred, 
saa vred ! 

Md. Mortensen. 
Er han alene? 

Kristian. 
Nej, der var To, som havde ham under Armen! 

Md. Mortensen. 
Under Armen! - Godt! Farvel Hr. Onkel 
og Hr. Søstersøn. De er rigtig et Par pæne Folk, 
det maa jeg sige Dem. (til Malling). De kan vente 
til jeg skal forestille Deres Kone. 

(gaar). 

Sextende Seene. 
Tfrn. MalliDg. Kristian. 

Tørn. 
Hun er altsaa heller ikke Din Kone? 

Malling. 
Nej, hvem siger det? 

Tørn. 
Det gjorde hun, den Anden, hun, Din første 
Kone. 

Malling. 
Deri er jeg virkelig uskyldig. Dette er sket 
uden mit Vidende. 

Tørn. 
Naa det er det! Nu skal Du ellers have Tak 
for denne Gang, Kaspar! Du har ret skaffet mig 
en glad Dag. Farvel! Vi To er færdige! 

Malling. 
De vil dog vel aldrig gaa, førend De har set 
min rigtige Kone? 

Tørn. 

Din rigtige? — Har Du flere endnu! Tre for 
En! — Du er jo en Tyrk! Men det siger jeg 
Dig, Kaspar, hold mig ikke tredie Gang for Nar! 

Malling. 
Nej Onkel, denne Gang er det Alvor. Optoget 
med den lille Karoline har jeg jo motiveret for 

Dem, og hvad Md. Mortensen har foretaget sig, 
har hun gjort paa egen Haand, maaske for at slaa 
Dem en Plade. 

Tørn. 
Paa 17 Daler 3 Mk. Jo rigtigt! 

Malling. 
Her ser De derimod min virkelige Ægtehustru, 
mine Børns Moder (aabner Døren). Træd ind, min 
Bedste! Onkel længes efter at omfavne Dig. 

Syttende Scene. 
De Forrige og Md. Brandt. 

Md. Brandt. 
Ak, hvor jeg ryster ! Jeg tror jeg besvimer. 
(Holder Haanden for Øjnene). 

Tørn. 

Frue! Det er mig en sand Glæde at . . . 
(i det han yil omfavne hende, tager Md. Brandt Haanden 
fra Aneigtet). Su — Su — Susanne. Hun ... er Din .. , 
Kone? — Jeg dør! 

Md. Brandt. 
Brandt! Du kender mig. O, Jonas, jeg daaner. 
(falder om i Mallings Arm). 

Malling. 
Men hvad er dette for en Scene! et Glas 
Yand! Hurtig! — Aa! her er Ingen i Nærheden^ 

(lægger hende paa en Stol). Hold paa hende Onkel, 
mens jeg henter Vand. 

(løber ind paa sit Værelse). 

Tørn. 
O, jeg elendige Menneske! Den ene Ulykke 
større end den anden ! Susanne ! Susanne ! 

Kristian. 
Mo'er! 

Tørn. 
Aa, det var vel! Hun slaar Øjnene op. 

Md. Brandt. 
Ja, det kan jeg gøre. Men Du maa slaa 
Dine ned. Se, Jonas! Her er Din Kone, og der 
er Din Søn, det er Din Søn. 

Tørn. 

Min Søn, og nu er Du Kaspars . . . Aa! 

(besvimer). 

Md. Brandt. 
Jonas! Jonas! Kom til Dig selv. Brandt, 
Brandt dog! — Vand, kom med Vand! 

Attende Scene. 

Karoline, Galbriel, Md. Mortensen, de Forride. Strax 
efter Malling. 

De Kommende. 
Er her Ildløs — hvad er det — hvor er det? 

Malling (med en Vandkande). 

Her er Yand! (stænker Tøm i Ansigtet uden at se 
paa ham). 

Tørn. 
Holdt — Prr! — Det gaar over. 

Malling. 
Hvad Pokker — Onkel ! Er her sket Change- 
ment, medens jeg var ude? 

Tørn. 
Ak, Kaspar, Da vil faa skrækkelige Ting at 
høre ! Susanne, min Kone, som jeg forlod i Flens- 
borg for otte Aar siden, og som man har foi-talt 
mig var død — hun — hun er levende. 

Malling. 
Onkel er altsaa ikke Enkemand? 

Tørn. 
UlyksaUge Menneske! (peger paa Md. Brandt), 
Det er Din Kone. 

Malling (beki-æftende). 
Ja dette er min Kone. 
Tørn. 

Begriber Du ikke Din Ulykke ! Din Kone . . . 
Din Tante, det er min . . . 

Malling. 
Er min Kone Deres Tante! Det er kosteligt! 
Saa er vi jo Onkler til hinanden. 

Tørn. 
Menneske! Din Kone det er min Kone! kan 
Du nu begribe det! 

Malling (afsides). 
Saaledes — Nu forstaar jeg det Hele! (hflgt). 
Nej vær rolig, Onkel, denne Dame hverken er eller 
har været min Kone. Det er Madam Brandt, som 
endnu bærer det Navn, De aflagde, da De købte 
Tømfors. 

Tørn. 

Er det sandt, min Dreng? Du giver mig Livet. 

Malling. 

Og en Kone oven i Købet (forener deres Hænder). 
Tager hinanden^ og værer lykkelige! 

Tørn. 
Men endnu forstaar jeg ikke denne Begi- 
venhed. 

Malling (afsides til Md. Brandt). 

Søde, lille Tante! Ti holde jo sammen! (Md. 
Brandt nikker. Qøgt). Saa vil jeg tilstaa min Synd. 
Det hele var et Arrangement af mig for at gen- 
forene Dem med Deres Susanne, (afsides til Tøm). 
fra hvem jeg trode, at De forsætlig havde gjort 
en Afstikker. 

Tørn. 

Det var smukt gjort af Dig, Kaspar, og Du 
skal ikke have gjort det omsonst. Det er Dig, jeg 

14 

har at takke for hele min Lykke. Men disse 
fremmede Mennesker her — — 

Malling. 
Maa jeg præsentere Md. Mortensen, en meget 
respektabel Kone, (afsides til Tøm), hvem jeg skyl- 
der 17 Ed. 3 Mk. ! Endvidere Hr. Snedker Kri- 
stensen med Kæreste, der snart vil have den 
Ære at invitere Dem til Bryllup, (afsides til Gabriel 
og Karoline). De taber ikke derved. Jeg har 
proberet det. 

Tørn. 
Men Et endnu — Du skulde dog vel ikke 
have en Qerde Kone? 

SlntuincrssaiiC Nr. 9. 

1. 

Malling. 

Nej, Onkel! Jeg tror, vi har nok i de Tre. 
Som Ungkarl jeg næsten er bange; 
At fik jeg den Qerde, man snart vilde se, 
At jeg havde fire for mange. 

Karoline. 
Nej, tag Dem en Kone og slaa Dem til Ro! 

Gabriel. 

Det er dog det Bedste! 

Md. Mortensen. 

Ja det kan De tro! 

Tørn. 

Jeg sørger for Udstyr, naar Du sætter Bo. 
Hvad kan Du saa mere forlange? 

Kor. 

rDe\ 
Hvad kan i ,Qgj vel mere forlange? 

2. 

Md. Brandt. 

En Ungkarl kan leve saa godt, som han vil, 
Saa bliver han dog at beklage, 
I Huset gaar Alting uordentligt til, 
Saa længe han savner en Mage! 

Malling (til Publikum). 
Uordentligt gik det — det saa jo Enhver, 
Og derfor Dem Alle indstændigt jeg be'r 
At huske: en Ungkarl, De gæstede her. 
Og venligt til Takke at tage! 

Kor. 
Ja venligt til Takke De tage! 



14* 

Notitser. 



Sangene ere skrevne til følgende Melodier: 

Nr. 1. Wenneiberg: Har du hørt min maUienr. 

— 2. Vogler: Dans af Hermann von Unna — »O Ægte- 

stand« — »Barnlige Dage saa milde.« 

— 3. Polka af Weller. 

— 4. Beauplan: Le Chasseur rouge. 

— 5. Svensk Gallopade. 

— 6. Egen Melodi (af Foif.). 

— 7. Gammel tysk Menuet. 

— 8. Donizetti (Lucretia Borgia). 

— 9. Eberwein: Ergo bibamus. 



Eettels tyske Farce »Drei Fraaen und doch keine«, hvis j 

Intrige her er benyttet, har igen laant den fra et uangivet < 

fransk Lystspil (af Varin — ?) 

Første Gang opføit 1850. I 

VaudeTille-Proverbe i 1 Akt. 

Personer. 



Svane. 
Fra Svane. 
Trane. 

Handlingen foregaar i Svanes Sommerlejlighed et Par Mil &a 
København. 



NB. Svane og Trane er jævnaldrende, lidt over fyrretyve 
Aar; de maa fremstilles med et komisk Anstrøg, men 
ikke karikeres. Fra Svane er en vel konserveret Kone 
paa nogle og tredive Aar — sikker og snu, baade Man- 
den og Yennen overlegen. 

(En tarvelig møbleret Stue. I Baggrunden aabenstaaende 
Glasdøre ud til Haven og to Vinduer med praktikable 
Persienner. Midt paa Scenen et rundt Bord med Aviser 
paa. Til Høgre en Sofa, foran denne et mindre Bord 
med Kaffetøj. Til Venstre en stor Iskasse. Længere 
tilbage med Ryggen mod Baggrunden en Gyngestol). 

Første Scene. 

Svane og Fruen sidder i Sofaen hos hinanden, fortabte i 

gensidig Beskuelse. Trane sidder i Gyngestolen, aldeles 

skjult af en Avis og sover. 

Sans Xr. 1. 

1. 
Svane. 

Du kan dog ikke sige Andet 
End: her er mageløst paa Landet. 
Hvilken idyllisk Fred og Ro! 
Hvad, Frederikke? — Ikke? 



Fruen. 



Svane. 



Jo! 



Her er Stedet, hvor man bør tage 
Ud i sine Hvedebrødsdage, 

For at slippe for GratulatioDemes Plage 
Og Fortidens Sorger og Savn at forjage. 

Fruen. 
Og glemme de Unoder, man har tilbage. 

Svane (øm). 
Og ikke leve for Andet end sin fortryllende Mage. 

Fruen. 

Ja, her er godt, 
Naar Vejret blot 
Ej altid var saa graat 
Og saa vaadi 

Begge. 
Ja, her var godt osv. 

2. 

Fruen. 

Hvad staar dog over huslig Lykke, 
Troskab og Ømhed, lyemlig Hygge? 
Det maa jo skattes af Enhver — 

Svane (erkendende). 
Ja, af en Pebersvend især! 

Fruen (med Hentydning til Trane), 
Gud ske Lov, at Du ej rangerer 
Mer imellem de Kavalerer! 

Svj^ne. 
Ja, det er en Lykke, som hcrjt jeg vurderer. 

Fruen. 
For de er det værste Folk, der grasserer. 

Svane. 
Ja, de irriterer paa mange Manerer. 

Fruen. 
Aa, det er en Skam, at de blot existerei*. 

Svane. 
Ja, Skam faa den 
Blandt Ægtemænd, 
Der helst til Pebersvend 
Blev igjen! 

Begge. 
Ja, Skam faa den — osv. 

Svane (sagte). 
Død og Plage! — Jeg sidder her i min Hen- 
rykkelse og glemmer, at min stakkels Trane der 
henne endnu tilhører det ulykkelige Kompagni, 
hvoraf jeg selv udmeldte mig for en Maaned siden. 

Fruen. 
Bryd Dig ikke om ham, kære Kristoffer! — 
han sidder som sædvanlig ganske ugenert og tager 
sin Middagssøvn. 

Svane. 
Jeg tror det, min Sjæl, ogsaa. Naa, saameget 
desto bedre! »Hvo, som sover, han synder ikke!« 
(øm). Stakkels Djævel! Han kan knap nok drømme 
sig til den Lykke, som vi To nyder lysvaagne! 
Det er sku haardt! 

Fruen (mildt bebrejdende). 
Søde Kristoffer! Husk, hvad du har lovet mig! 

»Død og Plage« og »min Sjæl« og »stakkels Djævel« 

og »sku« 

Svane (kysser hendes Haand). 
Du har Ret! Det er Levninger fra Ungkarls- 
tonen, som ikke passer for en exemplarisk Ægte- 
mand. Jeg skal vænne mig af med alle mine Uva- 
ner — skønt det er forbandet svært. 

Fruen. 
»Forbandet!« (ryster paa Hovedet). 

Svane (farer op). 
O ja> jeg er et Asen, en Tølper, en Køter, en 
Dromedar . . . 

Fruen. 
Tys, tys! 

Svane. 
Som Du aldrig faar sat Skik paa. 

Fruen. 
Jo vist saa! Men den Fejl, som du aller først 
maa aflægge, er Din Hidsighed. Nu var Du jo 
lige ved at vække Din Siameser der henne bag 
Avisen. 

Svane (godmodig). 
Og forstyrre ham i hans søde Drømme — ja, 
det vilde jo have været Synd. 
Fruen. 
Aa, hans Drømme er vist ikke saa søde for 
Øjeblikket. Jeg saa tydeligt paa ham, at han gik 

gnaven fra Bordet i Dag, fordi der ingen Dessert 
vantede. 

Svane. 
O, jeg Klodrian! Det er igen en af mine 
Dumheder. Jeg gaar i Formiddags over i Kroen 
og køber Konfektrosiner og Krakmandler, ^ men 
glemmer at aflevere dem. Her er de ! (tager et Kræm- 
merhus op af sin Hat, der staar paa Bordet.) Jeg gemte 
Kræmmerhuset i Hatten, for at det ikke skulde 
blive vaadt af Regnen. Tær saa artig! (overrækker 
hende det — hun modtager det temmelig tvært). — Hvad 
sagde Du, lille Frederikke? 

Fruen. 
Jeg sagde Ingenting! 

Svane (godmodig drillende). 
Om Forladelse! Jeg trode, at Du sagde 
»Tak!«, da jeg sagde: »Tær saa artig!« 

Fruen (stødt). 
Saa Du vil lære mig . . . 

Svane (som før). 
Nej, min Engel! Jeg vil tværtimod lære af 
Dig — baade at være galant og — ikke at blive 
hidsig. 

Fruen (fattor sig). 
Naa! (spiser af Kræmmerhuset). Saaledes! Ja, ser 
Du, kære Kristoffer, Tonen er smitsom! Vænner 
Du Dig ikke af med Dine Unoder, saa bliver En- 

den, at jeg vænner mig til dem! Ah! Her er 
to Mandler i én Skal! Der har Du den ene! 

Svane. 
Tak! 

Fruen. 
Yi spiller Filipine. 

Svane. 
Om Hvad? 

Fruen. 
Om det Første, som den Vindende beder om. 

Svane. 
Nej, nej! Jeg gør ingen ubesindige Løfter. 
Du kunde være i Stand til at forlange min stakkels 
Tranes Hoved paa en Talerken — jeg vil vide forud, 
hvad det gælder. 

Fruen. 
Naa! Dersom Du vinder, saa skal jeg, uden. 
at beklage mig en eneste Gang, tilbringe Resten 
af vore Hvedebrødsdage herude i dette kedelige 
Kegilvejr i Selskab med Din kedelige Ven, for at 
Du hver Dag kan underholde Dig 6—7 Timer med 
Dine kedelige Gjedder og Aborrer. 

Svane. 
Men hvis Du vinder? 
Fruen. 

Saa gør vi den Stokholmsrejse, jeg har talt 
saa tidt om. 

Svane. 
Det er temmelig højt Spil, og jeg vil just ikke 
sige, at Indsatserne er lige store, men lad gaal 
Det bliver Dig, der taber! Naar gælder det? 

Frueu. 
Lad mig se! — Den første Gang, Din Yen 
siger Noget, der er morsomt. 

Svane. 
Det kan ikke hjælpe, for Du indrømmer aldrig, 
at det er morsomt — nej — : Den første Gang, 
at en af os rækker den Anden Noget — hvad som 
helst — og den Anden glemmer at sige »Tak!« 

Fruen. 
Saa har den, der ikke fik »Tak!«, Lov til at 
sige »Filipine!« men den Anden ikke. 

Svane. 
Nej, naturligvis — og det skal siges straks, 
ellers gælder det ikke. 

Fruen. 

Derved bliver det! (underfundig). Der er min 
Haand ! 

Svane. 
Og der er min — Næve! (do rækker hinanden 
Haanden). 

Begge (paa en Gang). 
Tak! — Hahahaha! — Jeg lader mig ikke 
naiTe. 

Trane (i Søvne). 
Hjælp! Hjælp! • 

Fruen. 
Saa! Nu tør man ikke engang le i sit eget 
Hus. 

Svane. 
Nu drømmer han om Overfald. Han er væm- 
melig nervøs, stakkels Praas! 

Fruen. 
Ja — jeg holder hverken af Kraftudtryk eller 
af Skældsord, søde Kristoffer! Men er der Noget, 
som man kan kalde »væmmeligt«, saa er det virke- 
lig saadan en Indkvartering hos et Par Nygifte. 
Jeg fortæller ham udtrykkelig, at vi vil rejse herud 
og nøjes med denne indskrænkede Lejlighed for 
at undgaa alle deltagende Venner og paatrængende 
Bekendte — det var dog saa tydeligt som muligt 
— men allerede Dagen derpaa kommer han ansti- 
gende og indlogerer sig derovre i Kroen. 

Svane. 
Ja, det var forban ... det er meget kedeligt, 
men det kan man jo dog ikke forbyde ham. 
Fruen. 
Desværre nej! — Men allerede den første 
Aften bliver han hængende hos os til Klokken 11 
og holder filosofiske Foredrag for os. Jeg begyn- 
der ganske fint at tale om, hvor tidlig man bliver 
søvnig paa Landet, men hvad svarer han? — 

«Gen^ Dem endelig ikke for min Skyld, bedste 
Fru Svane ! Gaa De kun op paa Kvisten U Og saa 
bliver han siddende og slipper Dig ikke, forend 
Klokken er halv To, og det begynder at dages. 

Svane. 
Ja, det var for galt! Jeg sagde ham det ogsaa, 
førend han gik. 

Eruen. 
Og næste Morgen, et Par Timer før der var 
Rimelighed i at staa op for Folk, der ikke skal 
paa Arbejde, er han paa Færde igen. Han har 
ikke kunnet sove, fordi der løb Katte paa Loftet, 
og da det er for tidligt at plage os, er han gaaet 
ned til Svinestien, og der staar han og slaar Smaa- 
grisene over Trynen med sin Kæp til de hyler, 
saa det er umuligt for noget Menneske i Nabo- 
laget at holde et Øje lukket. Og har han ikke 
siden den Tid forfulgt os som en Skygge — ude 
og inde tidlig og silde? Det har jo næsten ikke 
været muligt for os at sige hinanden et Ord, som 
han ikke maatte høre, og det er da virkelig ikke 
Meningen med et Ægteskab, at man i alt Muligt 
skal lade sig kontrollere af den første den bedste 
uvedkommende Pebersvend. 

Svane. 
Nej, saa min Sjæl — om Forladelse! — nej 
vist er det ikke ; men vi maa dog holde ham Lidt 
tilgode. Han kan vistnok somme Tider være en 

temmelig besværlig Patron, men vi maa huske paa 
at det er ham, vi kan takke for, at vi gjorde hin- 
andens Bekendtskab. 

Fruen. 
Aa, den Ulejlighed, han havde med at præ- 
sentere Dig, har han saamænd taget sig betalt for. 
Du kan tro mig, om Du vil, søde Kristoffer, men 
jeg forsikrer Dig: Der findes ikke en mere ond- 
artet Husven, end han. Var jeg Mand i Huset 
skulde han snart blive afskaffet. 

Svane (opfarende). 
Hvad mener Du med det? Jeg skulde da vel 
aldrig tro, at han understaar sig . . . (Fruen trækker 
paa Skulderen) Ja, for vovede han blot saa meget som 
at sende Dig et kælent Øjekast, saa skulde jeg 
sætte ham saadan et Par Skodder for hans Glug- 
ger, at han aldrig skulde se Dagens Lys igen- 
nem dem! 

Fruen. 
Uh, kære, elskede Kristoffer — kan Du dog 
ikke vænne Dig af med disse gyselige Talemaader ! 

Svane (bekæmper sig). 
Jo, Jo! — Jeg skal gøre det, mit Lam, men 
saa maa Du love mig, at Du aldrig vil friste mig 
til at blive hidsig. Du véd, at jeg er en Krudt- 
tønde. Der behøves bare en Gnist for at faa mig 
til at sprænge Mure og Vægge. 

Fruen. 
Ja, desværre! Det er, som sagt. Din værste 
Fejl. Men Din næstværste er, at Du er saa urime- 
lig skinsyg, og, hvad der gør dem dobbelt farlige 
begge to, er at Du er saa forskrækkelig lettroende. 

Svane. 
Lettroende — jeg? — Ja, kan Du bilde mig 
det ind — saa vil jeg tilstaa, at jeg er det! 

Fruen. 
Der er Ingenting saa urimeligt , at jeg ikke 
skulde kunne faa Dig til at tro det, naar det kom 
derpaa an — men det kan vi tale om en anden 
Gang. — Se nu blot, hvor det klarer op! 

Svane. 
Solskin — tror jeg, min Sjæl, for første Gang 
i de sidste otte Dage ! — Det maa vi ud og se 
paa! — Ikke sandt? Yi lister os ganske stille 
bort — bare vi To! 

Fruen (listig hviskende). 

Hys! — (lister sig hen og tager en Paraply, lægger 
Fingeren paa Munden, tager sin Hat og rækker Paraplyen 
til ham). 

Svane 

(opdager hendes Hensigt og hvisker, i det han modtager den): 

Tak! Mange, mange Tak! Det slog Klik! 

Fruen. 
Ja, denne Gang! Men vent bare! 



15 

JDaettino (Nr. 2). 

1. 

Begge. 

Lad 08 nu fly ud i det friske Grønne, 
Der kan de elskende Hjærter aande frit. 

Svane. 
Ja, paa et saadant Minut bør man skønne. 

Fruen. 
Nu skinner Solen, og vi er Trane kvit. 

Begge. 
:,: Det sker ej tidt! :,: 

2. 

Begge. 

Regnen har nu strøt Blomster over Jorden, 
Frem i sin Pragt kører Dagens høje Drot: 

Svane. 
Hør i det IJ^rn® ^^^ rullende Torden! 

Fruen. 
Det var blot Trane, der snorkede saa smaat. 

Begge. 

:,: Kom, kom nu blot! :,: 
(De lister sig ud.) 

Anden Scene. 

Trane (ene). 
Jeg! (vaagner og tager Avisen til Side) Nej, jeg sid- 
der Og læser! (ser sig om) Hvad er det? Jeg syn- 

tes, at Fru Svane spurgte, om jeg sov — og saa 
er hun her slet ikke. Jeg maa altsaa virkelig 
have sovet, (rejser sig) I al Fald er jeg kommen til 
at fryse ganske afskyeligt. Brrr! 

Hvor disse Ægtefolk dog er egoistiske: Hvad 
der konvenerer dem selv, skal ogsaa være godt 
nok til alle Andre. Det falder dem ikke engang 
ind, at saadan en Sommerlejlighed uden Kakkelovn 
kun egner sig for Grønlændere og Nygifte, og at 
et Menneske med normal Blodcirkulation næsten 
ikke kan undgaa at samle sig et helt Assortiment 
af Forkølelsessygdomme herude. Og faldt det dem 
tilfældigvis ind — hvad saa? «Søde Kristoffer» og 
søde Frederikke* har det jo med Hede — indtil 
Videre — og saa længe det staar paa, synes de, 
at hele . den øvrige Verden kun er skabt for at 
misunde dem dette uforlignelige Dueslag, hvori 
de fra Morgen til Aften underholder hinanden med 
at variere det gamle Thema : «Kurrrurrr, kurrrurrr, 
duk, duk, duk, kurrrurrr !» — uden i mindste 
Maade at tage Hensyn hverken til Temperaturen 
eller Andres æsthetiske Blufærdighedsfølelse. — 
Og hvad er saa denne kurrende Kærlighed, naar 
Alt kommer til Alt? Slet og ret en lavere Tilbøje- 
hghed. Den højere Sympathi — Forstaaelsen — 
den aandelige AfSnitet har de ikke Spor af. Der- 
for mundhugges de ligesaa snart, som de holder 
op at næbbes — ganske som de andre forelskede 
Hønsefugle. De føler begge et uklart Savn af et 
Medium — en Generalnævner, hvori deres Brøk- 

15* 

tilværelser kunde gaa op — og de har en Fornem- 
melse af, at jeg er et saadant Medium : Instinktet 
siger dem, at naar Hvedebrødsdagene er forbi, vil 
jeg være deres eneste Tilflugt, og det generer 
dem. Hun hader mig allerede! Had, Kærlighed 
og tilsidst Yenskab , det er jo de sædvanlige Sta- 
dier for Kvindens Sympathi. Jeg har nu altid 
foretrukket Venskabet — der er saa meget Vrøvl 
ved Kærligheden — og i dette Tilfælde kan der 
jo kun være Tale om Venskab — men jeg maa 
finde mig i, at baade Hadet og Kærligheden 
gaar forud. Det er en psykologisk Nødvendighed 
for en Kvinde af hendes Karakter. Uviljen maa 
for Resten snart have naaet sit Højdepunkt — den 
er jo aldeles unaturlig! — og saa har vi Omsla- 
get. Forelskelsen kan komme, hvad Dag det skal 
være, og saa længe den staar paa, vil Situationen 
være vanskelig, meget vanskelig. Imødekommende 
kan jeg ikke være, dels paa Grund af mine ethiske 
Grundsætninger, dels paa Grund af mit Venskab 
for Svane, og frastødende — nej, det vilde være 
at helde Olie i Ilden! Det kunde drive hende til 
Yderligheder, som jeg skylder min Ven Svane at 
forebygge. For hans Skyld er jeg lige frem nødt 
til at gøre gode Miner til slet Spil, saa længe 
Krisen varer. — Naar den er overstaaet, vil de 
normale Forhold indtræde af sig selv . . . saa vil 
vi alle Tre blive for hinanden, hvad vi bør være. 
og det er Alt, hvad jeg forlanger for mit Ved- 
kommende. 

8ans Ur. 3. 

1. 

Jeg skal ej berøve Manden 
Byrderne i Ægtestanden — 
-Dem har han og ingen Anden 
Ret at bære — det er klart! 
Vrøvlet og Økonomien, 
Lunerne og Jalusien, 
Ja, og Bømesymfonien 
Er jo aabenbart hans Part. 
Kun det Extraordinære 
I Fortrolighedens Sfære 
Er det Vennens Sag at bære — 
:.: Det er klart — ja, det er soleklart! :,: 

2. 

Jeg vil blive Den, man tager 
Med paa Raad i alle Sager, 
Og for hvem de Begge klager 
Deres Nød — det er jo klart. 
Hver Gang, PaiTet disputerer. 
Straks til mig man appellerer, 
Og hos Begge avancerer 
Jeg til Skriftefader snart. 
Hun vil følge mig i Blinde, 
Og da han jo lyder hende, 
Saa staar Alt for mig paa Pinde — 
:.: Det er klart — og det er ganske rart! :,: 
(gaar tilbage til Bordet, skænker sig et Glas Vand og nipper 
dertil). 

Lunkent Grøftevand! Det hører ogsaa med til 
liandlivets Nydelser. Naar man nu endda vidste^ 
hvor Seltservandet var. Ah! Det maa vel ligge 
her i Kassen. Er det nu ikke et mageløst pynte- 

ligt Mobel i en Dagligstue, saadan en Iskasse? 
Hun forstaar at gøre det hyggeligt for Folk, denne 
Fru Svane ! Forst lejer hun disse to ynkelige Væ- 
relser uden Kælder og uden Spisekammer; saa 
lader hun dette Skrummel kjøre herud for at stille 
det op i Køkkenet, og da det ikke kan faa Plads 
derude, sætter hun det uden videre her ind i Dag- 
ligstuen, (aabner Laaget). Og saa lægger hun ikke 
engang Seltservandet herned — her er aldeles tomt 

— bare Is og Isvand, (lukker Kassen). Nu staar det 
formodenlig ude i Køkkenet og bliver varmet. 

(gaar ud i Køkkenet). 

Tredje Scene. 

Fruen (ene — taler ud af Døren). 
Xej Tak, søde Kristoffer! Gaa Du til Dine 
Gjedder! Jeg holder ikke af at sidde og fiske i 
Skylregn, (lukker Døren). Det er dog forskrækkeligt, 
nu kommer der igen en Byge ! (ser sig om). Hvad 
er det? Jeg tror virkehg, at Trane er borte! (suk- 
kende). Ja, det varer ikke længe. Han er naturlig- 
vis gaaet ud for at søge efter os, og saa snart den 
første Regndraabe falder, hai* vi ham her igen. 
Men nej ! Saa er her Ingen hjemme (aabner Glasdø- 
ren og lukker Yderdøren). Og skulde han falde paa at 
titte ind af Vinduerne — det kunde jo ligne ham 

— (lader Persiennerne gaa ned) saa er der Ingen at se ! 
Saa! Nu kan jeg dog sidde i Fred for det Første, 
(tager en Avis op og sætter sig; i det Samme kommer 

Trane fra Kjaikkenet). 

Fjerde Scene. 
Fruen. Trane. 

Fruen. 
Hvad! Er De der? Hvad gør De ude i Køk- 
kenet? 

Trane. 
Jeg søgte efter Seltservandet. 

Fruen. 

Seltservandet? (afsides). Det kalder man at 

være som hjemme! (højt). Og saa opdagede De 

kun nogle tomme Flasker ? (ironisk). Ja, det er stor 

Skam, men her findes ikke en Draabe, før vi faar 

Bud over til Kroen — sendte De ikke Pigen afsted ? 

Trane. 

Nej, hun var borte, og Døren var lukket af. 

Fruen. 
Ja, det er sandt. Hun er kørt til Byen og 
har taget Nøglen med sig. Men . . . hvis De er 
tørstig ... 

Trane (sætter sig i Gyngestolen). 
Nej, De skal ikke selv gaa efter det. 

Fruen. 
. . . saa kan De godt komme over til Kroen 
ad denne Vej! 

Trane (tager Avisen som i Iste Scene). 
Åa . . . det haster ikke. Nu regner det des- 
uden. (Pavse). Gik Svane ud at fiske? 

Fruen. 
Ja! (Pavse). 

Trane. 
Han bliver dog vel ikke borte hele Dagen? 

Fruen (som før). 
Jo! (Pavse). 

Trane. 
Véd De Noget, der er kedeligere end at fiske? 

Fruen (med Betoning). 
Ja! 

Trane. 
Da véd jeg ikke, hvad det skulde være. Saa- 
dan at sidde halve Dage og glo paa en Told med 
en PenneQer i — det maa man jo kunne blive 
blød i Hjærnen af. Det hændte mig igaar . . . 

Fruen (afbryder ham). 
Naa! 

Trane (hæver Stemmen). 
Det hændte mig igaar . . . 

Fruen (ligeledes). 
Ja, jeg hører det . . . (rejser sig). 

Trane (vranten). 
Nej, De misforstaar mig; jeg sagde . . . 

Fruen 
(idet hun tager Vandkaraflen — - rolig). 

At det hændte Dem igaar (gaar ud i Køkkenet). 

Trane. 
Jeg sagde: (hurtig) Det hændte mig igaar, 
at jeg i fem samfulde Timer ikke fik Bid en eneste 
Gang (vender Hovedet og ser, at hun er gaaet). Hun er 
gaaet ! — Ja saa ! — (rejser sig og lægger Avisen). 
Hun søger Klammeri, lader det til . . . for det er 
jo slet ikke hendes Mening, at jeg skulde være 
blød i Hjærnen . . . Nej, hun vil skjule, at hun 
selv er blod om Hjærtet ... at hun ikke føler sig 
sikker i min Nærhed! Pas paa, det varer ikke 
længe, før Kærligheden lader høre fra sig. Hvad 
mon hun nu tager sig for der ude? (lytter ved Døren). 
Hun lukker Vinduet op og siger: »Kis, Kis« — 
Hm ! — Hun véd , at jeg bliver nervøs, haar der 
kommer en Kat ind i Stuen ... nu vil hun se 
at faa mig bort paa den Maade! . . . Saa vidt er 
det gaaet med Svagheden: — Katten maa ind- 
kaldes til Forstærkning! Nu var det jo nemmest 
at retirere, men ]o længere det varer, før hendes 
Lidenskab kommer til Udbrud, jo farligere bliver 
den, og for min Ven Svanes Skyld maa den ikke 
blive for farlig! . . . Jeg lader som Ingenting og 
bliver ... selv om hun lukker en Kat ind til 
mig! 

Fruen (sætter Karaffen paa Bordet). 
Her er koldt Vand! 

Trane (afsides). 
Koldt Vand og ingen Kat ! Ikke engang det 
sidste Middel har hun Styrke til at anvende! — 

Forelskelsen er rykket længere frem, end jeg havde 
troet 

Fruen. 
Vil De have Is i? 

Trane. 
Nej Tak! Isvand kommer man til at tørste 
efter, og man forkøler sig let ved at drikke det. 

Fruen. 
Ja, naar man er for varm. 

Trane (afsides, i det han skænker). 
Det harmer hende, at jeg er saa kold (højt — 
i det han holder Glasset op mod Lyset). Naar man nu 
betænker, hvor mange Millioner Infusions-Dyr, der 
kravler om i saadan et Glas Brøndvand . . . 

Fruen. 
Vil De have lidt Kognak. for at de kan blive 
satte i Spiritus? 

Trane (ser paa sit Uhi). 
Nej Tak! Jeg drikker aldrig Grog før efter 
Klokken Seks. (sætter Glasset urørt fra sig). Man bor i 
det hele taget ikke drikke til ubestemte Tider. 

Fruen (stiller sig Uge overfor ham, betragter ham halvt 
medlidende og lyster paa Hovedet). 

Trane (afsides). 
Se saa! 

Fruen. 
Herr Trane! 

Trane. 
Frue! 

Fruen. 
Vil De ganske oprigtig besvare mig et Sani- 
vittighedsspørgsmaal ? 

Trane (afsides). 
Nu kommer det! Tænkte jeg det ikke nok! 
(højt). Jeg skal svare! 

Fruen. 
Mærker Pebersvendene aldrig selv, hvor utaa- 
lelige de bliver ved deres Særheder? 

Trane (forundret). 
De vil da vel ikke sige, at jeg er sær? 

Fruen (ironisk). 
Nej, Gud bevares ! Men naar jeg tænker paa 
Forkølelsen og Infusionsdyrene og Klokken Seks, 
faar jeg alligevel en lille Skræk for, at det ikke 
vil vare ret mange Aar, førend De begynder at 
blive det. 

Trane (lidt ængstelig). 
Tror De virkelig? 

Fruen. 
Ja! Det er meget vanskeligt at undgaa i 
Deres Stilling! 

Trane. 
De mener . . . 

Fruen. 



Hane IlTr. 4. 

1. 

:,: Herr Trane! :,: 
Hvor læoge vil Do saadau gaa? 

:,: Herr Traoo :,: 
Hvad tænker De dog paa? 
Herr Trane, jeg forkynder Dem 
For Alvor: Do foi-synder Dem, 
Ifald De ikke skynder Dem 
En Kæreste at faa! 
Af nette Piger er der ti 
For En, som De kan fange, 
Men at do Stakler selv skal fri, 
Maa De dog ej forlange. 



:,: Herr Trane! :,: 
Ak, bliv dog stadig og solid! 

:,: Herr Trane! :,: 
Det er paa høje Tid! 
Ja, tag mig ej fortrydeligt, 
Jeg siger det saa tydeligt: 
Endnu er De et nydeligt 
Udstyret Individ. 
Men Deres lille Bakkenbart 
Begynder alt at graane. 
Og over Issen lyser snart 
Den melankolske Maanc! 

3. 

:,: Herr Trane! :,: 
Paa mine Tanter tænker jeg — 
:,: Herr Trane! :,: 

De yngste er dog ej 

Saa ilde konserverede — 

Og hvis De engagerede 

Den ældste, resikeredc 

De aldrig at faa Nej. 

Alt er just saa belejligt til 

At fri til Tante Ane — 

Og De — De passer dejligt til 

At hedde : »Onkel Trane I« 

Trane (afsides). 

Hun skal ikke narre mig med sine Drillerier. 
Spydighederne er kun Forladning, Sprængsatsen 
ligger bagved. 

Fruen. 

Det er virkelig mit Alvor! De burde have 
giftet Dem for længe siden: De er jo ældre end 
Svane, og da De akkurat var lige velhavende begge 
To, burde De ikke have ladet ham komme først 
til Brudeskamlen! 

Trane (afsides). 
Det var rene Ord for Pengene! Nu gælder 
det at indtage en dækket Stilling. Jeg vil lade 
som om Kærligheden var et Stadium, j eg allerede 
havde tilbagelagt, og derved manøvrere hende over 
paa Venskabets Omraade, uden at det kommer til 
nogen Træfning, (højt, meget højtideligt). Fru Svane ! 
De talte om Alvor. Det er ogsaa min Mening: 
vi bør tale alvorligt sammen, jo før jo heller. 

Fruen. 
Som De vil! 

Trane. 
De véd, at Svane og jeg i mange Aar har 
været uadskillige Venner . . . 

Fruen (med et Suk). 
Ja, det véd jeg. 

Trane. 
De véd ogsaa, at jeg et Par Gange havde 
havt den Ære at hilse paa Dem, mens Truelsen 
levede, og at hans Død netop gav Anledning til, 
at jeg aflagde Dem min Kondolationsvisit . . . 

Fruen. 

Og jeg véd fremfor Alt, at det var Dem, der 
et Par Aar efter præsenterede Svane for mig. 

Trane (afsides). 
Det kan hun ikke tilgive mig. (haot). Jeg be- 
der Dem høre mig med Eolighed! Den Gang da 
Truelsen døde, havde jeg aldeles ingen Udsigter 
til at kunne gifte mig, men et Aars Tid derefter 
vandt Svane og jeg i Forening en af de største Ge- 
vinster i Berlinerlotteriet; nu stillede Forholdene sig 
anderledes, og jeg begyndte virkelig at tænke der- 
paa . . . meget alvorligt end ogsaa, det forsikrer jeg! 

Fruen. 
Men De fandt naturligvis Ingen, der var vær- 
dig til den Lykke, at . . . 

Trane. 
Fru Svane, De gor mig Uret! Hvad man 

for Resten kan sige mig paa — ubeskeden er jeg 
ikke. Jeg fandt end ogsaa en Dame, som i alle 
Henseender stod over mine Fordringer. 

Fruen. 
Sytten Aar gammel . . . 
Trane. 
Xej, lidt over Tredive. 

Fruen. 
Altsaa paa min Alder ! Men blond og ætherisk ? 

Trane* 
Nej, mørk og . . . svulmende — en Dame 
med megen Verdenskundskab, mærkværdig Karak- 
terstyrke, udmærkede Evner og sjælden Dannelse. 

Fruen (med forstilt Naivitet). 
Herr Trane! Det var dog vel ikke mig? 

Trane (efter, et Øjebliks Betænkning). 
Jo! — 

Fruen (afsides). 
Nu skal vi here Nyt! (højt) Men hvorfor friede 
De da ikke? 

Trane. 
Jeg tænkte flere Gange derpaa. (afsides) Det 
gjorde jeg virkelig — men beslutte — det faldt 
mig rigtignok aldrig ind. 

Fri;en. 
Ja saa ! (afsides). Tag Dem nu i Agt, min gode 

Herr Trane! (højt) Men De betrode dog vel ikke 
disse Tanker til Deres Yen? 
Trane. 
Ikke til nogen Dødelig, men da jeg satte stor 
Pris paa hans Omdømme, tillod jeg mig at indføre 
ham i Deres Hus — og da jeg saa paa Hjemvejen 
spurgte, hvad han syntes om Fru Truelsen, svarede 
han: >Jeg synes, at jeg er forelsket i hende, og at 
jeg ikke kan gøre klogere end at fri til hende. 

Fruen. 
Og De? 

' Trane. 
Jeg? . . . Jeg . . . vilde ikke være min Vens 
Kival — jeg . . . (med Applomb) tav og lod ham 
handle. Det kan maaske synes uforklarligt . . . 

Fruen. 
Aa nej! Forklaringen ligger ikke saa langt 
borte. Naar en af d'Hrr. ældre Ungkarle tænker 
paa at gifte sig, saa er det, der især frister ham: 
Udsigten til at ombytte sit ensomme Logis med 
et hyggeligt Hjem, og sin lejede Oppasserske med 
et kvindeligt Yæsen, der vil opofre Alt for at gøre 
ham Livet behageligt — eller rettere sagt: Det er 
Haabet om at faa det mageligt og behageligt 
hjemme, efterat han er bleven træt af at leve ude, 
og det er Frygten for at staa ene og forladt i sin 
Alderdom, uden anden Pleje og Deltagelse end 
den, man betaler maanedsvis. Men der er ogsaa 
Noget, der holder ham tilbage, og det er den Pris, 

hvorfor han maa købe disse Herligheder; det er 
alle de kære Uvaner, han maa aflægge, alle de 
Privilegier han maa frasige sig, alle de Opofrelser, 
han maa gøre, og de Ulejligheder, han maa finde 
sig i som Ægtemand — og det er ikke lidt for 
en Person, der kun er vant til at sørge for sig 
selv og tænke paa sig selv. Derfor betænker 
han sig saa længe, som muligt, og jo mindre 
han er indtaget i det paagældende kvindelige 
Yæsen, jo vanskeligere har han naturligvis ved 
at beslutte sig. Kunde han derimod opnaa de 
Behageligheder, man har af et Hjem og en Fami- 
lie, uden at paatage sig nogen af Forpligtelserne 

— har han f. Ex. en Yen, der er blind nok til 
for denne Piges . . . eller Enkes . . . Skyld at 
ville gøre alle de Opofrelser, der er nødvendige 

— saa er der ikke Noget at betænke sig paa: saa 
»tier han og lader ham handle»; ja, han gør endnu 
mere, han siger: »Tag Du hende og alle Bryde- 
rierne i Tilgift! — Eesten kan vi være lige gode 

om; hende er jeg helst fri for.* Og saa 

ta'r Svane Fru Truelsen! 

Trane (afsides). 
Av, for Pokker! 

Fruen (pludselig imponerende). 
Ikke sandt: saadan var det. De tænkte? 

Trane (famlende). 
Jeg! Jeg siger Dem jo, at det var mig, der 
opofrede — — 

16 

Fruen (haanlig). 
Opofrede! Hvad? — 

Trane. 
Ih, min, min . . . 

Fruen. 
Naa? 

Trane. 
Min . . . Fremtids Lykke. 

Fruen (mild, med forstilt Deltagelse). 
Virkelig! De anser altsaa Deres Fremtids 
Lykke for spildt, da De ikke har faaet mig til Kone? 

Trane (vil begynde en betingende Forklaring). 
Ja-a . . . 

Fruen (opfarende). 
Sagde De «Ja-a» eller «Ja» — ? 

Trane (skræmt). 
Jeg sagde Ja — ubetinget . . . Det følger jo 
af sig selv, at naar en Mand ... i min Alder 
... og med mine Grundsætninger ... og som al- 
drig før har . . . 

Fruen (mild). 
Været forelsket? Var De virkelig det? (hurtig). 
For Alvor? — For tørste Gang i Deres Liv? 

Trane (undvigende). 

Ja, det vil sige . . . (standser ved et skarpt Blik 
fra Fruen). 

Fruen. 
Tal kun ud ! Det kan bedrøve en Dame, naar 
han hører, at en Mand har baaret en virkelig 
alvorlig Lidenskab for hende, men det fornærmer 
hende ikke. Har han derimod vovet at gøre hende 
til Genstand for de Nykker, man morer sig med, 
naar man ikke har Andet at bestille, (frygtelig) 
saa — ! 

Trane (nervøs). 
Jeg forsikrer: Det har jeg aldrig vovet. Det 
var netop en aldeles . . . virkelig og alvorlig 
Lidenskab, men ... 

Fruen. 
Det var? De mener altsaa, at jeg er lige- 
frem dum? 

Trane. 
De? Nej! 

Fruen. 
Jo! — De vil indbilde mig, at en virkelig 
Kærlighed skulde kunne blæses ud ligesom et Lys, 
som ... en Praas! — 

Trane. 
Nej, nej, nej, paa ingen Maade, den gik ikke 
ud, den . . . den gik . . . 

Fruen. 

Over! Det er værre endnu! 

16* 

Trane. 
Nej, den gik aldrig over, den gik kun op . . . 
i en højere, meget højere . . . (tørrer sin Pande). 

Fruen. 
Og varmere . . . 

Trane. 
Ja, meget varmere Temperatur — Sympathi 
vilde jeg sige. (afsides). Jeg véd neppe selv, hvad 
jeg vil sige! Gud ske Lov, at jeg kom vel ind 
paa Venskabs-Kapitlet! 

Fruen (mørk). 
Og paa Grund af denne Sympathi generede 
det Dem ikke i mindste Maade, at se mig gift 
med Deres Yen, Svane! 

Trane (drikker det skænkede Vand). 
Frue! En Mand bærer ikke sine Lidelser til 
Skue. Han bekæmper sine Lidenskaber og over- 
vinder dem, om de er aldrig saa store — og efter 
Kampen kommer Sejrens Løn. Lad os ikke tale 
mere om det Forbigangne — det er kun Frem- 
tiden, det Forestaaende . . . 

Fruen. 
Nej, nu ikke et Ord mere! De har allerede 
sagt Mere, end jeg burde have hørt! 

Trane (forklarende). 
Det var kun en Indledning . . . 

Fruen. 
En Indledning! Saa lad det blive ved den! 
De har gjort mig en formelig Kærlighedserklæ- 
ring . . . 

Trane (studsende). 
Jeg? 

Fruen. 
Ja-a! De har tilstaaet, at De ikke alene var 
forelsket i mig, førend jeg blev gift med Svane, 
men at De endnu bærer paa en virkelig, alvorlig 
Lidenskab, der bestandig er i Tiltagende, og som 
det koster Dem en frygtelig Kamp at skjule — 
det har jeg hørt paa, — skønt allerede det var 
for meget; men naar De begynder at tale om 
Fremtiden og Kampens Løn, saa er det forbi med 
min Tolerance. Jeg véd, hvad jeg skylder mig 
selv, og nu tillader jeg Dem ikke at sige et Ord 
mere. 

Trane. 
Men De misforstaar mig fuldstændigt, jeg for- 
sikrer . . . 

Fruen. 
Jeg vil ikke høre Deres Forsikringer. 

Trane. 
Vil De ikke engang lade mig forklare . . . 

Fruen. 
Nej, det vilde være en Forbrydelse. 

1. 
Trane. 

Frue! Ifald De bare vilde 
Høre et Ord . . . 

Fruen. 

Jeg har sagt Nej! 

Trane. 
Lod De Dem lige straks formilde. 
Sagen er den . . . 

Fruen. 

Det nytter ej — 

Trane. 
Netop fordi 
Min Sympa . . . 

Fruen. 

Ti! 
Mellem Dem og mig er Alt forbi! 

Fruen. Trane. 

Nej, nu er vi Netop fordi 

Enige i: Min Sympathi 

Mellem Dem og mig Blev saa stærk, er Faren 

Er Alt forbi. Jo forbi. 

2. 
Trane (med stigende Uro). 
Lad mig forklare . . . 

Fruen (holder for Ørene). 
De kan spare 
Talen. Jeg hører ej derpaa. 

Trane (nærmer sig bedende). 
Kæreste Frue! Lad mig bare 
Tale ta Punktum! 

Fruen. 

Nej, nej, gaa! 

Trane (fortvivlet). 
Hør mig dog! 

Fruen. 

Nej! 

Trane. 
Jo! 

Fruen. 

Saa maa jeg 
Gaa (hun udstrækker sin Haand for at flæme Trane). 

Trane (griber den mellem begge sine for at holde hende 
fast). 
Nej, nej! Nu maa De høre mig! 

Fruen. Trane. 

Nej, De maa ej Nej, De maa ej 

Tale til mig, Gaa Deres Vej. 

Dersom ikke jeg Frue! Nu vil jeg 

Skal gaa min Vej. Forklare mig. — 

(Fruen trækker sig tilbage, og i det Trane, der holder fast paa 
hendes Haand, maa følge efter, snubler han over en Skam- 
mel, saaledes, at han kommer til at ligge paa det ene Enæ). 

Fruen (træder tilbage). 
Det manglede bare! — 

(Det banker paa Døren). 

Fruen (højt). 
Nu kommer jeg. 

Trane (rejser sig forvirret). 
Det er Svane! 

Fruen (afsides). 
Han kommer, som han var kaldet (luøjt) Men 
det gaar aldrig an, at han ser Dem i denne Tilstand 

— De er aldeles forstyrret og hvid som en Væg 

— og Døren, som er lukket i Laas — og Svane, 
som er saa skinsyg og saa heftig — og som alle- 
rede har Mistanke til Dem. 

Trane (forviixet). 
Til mig . . . har han . . . 

Fruen. 
Ja, det er ikke en halv Time siden, han svor 
paa, at hvis han blot opdagede, at De saa til mig, 
skulde han gøre en Ulykke paa Dem! 

Svane (udenfor). 
Naa, saa luk dog op! 

Trane. 
Hvad gør vi nu? 

Fruen. 
Det véd jeg ikke — men ser han Dem, vil 
han gætte Alt, og saa er det ude med os begge. 
Han lader os ikke engang komme til Orde. — De 
maa skjule Dem. 

Trane (uvillig). 
Skjule mig — 

Fruen. 
Ja, ellers maa jeg sige ham Alt, for at frelse 
mit Liv. 

Trane. 
Nej, gør ikke det! Jeg gør, hvad De vil: 
Jeg gaar ud i Køkkenet. 

Fruen. 
Der gaar han jo straks ud med de Fisk, han 
har fanget. 

Trane. 
Det er sandt, men hvor, (Svane banker utaalmodig 
paa — Trane farer forvirret om) hvor skal jeg gøre af 
mig? Her er jo ikke et Kabinet, ikke et Klæde- 
skab, ikke saa meget som et langt Bordtæppe! 

Fruen. 
Iskassen ! (aabner den) Skynd Dem, der kan De 
akkurat faa Plads, naar De sætter Dem paa Hug ! 
(flytter en Stol hen til Kassen) Betænker De Dem? 

Trane (paa Stolen). 
Ja . . . denne vaade, kolde Is. 

Svane (udenfor). 
Men saa for Fanden ! Hvorfor lukker I ikke op? 

Fruen. 
Nu skal jeg komme. 

Trane. 
Nej, nej, *vent! Jeg gaar derned; men lad 
mig ikke sidde for længe i denne Iskælder — husk. 
hvor varm jeg er! 

Fruen (i det hun lukker La^et). 
Ja, tag Dem endelig i Agt for at forkøle Dem ! 
Se saa! (aabner Døren). 

Fjerde Scene. 
Svane. Fruen. 

Svane. 
Hvad er det for et Paafund at lukke Yder- 
døren? 

Fruen (med forstilt Uro). 
Fik Du ingen Gjedder? 

Svane (kort). 
Nej! — Men hvad skal det betyde . . . 

Fruen. 
Og heller ingen Aborrer? 

Svane (trækker Persiennerne op). 
Nej — men hvorfor svarer Du ikke? 

Fruen. 
Svarer . . . naa-aa — jo-o-jo, der kom plud- 
selig saadan en ... en underlig Ængstelse over 
mig . . . saa jeg ikke turde være alene ... og 
saa lukkede jeg Yderdøren og skød Slaaen for. 

Svane (beroliget). 
Du plejer ellers ikke at være saa bange af 
Dig — og Trane? Hvor har Du gjort af ham? 

Fruen (med stigende Forvirring). 
Jeg? Hvor skulde jeg have gjort af ham? 
Jeg forsikrer Dig: jeg har hverken set eller hørt 
Noget til ham. Han var borte, da jeg kom hjem. 

Svane. 
Langt borte kan han da ikke være — her 
ligger jo hans Hat. 

Fruen (hurtig, som greben i en Usandhed). 
Ja, den lod han ligge, da han gik. Han sagde, 
at han ikke vilde gaa ud i Regnen med den nye 
Straahat og saa tog han Din Sydvest. 

Svane. 
Nej hør, Frederikke, nu bliver Du Død og 
Pine for morsom: Du siger, at han var borte, da 
Du kom. 

Fruen, 
Ja — 

Svane. 
Hvor kunde Du saa høre, hvad han sagde, 
da han gik? 

Fruen. 
Jeg . . . jeg hørte det ikke heller ... jeg 
tænkte mig bare, at . . . det maatte han have sagt. — 

Svane (mere og mere aivorlig). 
Ne— j, nej, nej, nej, nej, nej! Saadant Noget 
maa Du ikke komme til mig med. Hvad er der 
paa Færde? Hvad er her foregaaet? — Hvorfor er 
Du saa forvirret? Hvad er det med Trane? 



Fruen. 


Ingen Ting! Jeg siger Dig jo . . . 


Svane. 


Frederikke! Ingen Udflugter! Jeg vil vide Alt 


Fruen. 


Ja . . . men . . . 


Svane. 


Ingen »Men« — ! 


Fruen. 


Nej, men saa maa Du love — 


Svane. 


Hvad skal jeg love? 


1. 
Fruen. 


I^v, at Du intet Ondt vil gøre, 


Hvad Du end ogsaa faar at høre I 


Svane. 


Bare til Sagen, ingen Prat! 

Fruen. 

Jeg er saa bange for Spektakel. 

Sæt, Du forgreb Dig paa den Stakkel! 

Svane. 

Hør gør mig ikke desperat! 

Fruen. 

Jeg erkender, 
Sligt bør ej pasere, 
Men det hænder 
Aldrig, aldrig mere . . . 

Svane. 
:,: Men saa svar! :,: 
Blot svar og spar 
Din Passiar! 

Fruen. 

Nu ja! Jeg skal Dig Alt betro, 

Men Du maa love, 

Før jeg tør det vove. 

At Du vil høre mig med Ro : 

Vi har jo feglet begge To — 

Jo, jo, jo, jo, 
Vi har jo fejlet begge To! 

Svane (paa samme Tid). 
Hurtig bare! 
Hurtig bare! 

Sig mig blot, hvad jeg skal tro! 
Dn kan svare 
Uden Fare, 

Jeg skal høre Dig med Bo! 
(stiller sig med Ansti'æugelse for at synes rolig, bag ved en 
Stol, om hvis Ryg han knuger Hænderne fast). 

Naa! — Tal! — Jeg hører. Jeg er aldeles 
rolig, (eller en Pavse — tordnende) Videre! 

Fruen. 
Jo, ser Du: Trane kunde jo dog virkelig 
ikke gøre for, at han var forelsket i mig, deu 
Gang, da Du friede. 

Svane. 

Var han? Ja saa! 

Fruen. 
Og at han opofrede hele sin Fremtids Lykke 
og tav af bare Venskab for Dig — det syntes 
jeg var smukt. 

Svane. 
Meget smukt! — Men nu har han altsaa 
begyndt at tale ... af bare Kærlighed til Dig? 
(brækker Overstykket af Stoleryggen.) Videre ! 

Fruen. 
Men han havde først kæmpet en frygtelig 
Kamp med sin ulykkelige Lidenskab, der var ble- 
vet stærkere og stærkere. 

Svane (bristefærdig). 
Se, se! — Og hvad havde han mere at for- 
tælle ? (Pavse) Naa ! (brækker Stolen helt i Stykker), 
Videre! 

Fruen. 
Videre kom han ikke, for jeg forbød ham at 
sige mere. 

. Svane. 
Det var Skade! 

Fruen. 
Ja, det var vist galt, at jeg ikke lod ham 
tale ud, for jeg kunde jo dog ikke vide, hvad han 
havde at sige. . 

Svane. 
Ikke det! Da kan jeg godt vide det. 

Fruen. 
Nej, der var Noget, som han endelig vilde 
have sagt mig. Han tiggede og bad mig paa sine 
Knæ . . . 

Svane. 
Paa sine Knæ! Laa han paa Knæ for Dig? 

Fruen. 
Ja, blot paa det ene! 

Svane. 
Det var paa Riddermaner! O, den gamle Hal- 
lunk! Men han skal faa Ridderslaget! Hvor er 
han? — Hvor er han, siger jeg? 

Fruen. 

Han . . . han er gaaet. 

Svane. 

Du lyver, Frederikke! Jeg kan se det paa 

Dig. Han er her endnu. Han er derude (aabner 

Køkkendøren. I det Samme skynder Fraen sig hen og tager 

Nøglen af Iskassen. Svaae ser det, vender om og stiller sig 
op foran hende). Hvorfor gemte Du den Nøgle? 

Fruen. 
Fordi . . . fordi jeg var bange for, at Dii 
skulde søge i Kassen, og der ligger Noget, som 
Du ikke maa se . . . Noget, som jeg vil overraske 
Dig med ... til Dessert ... i Morgen. 

Svane. 
Giv mig Nøglen! Lad mig faa Overraskelsen 
straks ! 

Fruen. 

Nej, søde Kristoffer, vent til i Morgen! 

Svane. ' 
Nøglen, siger jeg ! 

2. 
Fruen. 

Tro mig, min Ven: han er der ikke I 
Der var jo altfor koldt at ligge . . . 

Svane. 

Naa, saa kom her med Nøglen blot! 

Fruen. 

Bring mig nu dette lille Offer, 
Kæreste, sødeste Kristoffer! 

S V a n e. 

Nøglen til Kassen, kort og godt! 

Fruen. 

Aa nej, Kære! 
Glem nu den Affære 

Og lad være 
Saadan at regere! 

Svane. 
:,: Nøglen her! :,: 
Jeg maa i Eærd 
Med den Dessert. 

Fruen. 
Nu vel! Naar Vreden har sig lagt, 

Vil Du fortryde, 

At jeg nu maa lyde, 
Men husk: Du tvinger mig med Magt! 

Husk, jeg har sagt: 

Tag Dig i Agt! 

Ja» ja, ja, ja! 
Husk, jeg har sagt: 
Tag Dig vel i Agt! 

Svane (paa samme Tid). 
:,: Jeg skal klare :,: 

Jeg skal klare Alt, som sagt! 
:.: Nøglen bare :,: 

£llers ta'r jeg den med Magt! 

Fruen (rækker ham Nøglen, som han hurtig snapper). 
:,: Filipine! Filipine! :,: 
(kaster sig i Gyngestolen og brister i Latter, der bestandig 
tiltager, i det hun betragter Svanes tiltagende Movhed). 

Fruen. 
Hvor kunde Du dog glemme at sige »Tak!« — ? 

Svane (efter en Pavse). 
Tak ! Det kalder jeg at blive taget ordentligt 
ved Næsen, min gode Kristoffer! 

17 



Digitized by VjOOQIC 



258 

Fruen. 
Tilstaar Du, at Du har tabt? 

Svane. 
Fuldstændigt! 

Fruen. 
Og at Du har været forskrækkelig hidsig? 

Svane. 
Kan ikke fragaas! 

Fruen. 
Og utilladelig skinsyg? 

Svane. 
Maa indrømmes! 

Fruen. 
Og at jeg ikke pralede, da jeg sagde, at jeg 
kunde indbilde Dig, hvad det skulde være? 

Svane. 
Aa — man kan da just ikke sige, at jeg er 
lettroende, fordi . . . 

Fruen. 
Fordi Du lader Dig binde paa Ærmet, at en 
saa exemplarisk Fruentimmerhader, som Din Ven 
Trane, skulde have gjort mig en Kærlighedser- 
klæring! Du er ikke lettroende, naar Du tror, at 
Din Kone er saa enfoldig, at hun ikke skulde 
kunne vise ham Vintervejen, uden at blande Dig 
ind i Sagen ! Du er ikke lettroende, naar Du lader 

Dig indbilde, at Din Ven skulde være saa dum, 
at krybe ned i en Iskasse for at skjule sig, uag- 
tet Du hver Dag har betroet ham at holde mig 
med Selskab, mens Du gaar ned til Dine Gjedder — 

Svane. 
Jo, det kan ikke nægtes : det var for troskyldigt 

Fruen. 
Naa! Giv mig saa Nøglen, for at jeg kan 
skrifte den anden Synder! (aabner Kassen, Trane 
stikker sit Hoved op). 

Svane. 
Hvad Pokker! Har Du alligevel ligget paa Is? 

Trane. 
Ja-a . . . (nyser) H-tist! 

Fruen (til Trane). 
Er De nu overbevist om, at en Ægtemand 
tror sin Kone ti Gange saa g6dt som sin bedste 
Ven? 

Trane. 
Ja-a — tyve Gange . . . H-tist! 

Svane. 
Du er nok bleven forkølet, min gamle Ven? 
Men hvad i Alverden vilde Du ogsaa i den 
dumme Kasse? 

Fruen. 
Se, hvem af os, der havde Ret! Mens Du 

17* 

var ved Siøen, kom vi op at trættes; jeg paastod 
det, som Herr Trane nu har maattet indrømme; 
men han svarede, at hvis jeg kunde overbevise 
ham om det. saa vilde han opgive alle sine gifte 
Venner og overlade dem til deres Koner. I det 
Samme bankede Du paa. Jeg fik pludselig en Idé 
til paa en Gang at give ham Troen i Hænderne 
og vinde min Filipine fra Dig — og saa lukkede 
jeg ham derned. 

Svane. 

Det kalder jeg listigt! (til Trane) Hvad? 
Trane 

Ja — jeg med. — H-tist! 
Svane. 

Saa fik Du da Din Krig frem ! Vi rejser altsaa 
til Stokholm! (til Trane) Hvad siger Du til den Tur? 

Trane. 
Tak, jeg skal ikke være med ! Man bliver saa 
let til overs hos Nygifte. 

Svane. 
Tak! — Nu er han stødt! 

Trane. 
Nej, aldeles ikke, raen jeg kan ikke taale den 
Temperatur herude. I Aften rejser jeg til København. 

Fruen. 
Tak ! — De er da vel ikke vied over det lille 
Puds, jeg spillede Dem? 

S(latiiinfi:8saiig:. 

1. 
Trane. 
Nej, De har læii mig at erkende, 
Hvad Peder Sjv har sagt, er vist. 

Fruen. 
Han siger? 

Trane. 
Mandslist er behænde, 
Men Kvindelist er uden . . . H-tist! 

Svane. 
Ja, hed det: *Manden conti*a Konen,« 
Det korte Straa han altid trak. 

Trane. 
Og Vennen da! Jeg glemmer ej Lektionen. 

Svane. 
Den kom tilpas! 

Fruen (takkende for Indrømmelsen). 
Tak! 
Trane (halv stødt over den). 
Tak! 
Svane (hoveronde). 

Jo, Tak! 

Fruen. 
Ifald De blot erkender, at Lektionen 
Ij var for slem, skal De ha' Tak! 

Trane. 
Bevares vel! Jeg tilstaai-, at Lektionen 
Var vel forment, og sige: Tak! 

Svane. 
Vi maa jo begge tilstaa, at Lektionen 
. Var velforijent, og sige-: Tak! 

2. 

Trane. 

Os begge har De vidst at lede 

Saa snildt, at Intet kom paa tværs — 

Svane. 
Prøv nu Din Knnst paa Dem dernede, 
Og syng et fifiBgt Slutningsvers! 

Fruen (ta Publikum). 
Neg, for at ej De skal beklage, 
At jeg med Snildhed Dem bestak. 
Jeg siger blot: Vil De til Takke tage 
Med »Tak!c — saa Tak! 

Svane. 

Tak! 

Trane. 

Mange Tak! 

Alle. 

Ja, kort og godt: Vil De til Takke tage 
Med »Takle saa Tak, Tak, mange Tak! 



Notitser. 



Melodierne er: 

Nr. 1. Les p'tit's bonn's de chezDuval (Villebichot). — 
Nr. 2. Duettino af Panseren. — Nr. 3. 30 Viser af Erik 
Bøgh. Nr. 126. (Forf.) — Nr. 4. — 100 Viser af Erik Bøgh. 
Nr. 126. (Hornemann). Sjællansk Bonde-Hopsa. — Nr. 6. 
»J'ai la demiére semaine« af »Barbebleue« (OfEenbach). — 
Nr. 7. Melodi af Forf. 

Stykket blev opført første Gang paa Kasinos Theater den 
9de September 1870. 

Æ^gtemandens Repræ- 
sentant. 

Yandeville i 1 Akt. 

Personer. 

Thorell, Grosserer og Godsejer. 

Sophia, hans Kone. 

Haffe, Herredsfoged. 

Bduard Frank. 

Doctor Hiilfer, rejsende Tandlæge. 

^J Jensen. } ' '^«°«»*« ^'^ 'f'^*"*"" 
Balffæster. 

Handlingen foregaar paa Thorells Gaard paa Lolland. 

Første Scene. 

(Skuepladsen forestiller en Lystskov ved Thoreils Gaard). 
Thorell og Hage (røgende Cigarer). 

Hage. 
Ja, hvad Du sagde i Gaar husker jeg meget 
godt. Du svarede: at Dine Forretninger ikke til- 
lod Dig at beære mit Skovbal med Din høje Nær- 
værelse; men det var bare en tom Udflugt, da 
Du ikke har flere Forretninger, end Du meget 
godt kan overkomme. 

Thorell. 
Hvor véd Du det? — Naar man som Du, 
min gode Hage, har en Fuldmægtig og to tre Skri- 
vere, er det ingen Sag at expedere sine Forret- 
ninger; men jeg er ene om Alt. Derfor har jeg 
nu ogsaa maattet skrive til København efter en 
Medhjælper. 

Hage. 
Hvad skal hai\ bruges til? 

Thoreli. 
Saa Du begriber ikke, at jeg har Brug for et 
saadant Menneske. 

Hage. 

Nej! 

Thorell. 

Da skal jeg gøre Dig det begribeligt! Mit 
lille Gods behøver mere Tilsyn, end jeg er i Stand 
til at give det — jeg behøver derfor et Menneske, 
som stadigt kan opholde sig her paa Gaarden, naar 
jeg er i København eller paa Rejser. Jeg behøver 
et Menneske, som kunde hjælpe mig med min uden- 
landske Correspondance — et Menneske, som havde 
nogen juridisk Indsigt — et Menneske, som havde 
saa megen Dannelse, at han kunde repræsentere 
mig — det vil sige, være Mand i Huset, naar jeg 
var fraværende — ja, det vil sige, som i Et og 
Alt kunde være min Repræsentant 
Hage. 

Naa, saa skaf Dig saadant et Menneske — han 
vil koste Dig 750 Rd., det er den almindelige Pris 
for Stillingsmænd, og saa er han desuden forplig- 
tet til at lade sig slaa ihjel for Din Regning. — 
Men, lad os ikke komme bort fra vort egentlige 
Thema: Hvad siger Du om min Indbydelse til 
Skovballet? 

Thorell. 

Det samme som igaar. Jeg holder ikke af 
saadanne besynderlige Indretninger! 

Hage. 
Tillader Hr. Grosserer og Proprietair Thorell 
mig i al Ærbødighed at spørge, hvad besynderligt 
der vel kan være i, at man en lun Sommernat 
danser under et aabent Telt i Skoven, i Stedet 
for i en kvalm Sal — at man derpaa gør en lille 
Promenade til Fyrværkeripladsen, ser nogle Raket- 
ter osv. gaa til Himmels — derpaa vender tilbage 
til Dansepladsen, og sluttelig, naar man er ked af 
Ballet, gaar hjem til Sit igen? 

Thorell. 
Naa, om det ikke er besynderligt, saa — saa 
ja, som sagt: For det Første har jeg Forretninger. 

Hage. 
Dem besørger jeg i Morgen. — For det Andet? 

Thorell. 
For det Andet har min Kone ingen Lyst. 

Hage. 
Sofia skulde ikke have Lyst til at komme paa 
Bal! — Du glemmer vist, at Du taler med hendes 
Fætter! — Naa for det Tredje? 

Thorell. 
For det Tredje tillader hendes Helbred hende 
ikke at deltage i slige Fornøjelser. 

Hage (udpiister en Røgsky af Cigaren). 
Thorell. 
For det Fjerde tilstaar jeg, at det aldeles ikke 

morer mig, at se min Kone fare omkring og danse 
Polka-Mazurka eller Mazurka-Polka, hvad disse 
dumme Krumspring hedder — og det oven i Kø- 
bet ude i Skoven, mellem en Flok Studenter og 
Løjtnanter. 

Hage (som før). 
•Thorell. 
For det Femte . . . 

Hage. 
For det Femte er Du altsaa skinsyg. Det 
maa være et slemt Tilfælde at blive angreben af. 

Thorell. 

Nej, jeg er ikke skinsyg; men Sofia er ung 

og livlig og lidt coquet. Jeg kender vore unge 

Herrer. Hun behover kun at udtale et ubesindigt 

Ord, saa har de straks deres egne Tanker om hende. 

Hage (ridsende i Jorden med sin Stok). 
Ja, det er jo skrækkeligt. Det burde forbydes 
alle unge Herrer, at have deres egne Tanker. Hvad 
synes Du ellers om denne Figur — ? — 

Thorell. 
Det er et Par Hjortetakker! — 

Hage. 
Aldeles! — det er en Rebus. Kan Du den? — 

Thorell, 
Nej — den kan jeg ikke! — — Jeg holder 
hverken af Rebus'er eller Kældermænd! 

Hage. 
Holder Du da af Viser? 
Thorell. 
Det kommer an paa, af hvad Slags de er. 

Hage. 
Mine ere altid moralske og belærende — Du 
skal faa en splinterny paa Stedet 

HAng ]Nfr. 1. 



Tro Du mig: om en Mand 

I sin Ægtestand 

Vil handle klogt og rigtigt, 

Bør han slaa sig til Bo 

Og sin Kone tro, 

Og, hvad især er vigtigt: 

Han aldrig bør ved Jalousi 

Forvolde hende Bryderi. 

Ak, nej ! — han bør sige som saa: 

»Dersom min Kone holder af mig, saa har det 
ingen Nød — og dersom him ikke holder af mig, 
saa vinder jeg næppe hendes Kærlighed ved at 
passe paa hende som en Tyrk. — Desuden, passe 
paa et Fruentimmer — 

:,: Husk, at hundrede Vægtere næppe forslaa, 
Til paa Vagt om en Kvinde at staa. :,: 

2. 

Tro Du mig: om en Mcind 
I sin Ægtestand 

Al Lykke vil foijagc. 

Bør han tidlig og sent, 

Skønt det ej er fortjent, 

Med Mistro Konen plage, 

Og holde hende som i Bar, 

Og staa paa Vagt og gaa paa Lur, 

Og sige for Resten som saa: 

»Min Kone er ung, smuk, livlig og lidt coquet 
— Jeg kender vore unge Herrer. Hun behøver 
kun at udtale et eneste uforsigtigt Ord, saa — « 
Ja behøves der ikke mere, saa 

:,: Husk, at hnndrede Vægtere næppe forslaa, 
Til paa Vagt om en Kvinde at' staa! :,: 



3. 

Tro Du mig: naar en Mand 

I sin Ægtestand, 

Med Mistro Konen plager. 

Skal han snart faa at se, 

At med Jammer og Ve 

Det hele Ende tager. 

Hnn kedes ved sin Plageaand, 

Og henter Trøst — paa anden Haand, 

Og siger til Slutning som saa: 

»Min Mand har paataget sig al Omsorg for 
min Troskab og mit Rygte, og følgelig kan jeg 
være ubekymret — det bliver hans Sag at passe 
paa — « men 

:,: Husk at hundrede Vægtere næppe forslaa. 
Til paa Vagt om en Kvinde at staa I :,: 

Thoreli. 
Er Du nu færdig! 

Hage. 
Nej, jeg kan gerne synge et Par Yers til, hvis 
det behøves. 

ThorelL 
Du kan spare Ulejligheden! — Jeg kender 
Sofia, og derfor kan jeg forsikre Dig, at med hende 
har det ingen Fare. 

Hage. 
Ja, jeg kender ogsaa Sofia, og netop derfor 
kan jeg forsikre Dig om det Modsatte. ^Afsides). 
Nu skal jeg tage ham paa en anden Maade. 

Thoreli. 
Hvad mener Du dermed? 

Hage. 
Har Sofia nogensinde fortalt Dig, at Løjtnant 
Kringelfeldt har friet til hende? 

Thorell. 
Hun har aldrig nævnt hans Navn. — Det 
var en underlig Historie. 

Hage. 
Ja, ganske forunderlig; (afsides) men ikke vi- 
dere sandfærdig. (Højt). Det er Følgen af Din Ja- 
lousi — Din Kone har Hemmeligheder — Begyn- 
delsen er ret lovende! 

Thoreli. 
Men den Historie havde jeg dog Lyst at un- 
dersøge. 

Hage. 
Hvis Sofia kom ene paa Bal, og Du bare stod 
ubemærket i en Krog eller udenfor Dansepladsen, 
vilde Du ikke behøve nogen anden Undersøgelse, 
Løjtnant Kringelfeldt er indbuden, da han hører 
til min Kones Familie. 

Thore II (efter en Pavse). 
Nu vel ! — Jeg skal vise Dig, at jeg ikke er 
jaloux. Jeg lader Sofia tage alene paa Bal. 

Hage (afsides). 
Tænkte jeg ikke nok, at han gik i Fælden. 

Thorell. 
Maaske jeg siden ud paa Aftenen selv kom- 
mer bag efter, maaske ikke. Jeg tror blindt paa 
hende — og hun fortjener det. 

Hage (afsides). 
Ja, hun fortjener det, det er vist! — (hiagt). 
Altsaa er Sagen afgjort. I kommer begge To? — 

Thorell. 
Sofia kommer i alt Fald ! (Afsides). Og jeg skal 
vide at holde Øje med hende, (til Klaus, der kom- 
mer ind). Petersen, sig til min Kone, at hun ikke 
behøver at vente paa mig, for at tage over til Bal- 

let; og sørg for, at Yognen er færdig, naar hun 
vil køre. — Jeg følger Heriedsfogden lidt paa Vej. 

(De gaae). 

Anden Scene. 

Claus (eno). 
Det skal ske, Hr. Thorell! Men noget Andet 
maa der alligevel ske førstr Min Lykke maa af- 
gøres. Huh! jeg er ordentlig syg — jeg har 
fuldstændige Febergysninger! — Studenterne har 
Examensfeber, Skuespillerne Lampefeber og Sol- 
daterne Kanonfeber, men det er altsammen Baga- 
teller mod den Feber, der gaar forud for et Frieri. 
— Huh, hvor jeg ryster! — Men det maa ikke 
hjælpe. Jeg har svoret, at det skal enten briste 
eller bære, den første Gang, jeg træffer Jomfru 
Falk i Enrum. Om et Øjeblik kommer hun 
denne Vej, og da skal Slaget staa. Og hvad har 
jeg egentlig at frygte for? Yi er Barndomsbe- 
kendte — hun er Kammerjomfru og jeg er Kam- 
mertjener — den Forskel er da ikke saa stor. 
Desuden har Herren lovet mig Forpagtningen af 
Torpegaarden til Efteraaret, og naar jeg faar den, 
saa er jeg jo Forpagter, saa er jeg jo Mand i Sta- 
ten, baade valgbar og valgberettiget ! — Hun 
kunde saamænd gøre et daarligere Parti. Frisk 
Mod, Claus! I det værste Tilfælde kan hun da 
ikke sige mere end Nej, og det har hun jo alle- 
rede sagt et Par Gange.* 

18 

Tre4je Scene. 

Maria fra Højre. Claus. 
Maria. 
Har De hørt, om Fruen tager paa Bal? — 

Claus, 
Jomfru — Jomfru — Jeg ~ jeg — Ja det 
maa frem — 

Maria. 
Men hvad gaar der dog af Dem? 

Claus. 

Hør nu lille Jomfru — (søger at samle sig). 
Hør nu! 

Maria (brister i Latter). 
Herregud, jeg hører jo, alt hvad jeg kan. 

Claus. 
Lad os nu tale lidt alvorligt. 

Maria. 
Nej, lad os ikke forsøge os i Genre! — De 
plejer i det mindste at være heldigst i den komiske. 

Claus (alvorlig). 
Har De aldrig lagt Mærke til et vist — saa- 
dan et ganske eget Forhold, der i Romaner og 
Komedier næsten altid existerer mellem Kammer- 
tjenere og Kammerjomfruer? 

Maria. 
Ja, Tjenerne plejer at være meget naive Per- 

soner, og Pigerne eller Jomfruerne — hvad De 
nu vil kalde dem — har sædvanlig ret megen 
Fornøjelse af deres Naivitet. Hahaha! — Und- 
skyld, jeg ler ad Dem, Petersen, men De begri- 
ber ikke, hvor denne andægtige Mine klæder 
Dem kosteligt. Hahaha! 

Claus (lidt stødt). 
Naar De har moret Dem længe nok — vil 
De ^aa ikke sige mig, hvad De synes om en 
Forpagter? 

Maria. 
Udmærket godt — især naar han ikke lig- 
ner Dem. 

Claus. 
Hr. Thorell har lovet mig en Forpagtning, 
naar jeg gifter mig. 

Maria. 
Saa burde De virkelig gifte Dem. 

Claus. 
Hør nu, Jomfru Falk! Husker De ikke nok. 
den Gang, da De var en lille Pige og hed Maria. 

Maria. 
Jo, det hedder jeg endnu den Dag i Dag. 

Claus. 
Det var en rigtig herlig Tid, — da var jeg 
indakkorderet i Deres Tantes Hus, mens jeg gik 
i Latinskolen. 

18* 

Maria. 

Synes De nu, at det rar en herlig Tid. Det 

forekommer mig, som om De den Gang, græd fra 

Morgen til Aften orer de fæle Lektier; møn jeg 

husker maaske fejL Jeg var jo saa lille den G^ng. 

Claus. 
Hør nu Jomfru! Den Gang, i denne herlige 
Tid — 

Maria. 
Lad os ikke tale mere om den ! — den er forbi. 

Claus. 
Nu, saa lad os tale om Nutiden. Jeg ril da 
betro Dem Alt — Jeg elsker Dem! 

Maria. 
Naa, ikke Andet ! Det er jo en gammel Histo- 
rie! (vil gaa — Claus holder hende tilbage). 

San« Ur. ». 

1. 

Claus. 

Svar mig da nu jeg be'r! 
Sig om De mig foragter, 
Snart jeg, som sagt er, 
Kan blive Forpagter — 
Fordrer De mer? 

Maria. 

Om De blev nok saa stor, 
Sligt mig dog aldrig frister. 

Bli'r De Minister, 
I Latter jeg brister, 
Blot jeg Dem ser — 

Claus. 

Naa, jeg ser, at Deres Ujærteben. 
Haardere er, end Staal og Sten. 

Maria. 

Det kan vol hænde, 

Men dog kan det brænde 

Varmt for sin Ven! 

De gør vistnok ej mit Hjærto Men, 

Haardt synes det som Staal og Sten. 

Dog kan det hænde, 

At det kunde brænde 

Varmt for sin Ven. 

Claus. 

Naa I jeg ser, at Deres Hjei-teben 
Haardere er, end Staal og Sten. 
Mens mit maa brænde 
Til Livet faar Ende — 
Tag mig til Ven! 



Claus. 

Tænk Dem en Herregaard! 

Tænk om et Par vi blevo! 

Jeg skulde leve 

Saa stolt som en Greve, 

Var De blot min. 

Tænk saa paa Kør og Faai*, 

KyUinger smaa og runde — 

Fugle i Lunde — 

Maria (parodierende). 

Og Katte og Hunde, 
Ænder og Svin. 

Claus. 

Tænk Dem dertil en Flok af smaa 
Puslinger om paa Gulvet gaa! 

Marie. 

Huh! det var rørende, 
Meget forførende, 
Tænk blot derpaa! 

Claus. 
Tænk Dem dertil en Flok af smaa 
Puslinger om paa Gulvet gaa! 
Var det ej rørende, 
Rigtig forførende. 
Svar mig derpaa! 



Maria. 
Vist er det haardt min Ven ; 
Men dog foruden Klage 
Maa jeg forsage 
De salige Dage. 

Claus. 

Nej, hvorfor det? 

Maria. 

Sagen er simpelt den, 
Jeg eiskor alt en Anden! 

Claus. 
Det var da Fanden — 

Maria. 

Nej, det var en Anden. 

Claus. 
Jo, det var net! 

Maria. 

Selv om mig intet Løfte bandt, 
De dog mit Hjærte aldrig vandt; 
Men snart, jeg spaar Dem, 
En Anden De faar Dem, 
Som siger Ja! :,: 

Claus. 

Jeg Deres Hjærte aldrig vandt? 
Selv om Dem intet Løfte bandt? 
Godt — jeg forstaar Dem! — 
Naar ilde det gaar Dem, 
i. Tænk paa mig da! 



Claus. 
De er altsaa forlovet I — Naar skete den 
Ulykke. 

Maria. 
For fem Åar siden ; hvis det kan interessere 
Dem at vide det. 

Claus. 
For fem Aar siden var De jo kun femten seks- 
ten Aar — hvem var det da, De blev forlovet med ? 

Maria. 
Det er en Hemmelighed — men Dem tør jeg 
jo nok betro den — det var med — min Kæreste ! 

Claus. 
Jomfru! Det er grusomt, at De driller mig 
oven i Eitbet. — Dersom De vidste, hvorledes jeg 
befinder mig, gav De mig maaske en lille Smnle 
Haab. 

Maria. 
Jeg skal saagar give Dem det alier sikkreste 
Haab. Drik De Dem et Par Glas rigtig koldt 
Yand, og gaa en god Hotion ovenpaa, saa kan De 
være vis paa, at Deres Sygdom gaar over. 

(Gaar). 

Claus (eno). 
Drikke koldt Vand og spadsere! — Jo, hun 
gjorde formelig Nar ad mig. — Men det gør ingen 
Ting. — Det er den sædvanlige Maade, hvorpaa 
Fruentimmernes Kærlighed begynder at yttre sig. 
— Den Forlovelse tror jeg heller ikke paa. Hvem 
kendte hun for fem Aar siden. — Den gamle 
Snusfabrikant? — — Nej, ham vilde hun jo ikke 
have, da han friede. — Hendes Fætter, Løjtnan- 
ten. — Nej , han er jo gift nu ! — Ottesen — ja 
Ottesen raaatte det være — Nej, det er sandt, han 
har jo hængt sig ! — Men Eduard Frank — den 
gale Frank — Det er ogsaa umuligt Han rejste 
jo bort Aaret efter at han var bleven Student, og 
siden den Tid har man ikke hørt et Muk fra ham. 
(Eduard synger udenfor). Se saa! Der har vi en af 
disse rejsende Springfyre, som Dampskibet sætter 
i Land her hvert Øjeblik. Uh ! (Gaar tilside) 

Femte Scene. 

Claus og Eduard (iført en smagfuld Rejsedragt). 
S^ans Nr. 3. 

Eduard. 

1. 

Saa kom jeg da tilbage, 
Min Vandring var ej kort; 
En Hække Aar og Dage 
Har Tiden stjaalot bort, 
Men end af min Courage 
Et Gran den røved' ej 
:,: Nej, nej, nej, nej, nej, nej, nej, nej! 
Den røvor Tiden ej! :,: 

2. 

Glad ser jeg Dine Sletter, 
Min elskte Fødestavn, 
Hvert Barndomsminde fletter 
En Krans omkring Dit Navn. 
Du er endnu den samme, 
Som da jeg drog herfra. 
:,: Ja, ja, ja, ja, ja, ja, ja, ja! 
Den samme nu og ca! :,: 

3. 

Og lige uforandret. 
Jeg ogsaa for dig staar; 
Saadan som jeg bortvandred. 
Jeg atter Hjemmet naar. 

(Betragter sin tomme Pengepung). 
Saagar min gamle Status 
Forandrede sig ej. 

:,: Xej, nej, nej, nej, nej, nej noj, nej I 
Fonmdiet er den ej I :,: 

Mærkværdigt nok! — Selvsamme — akkurat selv- 
samme brillante financielle Status, som da jeg for 
fem Aar siden forlod mit kære, ærlige Jylland. 
Man kan multiplicere og dividere min Kassebe- 
holdning saa meget man behager, den er og bliver 
uforanderlig. Men hvad saa mere! Jeg er kom- 
men hjem og det er Hovedsagen. — Spørgsmaalet 
er nu blot, om jeg skal gore en to Miles Fodtur 
til min Fødeby, hvor min gamle Tante sikkert vil 
blive henrykt over min Ankomst, eller om jeg 
først skal aflevere dette Brev fra Eapitain Klap- 
mand til en vis Godsejer Thoreli, som skal bo et 
Sted her i Nærheden. Det skulde ikke forundre 
mig, om han bode paa den smukke nye Gaard 
derinde mellem Træerne. (Bliver Claus va'r). God 
Aften, min Yen! — Hvem tilhører denne Herre- 
gaard? — 

Claus (kort). 

Den tilhører Grosserer Thoreli. Han købte 
den i§or, men jeg tror næppe, han sælger den 
igen. 

Eduard. 

Ikke det! Det var kedeligt nok! — - Meu 
hvad Pokker er det? Jeg skulde næsten tro, at vi 
To havde været Skolekammeratei*. — Er det ikke 
Claus Petersen, der den Gang gik i Nykøbings 
Latinskole. 

Cla us. 
Jo ganske rigtig. — Det skulde dog vel ikke 
være — — 

Eduard. 
Nogen Anden end Eduard Frank — Nej, 
det kan Du være rolig for! Men hvordan i al 
Verden er Du bleven dekoreret med denne Stads? 
(Purpur-Livrekraven). 

Claus. 
Jo, ser Du, mit Hoved taalte ikke dette 
Studium, som jeg havde begyndt paa. 

Eduard. 
Nej, dit Hoved har aldrig været synderlig 
stærkt, det husker jeg nok! 

Claus. 
Derfor tog min Moder mig ud af Latinskolen, 
og lod mig lære Landvæsenet paa en Gaard ovre 
paa Sælland; men det var et Hundeliv. Du kan 
tænke Dig, at jeg maatte staa op Klokken fire 
om Morgenen og arbejde, som om jeg havde 
været en Bondekarl. Det holdt jeg ikke ud. Saa 
skrev Moder over til mig, at hun vilde holde mig 
paa Seminariet, hvis jeg havde Lyst dertil; men 
jeg var nok ikke gal, der maatte jeg have læst 
og læst igen i tre hele Aar, og saa kunde jeg 
have resikeret at tjene som Hjælpelærer i syv 
Aar med 60 om Aaret. — Men saa søgte just 
Hr. Thoreli om et Menneske, der vilde følge med 

ham paa en Udenlandsrejse — og dette Menneske 
blev jeg. Bejsen gik rigtig nok ikke længere end 
til Hamborg, saa maatte han vende om; men da 
han kom hjem igen, beholdt jeg min Plads hos 
ham. Nu har jeg 100 Daler om Åaret — slet 
ingen Hovedbrud og gode Udsigter. 

Eduard. 
Det kan nu være godt nok — men Skobør- 
ster, Vandfade, Vandkander, osv. — 

Claus. 
Det kommer ikke mig ved. Det er Stue- 
pigens Sag. Men hvad er Du ellers bleven til, 
siden sidst? — Noget Stort maa det vel være! 

Eduard. 
Jeg lever af mine Midler — ser Du. 

Claus. 
Du har altsaa Penge? — 
Eduard. 
Ja somme Tider. Men foruden Penge gives 
der ogsaa andre Midler til at komme -frem i Ver- 
den. Jeg ved ikke om Du tilfældigvis skulde 
have hørt Noget omtale, som kaldes Kundskaber 
og Talenter? 

Claus. 
Aa jo ! Men med dem kommer man ikke langt 

Eduard. 
Da er jeg dog med dem kommen saa langt, 



Digitized by VjOOQIC 



28ff 

som jeg ønskede. Ser Du, jeg har taget Styr- 
mandsexamen , og rejser derfor frit til Søes. Til 
Lands har jeg forskjellige Resourcer. I Norge 
var jeg Skuespiller, i Sverrig informerede jeg i 
Sprog, i Rusland var jeg Portraitmaler, i Algier 
Fægtemester, og i Aar har jeg været tapper 
Commandersergeant i Jylland. 

Claus. 
Du har altsaa havt mange Æventyr i de 
fem Aar. 

Eduard. 
Ja tilstrækkeligt mange! — 

Sans ]f r. 4* 

1. 

Som attenaarig Uugerøvend 
Min Artium jeg tog; 
Men ak! Ulykken var just don: 
At jeg blev altfor klog. 

Jeg kastede mig især over Veltalenheden; men 
uheldigvis var Talefriheden den Gang endnu ikke 
rigtig udviklet i vort kære Fødeland. — Jeg 
holdt en skøn Aften et glimrende Foredrag over 
Hensigtmæssigheden af at slaa Vindver ind hos 
højtstaaende upopulaiie Statsmænd — og Dagen 
efter blev jeg — relegeret fra Universitetet. 

Jeg talte lidt for frit min Ven! 
Mon det er ingen Last; 

Nu Bog og Pen paa H^-lden hen 
Blev pakket i en Hast. 

2. 

Da vinked' mig det friske Hav 

Til Frihed Liv og Lyst! 

Og snart som Styrmand, kæk og brav, 

Jeg fo'r mod Qeme Kyst 

Men ude paa Havet fik vi Blikstille, og da jeg 
saa havde spist Ærter til Morgen og Ærter til 
Middag og Ærter til Aften, og salt Flæsk til 
Morgen, Middag og Aften, i sex Uger 

Saa nægter jeg min Sandten ej, 
Forandring blev mig kær, 
Til Lands jeg valgte nu min Vej, 
Og kom ej Søen nær. 

3. 

Til Digterharpen greb jeg kæk, 
Og kvad til Strængens Klang, 
Saa alle Muserne af Skræk 
Forstummed, naar jeg sang. 

Men da jeg søgte om en Forlægger til mine Yær- 
ker, svarede man mig, at Versene var fortræffe- 
lige, og at jeg uden Tvivl med det Første vDdo 
naa Parnassets Top. Honorar for de tre første 
Arbejder maatte jeg derimod ikke gøre Regning paa 

Og hvad er Æren uden Brød! 
Man nyder den saa kort. 
Og for at love var jeg nødt 
At hænge Lyren bort 

4. 

Teatret med sin Trylleglans 
Forvirred nu mit Sind, 
Det bragte mig fra al mia Saas, 
Jeg maatte fluks derind! 

Men jeg spillede altfor naturligt. En Gang da jeg 
kom rigtig i Ekstase, sparkede jeg Lamperne i Styk- 
ker, og en anden Gang, da jeg duellerede, stødte 
jeg min Rival ned i Orkestret. Direktionen gav 
mig derfor Attest paa, at jeg spillede med en høj 
Grad af Kraft og Sandhed, men beklagede inder- 
ligt, at den ikke længere havde Brug for mig. 

Nu er jeg Alt og Ingenting, 
Hej, lystig op og ned I 
Som Verden drejer sig omkring, 
Saa drejer jeg mig med. — 

Du ser imidlertid, at jeg er et meget brugbart 
Menneske. Véd du ikke Nogen, der muligvis 
kunde have Brug for mig — f. Ex. Din Herre. 
Jeg har et Rekommandationsbrev til ham. 

Claus. 
Ja saa ! — han gaar rigtig nok hver Dag og taler 
om, at han behøver en Repræsentant — men for 
Resten bliver min Tjeneste snart ledig, og dersom — 

Eduard (svarer med en spottende Gebærde). 
Claus. 

Jeg vil dog sige dig, at det Tilbud var Tak 
værd. — Hvad bliver vel Enden paa det Liv, 
Du fører? 

Eduard. 
Døden* formoder jeg. 

Claus. 
Men lad os nu tænke lidt paa Fremtiden! 

Efluard. 
Fremtiden — Ph ! Det er den Smule Grama- 
tik. Du lærte i Skolen, d^r endnu spøger i Din 
Hjæmekiste. I Livet gives der kun én Tid, og 
det er Præsens. Præterium er forbi, og Futurum 
kommer aldrig! — 

Claus. 
Kan gerne være! Men prøv paa at gifte Dig 
i Præsens, og se saa til, om Du ikke alligevel 
kommer tU at sulte i Futurum. 

Eduard. 
Hvem gaar ogsaa hen og gifter sig? 

Claus. 
Sæt en Gang, at Du blev forelsket. 

Eduard. 

Den Sygdom er lykkeligvis overstaaet — Da 

jeg for fem Aar siden rejste fra Danmark, var jeg 

baade forelsket og forlovet — Men hun glemte 

mig, ellers havde jeg vel ikke flakket saaledes om ! 

Claus. 
Det skulde da vel aldrig være Dig, som Jomfru 
Falk kalder sin Kæreste! 

Eduard. 
Er det Maria Falk, Du mener ! — Svar Men- 
neske! — Véd Du Noget om hende? — Er hun 
ikke gift, siden Du kalder hende Jomfru ? — Hvor 
er hun? — Kan Du ikke svare? 

Claus. 
Saa sagte — saa sagte — Jeg véd sgu ikke, 
hvor hun er bleven af. Du talte før om , at Du 
havde et Brev til min HeiTO — tænk nu, hvor 
uheldigt det træiBfer sig, at han just er bortrejst 
paa en Maanedstid! Nu rejser Du vel altsaa videre, 
kan jeg tænke — 

Eduard. 
Men Maria? — Maria! hører Du? 

Claus, 
Farvel, Frank! — Det var mig inderlig kært 
at se Dig. Hils gode Venner, hvis Du træffer 
nogen! 

Eduard (holder ham tilbage). 
Men saa vent dog et Øjeblik! 

Claus. 

Jeg har sgu ikke Tid — Det er over en halv 

Time siden. Herren sendte mig med et Ærinde til 

Fruen, og hører han, at det ikke er udrettet endnu, 

saa er Pokker løs ! (River sig løs og iler ud til Hejre). 

Eduard. 
Jeg tror at Karlen blev besat paa en Gang. 

19 

Det kan ikke hænge rigtig sammen. Først siger 
han, at hans Herre er rejst bort paa en Maanedstid, 
og straks efter fortæller han, at Herren har sendt 
ham med Ærinder for en halv Time siden — — 
— »Det skulde da vel aldrig være Dig, som Jomfiru 
Falk kalder sin Kæreste !« sagde han. Skulde Ma- 
ria virkelig endnu — Men nej! Hun svarede jo 
ikke en Gang paa mine Breve! — Imidlertid vil 
jeg dog sondere dette Terrain lidt nøjere. Jeg vil 
gaa over paa Gæstgivergaarden og klæde mig om, 
for at kunne aflægge Hr. Thorell min Visit. Det 
ahner mig, at her maa være Opdagelser at gøre. 
Jeg synes ordentlig at kunne mærke paa Luften 
her, at den er svanger med Æventyr! (Gaar). 

Sjette Scene. 

S«fia og Maria i Samtale. 

Sofia. 

Og derfor har jeg en dobbelt Fornøjelse i 
Vente paa Ballet. Først at se om Thorell er Uge 
saa skinsyg endnu, som han var under vor For- 
lovelse, og dernæst at træffe denne Frøken Kreut- 
zer, som han en Gang skal have sværmet saa meget 
for. 

Maria. 

Den sidste Fornøjelse gaar Fruen glip af, for 
Frøken Kreutzer kommer ikke paa Ballet. Hun 
bliver hjemme hos sin Søster i Præstegaarden. 
Det hedder at hun har faaet Tandpine, men Ho- 

vedsagen er nok fornemmelig den, at hun nødig 
vil træffe sin fordums Forlovede, Løjtnant Krin- 
gelfeldt, som ventes dertil i Aften. 

Sofia. 
Kringelfeldt? — Hvad er det foret Menneske? 

Maria. 
Det er en Fætter til Fru Hage. — Han skal 
være en meget søgt Balkavaller; men frygtelig 
lapset, har jeg hørt. 

Sofia. 
Der kommer Thorell. Nu maa jeg nok tænke 
paa at komme i Balstadsen. 

Maria. 

Jeg skal løbe forud og bringe Alt i Orden. 

(Gaar). 

Syvende Scene. 
Thorell. Sofia. 

Thorell (for sig selv). 
Den fordømte Løjtnant! — 

Sofia. 
Naa, det var godt, at Du endelig kom; — Jeg 
kan ikke beskrive Dig, hvor jeg længes efter dette 
Skovbal, og hvor jeg glæder mig til det. 

Thorell. 

Betvivles ingenlunde. 

19* 

Sofia. 
Et Skovbal maa dog unægtelig være langt 
mere pikant, end et andet BaL Man er altid mere 
ugenert i det Frie, end inde imellem fire Vægge. 

Thorell. 
Ja! (aÉBides). Jeg frygter for det! — 

Sofia. 
Og jeg bar børt, at der skal komme saa mange 
udmærkede Dansere. 

Tborell. 
Blandt andre en vis Kringelfeldt ! 

Sofia. 
Løjtnanten? — Kender Du bam? 

Tborell. 
Aa jo! — Men Du? — 
Sofia. 
Jeg kender bam af Navn. 

Tborell. 
Ellers ikke? 

Sofia. 
Nej! jeg bar aldrig set bam. 

Tborell (afeides). 
Hun bar aldrig set bam! 

Sofia. 
Men jeg bører, at ban skal danse godt. 

Thorell. 
Og Du har maaske ogsaa hørt, at han skal 
være en stor Laps? 

Sofia. 
Saa meget desto bedre. Jo mere Lapseri og 
Koketteri, der føres paa et Bal, jo mere interes- 
sant bliver det. 

Thorell (begynder at promenere). 
Skønne Principer for en ung Kone! — Du 
skulde maaske have Lyst til, selv at kokettere 
lidt med de unge Herrer! 

Sofia. 
Aa ja, en lille Smule — saadan i al Uskyldig- 
hed, naturligvis. 

Thorell. 
Og Du vilde »naturligvis« ogsaa finde det ret 
morsomt, om En eller Flere af dem bleve forel- 
skede i Dig. 

Sofia. 
Naturligvis! (afe.) Jo— o! Han er uforandret 
og uforbedrelig ! — 

Thorell. 
Jeg vilde dog i Dit Sted finde det mindre 
morsomt at gøre et stakkels ungt Menneske ulyk- 
keligt for hele sin Levetid. 

Sofia. 
Bah! — Nu tager man straks sin Død over 

en Balinklination. Nej, er de ret stærke, saa varer 
de i tre Dage, ellers gaar de over inden næste 
Aften, det véd jeg bedst Jeg har selv havt saa 
mange Balinklinationer! 

Thor el 1 (slaar Hænderne sammen og betragter hende med 
Forbavselse). 

Sofia. 
Er Du jaloux lille Fritz? 
Thoreli. 
Det var ogsaa et Spørgsmaal! — Nej min 
Pige, den Skavank er jeg fri for. Min Tillid til 
Dig er urokkelig, og for at give Dig Bevis derpaa, 
har jeg betænkt at lade Dig tage ene paa Bal i 
Aften. 

Sofia. 
Hvad skal det betyde? 

Thorell. 
Jeg har faaet nogle Breve, som straks maa 
besvares. Maaske jeg siden ud paa Aftenen kan 
faa Tid til at se lidt der over; men at følge med 
Dig nu, er mig umuligt! — 

Sofia. 
Saa venter jeg naturligvis, til Du er færdig 
med Dine Breve. 

Thorell. 
Nej, det var jo urimeligt! — Tag Du kun 
derover. Jeg kommer, som sagt, bag efter. 

Sofia. 
Ah — der gaar et Lys op for mig! Du vil 
imens aflægge en Visit i Præstegaarden. Din for- 
dums Inklination, Frøken Kreutzer, er kommen 
hertil i Gaar, i Morgen rejser hun tilbage med Damp- 
skibet, og i Aften er hun ene hjemme hos sin 
Søster. ^- Det passede jo fortræffeligt. — Nej, lille 
Fritz — jeg bliver hjemme, til Du er færdig. Jeg 
har den slemme Fejl at være jaloux, og min Til- 
lid til Dig er slet ikke urokkelig. 

Thorell. 
Men hvad er nu det for et Indfald? Jeg sæt- 
ter ikke Foden udenfor mit Kabinet, mens Du er 
borte. 

Sofia. 
Nu vel ! — Jeg skal tage derover, men paa en 
Betingelse! — Du ruller ikke Gardinet ned for 
Dine Vinduer, mens jeg er borte. Min Tantes 
Værelse vender Uge mod Dit, og hun skal trolig 
holde Øje med Dig, det kan Du stole paa. Faar 
jeg saa siden at høre, at Du har været længere 
borte, end Du behøver for at gaa over til Danse- 
pladsen — 

Thorell. 
Hvad saa? — 

Sofia. 
Ingen Ting! Du har jo som Mand og Herre 
Lov at gøre, hvad Du vil ! Men husk paa, at Din 

Gengæld — det kan Du være sikker paa. 

Thorell. 

Men kære Sofia — 

Sofia. 

Og nu Farvel, min Ven! — Kommer Du 
ikke snart bagefter, saa vælger jeg Løjtnant Krin- 
gelfeldt til Ledsager paa Promenaden til Pyrvær- 
keripladsen. — Men det lover jeg Dig i ethvert 
Tilfælde, at jeg skal pynte mig saa nydeligt, og 
danse saa fortryllende, at alle de unge Herrer skal 
blive misundelige paa Dig. Jeg er allerede enga- 
geret til en Polketta af den svenske Baron. — Jo 
Du skal faa Ære af mig! — 

Sang: Nr. 5. 

Vær forvisset, at til dette Bal, 

For at glæde mig 

Skal jeg klæde mig 
Saa fortryllende, at ingen Dragt 
Min skal fordunkle i Pragt! 
Nej, af alle den beundres skal, 

Ingen taaler jeg 

Overstraaler mig. 
Hvem bli'r Ballets Dronning, tror Du vel? 
Mon ej Sofia Thorell? 
:,: Ak, jeg hører Dem saa tydeligt 

Hviske lydeligt, 

Nej, hvor nydeligt. 
Nej, hvor prægtigt, nej, hvor prydeligt! 

Nej, se hvor net. 

Og hvor koquet! :,: 

Ja Dn skal Din lille Kone se. 

Mellem Hundrede, 

Den Beundrede — 
Sig mig glæder det Dig ej maaske? 
Nej se hvor bister — o ve! — 
Hør, Polketten maa Du passe paa, 

Der gaa Danserne 

Vist fra Sanserne, 
Slig en Dans de endnu aldrig saa, 
De vil forstenede staa, 
Til paa Valsens Vover gyngede, 

Vi foryngede, 

Ubetyngede, 
Som af Zephyr blive slyngede 

Lystigt omkring 

I en Ring. :,: 

Tænk, min Ven, hvis Du nu var jaloux I 

Tænk hvor kedeligt 

Og fortrædeligt! 
Aldrig var Du da saa glad som nu, 
Det maatte være en Gru! 
Da Du vilde kun med Angst og Harm, 

Bleg og bævende 

Se mig svævende 
Fast omslynget af en Andens Arm, 
Munter og glødende varm! 
Men Din Tillid er urykkelig, 

Du er hyggelig, 

Som udtrykkelig 
Siger saa, og jeg er lykkelig. 

Nu da til Bal 

Jeg netop skal. 
Der med hvem det konvenerer mig, 

Konserverer jeg. 

Koketterer jeg, 

Da jeg véd, det ej generer Dig! 
Tænk hvilket Held! 
Farvel, Farvel! :,: 
(Danser ud imder sidste Reprice og tilkaster Thorell et 
Afskedskys.) 

Thorell (ene). 
Det er til at gaa fra Forstanden over! Det 
Skovbal, det Skovbal! — Jeg maa derhen og se 
hvorledes Sagerne staar mellem hende og Løjtnan- 
ten! — Ja den Løjtnant, den Løjtnant! — Men 
det gaar aldrig an, for dersom Tanten ikke ser 
mig hjemme. Uh den Tante, den Tante ! — (bris- 
ter ud) Gid ogsaa alle Skovballer, Løjtnanter og 
Tanter vare paa Bloksbjerg, saa fik man maaske 
en Gang Fred her i Livet — (opdager Claus — spottende) 
Men jeg har jo ingen Nød. Der kommer Perlen 
for alle Henriker og Scapiner. De kommer tilpas 
Petersen. Jeg behøver just et godt Baad! — 
(spaserer heftigt frem og tilbage). 



Ottende Scene. 
Claus. Thorell. 

Claus. 
Det skal være mig en Fornøjelse at give Her- 
ren det bedste Raad jeg véd. 

Thorell (disti-ait efter en Pause). 
Hvad sagde De? — 

Claus. 
Jeg sagde, at jeg gærne vilde give Dem alle 
mulige Raad! — 

Thorell. 
Tak for den gode Vilje — men gem Raadene 
til en anden Gang — Jeg véd forud, at de behøver 
^t gemmes. 

Claus. 
Jeg synes dog, at Herren gærne kunde høre 
mit Baad. 

Thorell (foi-sættende sin Promenade). 
Nu, saa frem med det! — men lad det blive 
snart. 

Claus. 
Kære Hr. Grosserer — jeg har jo ikke et 
Ord at sige. 

Thorell (standser). 
Gør Han Nar ad mig! — Han sagde jo, at 
Han havde et Baad at give mig. 

Claus. 
Ja, det har jeg ogsaa, naar Herren vil sige 
mig, hvad jeg skulde raade Dem til? — 

Thorell. 
For en Ulykke! Naar jeg selv vidste det, 
behøvede jeg jo ikke at spørge derom. (Rusker i 
ham og raaber.) De er jo gal. Menneske. 

Clans (naber). 
Men hvorfor — for Hvad skal j^ give Baad? 

— Det maa j^ jo først vide! 

ThorelL 
Det er sandt Det glemte j^ at sige. — Det 
er mig selv, der er gal — Skovballer, Tanter og 
Lajtnanter! — Ja, man maa blive gal! — Naa 
sig mig da, hvorledes jeg skal kunne være ovre 
paa Skovballet, uden at bUve set der, og paa samme 
Tid blive set her hjemme, uden at være her! 

Claus (efter at have tænkt sig om). 
Nej, er der noget Andet, Herren vil have 
Baad for, saa skal jeg give Dem de bedste, der kan 
tænkes — men Dette — Nej, det er en topmaalt 
Umulighed. 

Thoreli. 
Hahaha! — Det er da ogsaa Topmaalet paa 
min Ulykke, at have en saadan Raadgiver. Gid 
jeg en Gang kunde opdage et brugbart Menneske 

— jeg skulde med Fornøjelse sende Heste og Vogn 
efter ham lige til NyhoUand. 

Tiende Scene. 
Ednard. De Forrige. 

Eduard. 
Hvis De søger om et brugbart Menneske, 
turde jeg maaske kunne spare Dem 'Vejen, ved 
hermed at præsentere et saadant Væsen. 

Thoreli (forundret). 

Hvem er De, min Herre? — 
Eduard. 

Hvis De, som jeg formoder, er Hr. Grosserer 
Thorell, vil dette Brev kunne præsentere mig 
for Dem. 
Thorell (bryder Brevet og læser snart hegt, snart sagte). 

Ah, det er fra min Ven, Kapitain Klapmand 

»er det mig ret en Glæde at kunne 

opfylde denne din Anmodning.« — Naa, saa har 
han lykkeligvis fundet en Repræsentant til mig! 

»Hr. Frank, der overbringer dette Brev, 

er Manden!« — Hm! »Han har som Frivillig 
gjort Felttoget ved mit Kompagni, og jeg har i 
ham fundet det dygtigste, paalideligste og mest 
ufortrødne Menneske, jeg kjender — man kan 
overdrage ham, hvad man vil — han kender ikke 
nogen Umulighed — han kan med et Ord Alt« 
— Det var Fanden! — Velkommen, Hr. Frank! 
Jeg har bedet Klapmand skaffe mig et Mennneske, 
som besad en hel Mængde Kundskaber og Duelig- 
heder, og nu skriver han, at han i Dem har fundet 
en Mand, der kan Alt! — Her længere nede i 
Brevet skriver han, at De selv vil kunne meddele 
mig en Specification over Deres Kapaciteter. Er 
De virkelig den Mand, der kan Alt? 
Eduard. 

Det kommer an paa, hvor strængt De vil 
tage Ordet. 

»mmg Ur. 6. 

Mange Eonster har jeg øvet, 

Noget kan jeg, om ej Alt; 

Mangen Bolle har jeg prøvet, 

Og endnu gik ingen galt 

lidt af hvert jeg har studeret, 

Oræsk, Hebraisk og Latin; 
:^ Har i Jura prakticeret, 

ligesaa i Medicin. :,: 

lidt af Plato, Udt af Hegel, 

lidt af Fichte jeg forstaar; 

lidt af Kant og lidt af Schlegel, 

lidt af Søren Kirkegaard. 

Dertil synger jeg ej ilde. 

Er en Smule Pianist, — 

Bas og Fløjte kan jeg spiUe, 

Ogsaa Lhorobre, Schack og Whist 

I Mazurka, Tarantella, 

Ja i stejersk Dans saagar, 

1 Redova, Saltarella 

Jeg Lektioner givet har. 

Skuespiller con amore. 

Fægtemester, stærk som Faa — aa, aa, aal 

Taler er jeg i det Store, 

Digter i det Smaa — aa, aa, aal 
Nu til Ijeneste jeg her er rede, 
Hjælper, hvor jeg kan, med Ord og Daad — 
Sig, hvad fattes Dem, om jeg tør bede, 
Ti mod Alt jeg véd de bedste Baadl 

Thorell. 

Lad gaa! — Jeg gør ingen Omstændigheder, 

som De ser, og da De nu ligesom falder ned 

til mig fra Himmelen, vil jeg straks lægge Beslag 

paa Deres Talent som Eaadgiver. Kan De sige 

mig, hvorledes jeg paa samme Tid skal kunne 
være paa et Sted, uden at blive set der, og ses 
paa et andet Sted uden at være der? 

Claus (afsides). 

Se nu staar han der. — Han er akkurat 
lige saa klog som jeg. 

Eduard. 

Det kommer an paa, hvor skarpt man iagttager 
Dem. Det Hele kunde opnaas ved dobbelt 
Maskerade. De gaar forklædt hen til det Sted, 
hvor De ikke vil ses, og lader en Anden i Deres 
Kostume repræsentere Dem der, hvor De vil ses, 
men ikke være. 

Thoreli. 

Ypperligt, fortræffeligt! — Men hvor Fanden 
faar man Repræsentanten fra. — Hør nu, min 
bedste Hr. Frank, har De ikke Lyst at forsøge, 
hvorledes De vil tage Dem ud som min Repræsen- 
tant? — Det kan hænde, at De saa beholder Posten 
med det Samme. De er jo ogsaa Skuespiller, sagde 
De før? — 

Eduard. 

Det er jeg paa en Maade, men jeg er bange 
for, at den Rolle ligger udenfor mit Fag. 

Thorell. 
Det siger Intet. Deres Publikum bestaar af 
en gammel Tante, der sidder paa Udkig i et Vindue 
lige overfor mit Kammer, og Deres hele Rolle be- 

staar i at sidde et Par Timer ved mit Skrivebord, 
iført min Slaabrok og Bøghue. 

Eduard. 
Det er just ingen vanskelig Opgave. 

Thorell. 
Nej, ingenlunde; — Men hvad der er værre, 
er Det: at gøre mig ukendelig. 

Eduard. 
Det er en smal Sag. I min Koffert, der staar 
ovre paa Gjæstgivergaarden, findes det Fornødne 
af Parykker, Skæg etc. 

Thorell. 
Kort og godt — Jeg har en lille Spas for, 
og her er ingen Tid at spilde. Yil de virkehg 
være mig behjælpelig hermed, saa skal jeg øjeblik- 
kelig sørge for, at Yejen til mit Værelse bliver 
passabel for Dem. 

Eduard. 
De har at befale. Jeg skal imidlertid hente, 
hvad der behøves til Forklædningen. 

Thorell. 
Altsaa, om ti Minuter, er De saa god at 
komme op paa Gaarden. Naar De gaar igennem 
Haven, skal jeg sørge for, at De ikke støder paa 
overflødige Tilskuere. Havestuedøren skal være 
aaben, og mit Værelse støder lige til Havestuen. 
JFarvel saalænge! (Gaar med Q&m). 

Ellevte Scene. 

Eduard (ene). 
Dette var et af mine forunderligste Æventyr! 
Blive gjort til Grosserer og Godsejer, uden at eje 
en Skilling — faa en Skolekammerat til Tjener og 
— — (ser ud i Koulissen) Men hvad er dette? — 
Det er jo hende! — Nej, det maa være en Fejl- 
tagelse. Men det er dog en mærkværdig Lighed. 

Tolvte Scene. 
Maria. Eduard. 
Maria. 
Nej, her er Hr. Thorell ikke. Fruen sagde, 
at han skulde være her. 

Eduard (afsides). 
Det maa være hende, (hfigt). Maria! — 

Maria. 
Er det Hr. Thorell? 

Eduard. 
Nej, det er Hr. Frank. 

Maria. 
Eduard! 

Eduard. 
Saa tog jeg dog ikke Fejl! 

Maria. 

Men er det muligt — er det virkelig Dig? 

20 

Eduard. 
Ja min Sjæl er det saa — nu svor jeg, og 
Du er virkelig min Maria — men kan jeg ogsaa 
kalde Dig min Maria endnu? 

Maria. 
Hvor kan Du spørge derom. Men hvor har 
Du været i den lange Tid, hvorfor har Du ikke 
skrevet? 

Eduard. 
Til hvem skulde jeg vel skrive, naar Du ikke 
vilde svare paa mine Breve. Havde Du svaret 
paa det, jeg sendte Dig Dagen før, jeg rejste fra 
København, saa — 

Maria. 
Det har jeg aldrig faaet! — Eduard! Du er 
dog vel ikke gift nu? 

Eduard. 
Synes Du, at jeg ligner en Ægtemand? 

Maria. 
Er Du heller ikke foriovet? 

Eduard. 
Jo med liv og Sjæl. 

Maria. 
Ja saa! (vil gaa). 

Eduard. 
Nej, nej, nej, vent lidt. Hvis Du ikke kan 

lide, at jeg er forlovet, behøver Du blot at slaa op 
med mig. Det er jo med Dig, jeg er forlovet 

Maria. 
Naa! Jeg var saa bange for, at det var med 
en Anden. Men hvad har Du taget Dig for i al 
den Tid — Du er vel nu Doktor? 

Eduard. 
Ikke for Øjeblikket. Nu er jeg Skuespiller. 

Maria. 
Skuespiller ! 

Eduard. 
Ja, er det saa forfærdeligt. 

Maria. 
Hvor længe har Du været det? 

Eduard. 
Det kan vel være fem Minuter siden, jeg blev 
engageret, og om et Par Timer er Saisonen ude. 
Men for Kesten har jeg været Skuespiller for ramme 
Alvor en hel Vinter for et Par Aar siden. 

Maria. 
Og maaske endogsaa givet ElskerroUer — 

Eduard. 
Ja, i Mængde — det vil da sige paa Scenen. 

Maria. 
Eduard ! Det havde jeg aldrig gjort i Dit Sted ! 

20* 

Eduard. 
Hvorfor ikke? — Jeg maatte jo spille de Rol- 
ler, man gav mig. 

Maria. x 

Nej, det maatte Du slet ikke. Skuespiller 
maatte Du gærrie have været for min Skjld; men 
Du skulde have sagt, at Du ikke kunde udføre 
Elskerrolleme. 

Eduard. 
Det forstaar Du ikke, min Pige ! Ved et lille 
Theater er der aldrig Spørgsmaal om, hvad en Skue- 
spiller kan, men blot om, hvad Direktøren forlan- 
ger, at han skal kunne. — Du kan tænke Dig, 
at jeg har maattet udføre de største Tenorpartier 
i Operaen. Jeg vilde i Førstningen gøre Indsigelser, 
men hvad svarede saa Direktøren ? — Jo han sagde: 

Sang Nr. 7. 

»Jeg har sagt det en Gang! 

— Intet Nej« — 

Men betænk dog, min Sang! 

»Hjælper ej! 

Hvad jeg en Gang har sagt, 

Staar ved Magt!« 

Jeg blev til sidst 

Alt, hvad de vilde; 

Snart en Bassist og snart en Tenor, 

Snart imod Loftet svæved min Trille, 

Snart sang jeg Toner 

Dybt under Jord. 

Og snart som en Laps paa Bradddeme jeg hopped, 

Saa tynd og snørt og mager som en Stang; 

Og tyk og rand og som en Pølse stoppet 

I næste Akt jeg spilled mangen Gang, 

Og snart som Helt, jeg vild og grum og bister, 

Med Vold og Magt henover Scenen skred, 

Og slog og stak og puffed til Statister, 

Til Alle rundt om mig i Græsset bed; 

Og snart som Hofmand, fin og mild, 

Og sød og glat, og falsk og snild, 

Jeg sneg mig stille som en Yind, 

Faa Scenen ud og ind. 

Og næste Gang, skinhellig og andægtig. 

Som Munk jeg vralted paa Theatret frem. 

Og tordned med en Køst saa dyb og vægtig, 

Og straffed Synderne med Fynd og Klem, 

Skønt selv for smukke Piger 

I Løndom jeg brændte — 

De gejstlige Aktører vel jeg kendte! 

Derpaa jeg en anden Gang, 

Som en Drukkenboldt, foran Bollen sang: 

Kitsch, Ratsch, Kllebombomboml 

Kllebombombombombom ; 

Som Crispin mig Alle priste, 

Der jeg viste 

Jeg var hjemme; 

Bedst man spiller. 

Forestiller 

Man sin egen Ligemand. 

Det gik meget bedre, 

End med de gamle Fædre, 

Skøndt ved Kæp og Krykke 

Tidt jeg gjorde Lykke. 

Alle mulige Figurer 

Og Karrikaturer 

Puklet, halt og skæv og lille, 

Har jeg maattet spille ; 

Og smægtende Elskere med, 

Som rased og svænned og led, 

Jeg spillet har; dog sværger jeg Dig, 

Dit Mled svæved stedse for migl 

Naar for en Åndens Fod jeg laa, 

Elin Dig, min Maria! jeg saa, 

Nu er jeg Skuespiller 

Igen, 

Og Elsker forestiller 

Din Ven. 

Dog Nej — dog Nej ! 

Forstillelse er det jo ej, 

Trallalala 

(Danser ud med Maria). 



Changement. 

£t Kabinet. I Baggninden en Dør og et Skab. Foran 
et Skrivebord og et andet Bord. 

Trettende Seene. 
Thorell. Clans. 

Thorell. 
Er du nu sikker paa, at min Kone er kørt? 

Claus. 
Nej, kørt er hun ikke. Hun sagde, at hun 
hellere vilde gaa de Par Skridt, end krølle sin 
Baldragt, ved at sidde i Yognen. 

Thorell (afsides). 
Det havde saamænd heller ikke været nogen 
Spøg, om Løjtnanten skulde have opdaget en 

Digitized by VjOOQIC 



311 

Fold paa hendes Balkjole — (hcgt). Hun gik vel 
med sin Søster? — 

Claus. 
Ja, de stod paa Trappen, da jeg gik forbi! — 

Fjortende Scene. 
Ednard. De Forrige. 

Thorell. 
Naa, det var godt, at De kom — Tiden er 
kostbar. Jeg gaar som paa Gløder — Lad os 
straks skride til Værket. 

Eduard. 

Jeg er parat (Til Claus.) Hent mig et Lys 
og en Prop. 

Claus. 
Et tændt Lys? — 

Eduard. 
Ja — ! — (Til Thorell). Maa jeg nu bede Dem, 
sidde her et Par Minuter. Forvandlingen skal 
snart være gjort i et Øjeblik. (Fremtager en sort 
Paryk — EDebelsbarter og Biiller. - Claus bringer Lyset — 
Eduard brænder Proppen.) 

Thorell. 
De vil dog vel aldrig forvandle mig til 
Sorteper? — 

Eduard. 

Nej, vær De kun rolig! — (sværter hans 
Øjenbryn.) 

Og nu oiin Herre, skal De se 
Ed sælsom Maskerade, 
Ved Trylleordet En, To, Tre, 
De bliver til en Sprade 1 

Thorell. 

Hvad er det for noget der? 
Fy for al Landsens Ulykker I 

Eduard. 

Ser De ikke, at det er 
Ed Perle blandt Parykker? 

Claus. 

Mon paa Herrons Hoved han 
Vil £BBste denne Hætte? 

Eduard. 

Dumrian! Hvor skulde man 
Parykken ellers sætte? 

Alle Tra 

Det var Pokker! 

Disse Lokker 

Klæder mig (ham) jo ganske veL 

Ingen gætte 

Kan, at dette 

Nu er Horr Thorell! — 

2. 
Eduard. 
Jeg tror, at Ejiebelsbarter var 
Just ej til nogen Skade. 

Claus. 

Nu skal man se, at Fyren har 
En ny Slags Yækstpomade. 

E du ard (fæster KDebelsbarten). 
Lad mig se! — Jo det gik an, 
Skal jeg ej fæste den mere? 

Thorell. 
Skaan min Næse, om De kan, 
Husk paa, jeg har ej flere! 

Eduard. 

Jeg kan tænke, ^eren vil 
I Førstningen genere — 
Blot man vænner sig dertil, 
Saa mærkos det ej mere. 

Alle Tre. 
Det var Pokker! 
8kæg og Lokker 

Klæde |^,|^f J^ ganske net — 
Men at gjætte 
Nu hvem dette 
Er — det er ej let! 

3. 

Eduard. 

For nu at gøre Alt komplet, 
Vi kunne bytte Frakker; 
Hvad mener De? 

Thorell. 
At De har Bet! 

Eduard. 
Se her er min. 

Thorell. 
Jeg takker. 

Eduard. 

DeoDe Btnahat, denne Stok 
Og diSBe maigjake Briller. 

Thorell. 

Mon nu ej liyagtigt nok 
En iMpB jeg forestiller? 

Eduard. 
Denne Slaabrok sikkert maa 
Hig gøre ret ærv»rdig. 
Nu Kalotten til — Se saa 
£r Herr Thorell jo færdig! 

Alle Tre. 
Vi 08 skynde 
At begynde 

Paa vort lille Skuespil, 
At vort Stykke 
Gør sin Lykke, 
Trygt vi haabe yiL 

Thorell. 
Tak stal De have! Nu er jeg bleven et helt 
nyt Menneske. Farvel, Hr. Frank! 

Eduard. 
Men hvad skal jeg nu tage mig for? 

Thorell (utaalmodig). . 
Hvad De vil; spasere forbi Yinduet en Gang 
imellem, skrive, ryge Tobak og sende Petersen i 
Ærinder over til den Gamle. 

Eduard* 
Men om Nogen vil tale med . . . 

Thorell. 
Saa bed dem komme igen i Morgen ! Undskyld 
mig ! (Afsides). Nu maa hun være der ovre. (Højt). 
Farvel! Farvel! Petersen adlyder Dem ubetinget 
under min Fraværelse. 

Eduard. 
Men om der nu kommer Nogen, som man 
ikke kan vise bort. 

Thorell. 
Om selve Pokker kom, saa kan De gerne 
jage ham paa Døren ! (Afsides). Nu er hun i fuld 
Konversation med Løjtnanten, tør jeg bande paa! 
(Hfijjt). Gør bare som De vil — De har min Fuld- 
magt, De er Herre i Huset. Min Kone er borte, 
og den gamle Tante vil ikke forstyrre Dem. Farvel ! 

(Løber ud). 

Femtende Scene. 
Ednard. Glans. 

Eduard. 
Den gode Mand havde forbandet travlt med 
at komme bort? (Sætter sig m Skrivebordet). En Pibe! 
— En Pibe, siger jeg. 

Claus. 
Naa! En Tobakspibe. 

Eduard. 
En Fidibus! 

Claus (bringer en Fidibns). 

Eduard. 

Tænd den — og hold den til Piben. 

Claus (adlyder). 

Eduard. 

Pas paa ved Døren! (Efter en lille Panse). Claus! 

Claus. 
Ja! 

Eduard. 

Hvad kan man faa at spise? 

Claus. 
Aa, Du kan f aa . . . 

Eduard. 
Du? — Hvem siger Han Du til? 

Claus (forbløffet). 
Jeg mente — jeg tænkte — 

Eduard. 
Du skal vænne Dig af med at have Meninger 
og Tanker — det passer sig ikke for Tjenere. 

Claus. 
Skal jeg hente The eller . . . 

Eduard. 
Aftensmad og en Flaske Vin. 

Claus. 
Ja, men — 

Eduard. 
Ingen Men, naar jeg befaler Noget! 

Claus (afsides). 
Det var et dejligt Herskab! 
Eduard. 
^Er han gaaet? 

Claus. 
Nej, nu gaar jeg. (En lille Pavse). 

Eduard. 
Hold Mund, siger jeg. 

Claus. 
Jeg taler jo ikke et Ord. 
Eduard. 
Men Du staar og raisonnerer indvendig, og 
det vil jeg have mig frabedt. — Marsch! — og 
det straks. 

Claus (afsides). 
Saadan Noget skal man taale! (Gaar). 

Sextende Scene. 

Eduard (ene). 

Ha, ha, ha! Stakkels Djævel! Da han løb 
fra mig ude i Skoven, tænkte han nok mindst, at 
jeg skulde blive hans Herre inden en Times Forløb. 
— Nu fik han Tak for sidst. 

(Der bankes paa Døren). 

Sophia (udenfor). 
Er min Hr. Mand Tisibel? 

Eduard. 
Jeg er om en Hals, det er hans Kone! — 
Nej, jeg er alt Andet end visibel, det er vist 
(Skiaber med Stolen). Det betyder, at jeg er her inde. 
Slaar SUabrokskraven op om Ørene og sætter sig til at 
skrive.) Na gælder det at spille Pantomina 

Syttende Scene. 

SopUa (balklædt). Edsard. 

Sophia (i Baggrunden). 
Jeg vilde blot sige Dig Farvel, fiarend jeg gik 
Eduard (afeides). 

Ufornøden Opmærksomhed. 

(Vinker at him skal gaa). 

Sophia. 

Ean Du ikke &lge med? 

Eduard (ryster paa Hovedet og skriver ivrigt). 

Sophia. 
Har Du Meget tilbage af Dit Skriveri? 
Eduard (viser hende et Bimdt Breve). 
Sophia (træder frem til Stolen). 
Lad mig se det Brev der til Doktoren. 

Eduard (afsides). 
Fordømte Nysgerrighed ! (Rækker hende Brevet). 

Sophia (læser). 
Kære Hr. Doktor Weller! Som De foradsagde, 
faar jeg ikke Fred for min Tandpine, fwend jeg 
lader Tanden trække ud. 

E du ard (afsides). 

Fortræffeligt ! Den Tandpine kom ret belejligt. 

Sophia. 

Har Du Tandpine, min Yen? 

E du ard (griber til Kinden med bekræftende Gebærde, og 
giver hende Tegn til at gaa). 

Sophia. 
Kom og lad mig give Dig et Kys, saa gaar 
Tandpinen over. 

Eduard (afsides). 

Tør ikke, hvor gerne jeg vilde. 

(Yiser hende bort med Haanden). 

Sophia. 
Herregud Frits ! Du er altid saa gnaven, naar 
Du fejler noget. 

Eduard (afsides). 
Det er godt, at hun er vant dertil. 

Sophia. 
Giv mig nu et Kys, saa skal jeg gaa. 

Eduard (afsides). 

Det er haardt at maatte sige Nej. 
(Viser hende bort med endnu hæftigere Gebærder). 

Sophia 
(▼il over hans Skulder se ham i Ansigtet Hm vender det 
straks til den modsatte Side og skjuler det i sine Hænder. 
Hon forsøger saaledes over begge Skuldre forg^dves at £gui 
hans Ansigt at se). 
O! Din Skælm! Du vil bare narre mig. (Tager 
ham om Halsen). 

Eduard (a&ides). 
Ak, jeg ulyksalige Bepræsentant! (Biver sig Iøb 
og holder som i hæftig Smærte en paa Iienestolen hængende 
Pade for Kinden). 

Sophia. 
Stakkels lille Frits! Lad mig se om din Kind 
er hoven. (Vil tage hans Haand &a Ansigtet). 
Eduard (forhindrer det). 
Sophia. 
Det var da forskrækkeligt med den Tandpine! 
Skal vi ikke sende Bud efter den tvdske Tandlæge, 
der logerer ovre paa Gæstgivergaarden? — Jeg 
tager ikke paa Bal. — Jeg skal blive hjemme at 
kæle for Dig! (Nærmer sig). 

Eduard (afsides). 
Hvor det dog maa være herligt at være gift ! 
(Holder hende borte med Haanden). 

Sophia. 
Men Frits da! (nærmer sig atter). 
Eduard (stamper i Gulvet og peger mod Døren). 
Sophia (afeides). 
Bare hans Hoved ikke har taget Skade ! (Hcgt). 
Jeg maa have Bud efter Lægen. 



Digitized by VjOOQlC 



321 



Attende Scene. 

E du ard (ene). 
Puh, det var en haard Dyst! Ja uforskammet 
yar jeg — det er unægteligt; men jeg turde ikke 
andet. Lille Maria vilde jo ikke en Gang tillade 
mig at spille Elskovroller, hvad vilde hun da sige, 
om jeg spillede Ægtemand? Jeg beklager ellers 
den stakkels Herr Thorell, naar han skal staa til 
Ansvar for, hvad han har syndet under sin Fra- 
værelse. — Ja, det maa blive hans Sag. — Det 
lod for Resten til at være en sød lille Kone, og 
det holdt haardt nok at sige Nej til det Kys, hun 
bad om ! (Ser ud af Vinduet). Hvad er det for en 
mærkværdig Person, Petersen der kommer slæbende 
med? — Nu faar jeg nok en ny Scene. 

Nittende Scene. 
Claus. Eduard. 
Claus. 
Fruen sendte mig over efter den tydske Doktor, 
der logerer paa Gæstgivergaarden. Han er her ude 
i Forværelset. 

Eduard. 
Kender han Din Herre? 
Claus. 
Nej, det tror jeg ikke — han kom først i Gaar. 

Eduard. 
Kommer han for at trække Tænder ud paa mig? 

21 

Claus. 
Jeg sagde blot, at Grossereren var syg, for 
den samme Doktor Hiilfer er ikke alene Tandlæge 
— han kurerer for alle mulige Sygdomme — han 
er ogsaa Veterinair. 

Eduard. 
Da burde Du virkelig have konsuleret ham i 
Henseende til Dit Hoved. Du maa have en Sygdom 
deri, ellers vilde Du af Dig selv have begrebet, at 
Du skulde have bragt Din Frue den Besked, at 
Doktoren ikke var hjemme. 

Claus. 

Ja, det havde rigtig nok ogsaa været det 

Fiffigste, men det har ingen Fare med ham. Han 

sad og drak med begge sine Rejsekammerater, og^ 

saa vidt jeg kunde se, var han allerede halv fuld. 

Eduard. 
Halv? — Godt! Hent mig et Par Flasker 
Portvin og lad ham saa komme. 

Tyvende Scene. 

Hiilfer (lidt beruset). Eduard. Clans (der under Scenen 
henter Vin og dækker Bord). 

Eduard. 
Velkommen, Hr. Doktor! Undskyld mig, hvis 
jeg har begaaet en Fejltagelse ved at sende Bud 
efter Dem! Det er nemlig ikke i Tænderne, jeg 
har min Sygdom. 

H til fer (bestandig i gebrochen Dialect). 
like megQt ! — Jeg drækker den ut, hvor den 
sitter. — Hvor befinder De Dem? 

Eduard. 
For Øjeblikket her i Stuen. 

Htilfer. 
Nein, ich meine »wie« — wie? 

Eduard. 
Naa, vi Allesammen? — Jo — De og jeg 
er jo her — min Kone er derinde, og min Tante 
ovre paa sit Kammer. — 

Hulfer. 
Nein, verstehen Sie nicht, ich meine: wie 
befiiiden Sie sich? 

Claus (afsides til Eduard). 
Han mener »hvorledes«. 

Eduard (afsides til Claus). 
Hold Mund, Dumrian! tror Du ikke, at jeg 
forstaar Tydsk. (Højt). Naa, nu forstaar jeg Dem. 
Jo, Tak. I Grunden befinder jeg mig ret vel. 

Hiilfer. 
Hvor har De Smærteme? 

Eduard (peger paa Maven). 
Her indvendig. — Kommer Du snart med 
Maden ? 

21* 

Hulfer. 
Er det Hete — er det Drikning up for Hjærtet 
— eller er det sodan — sodan — 

Eduard. 
Nej, det er ikke — det er en ubegribelig 
stærk Appetit 

Hiilfer. 
Mo jeg fele Dem po Fulsen? 

Eduard. 
Vær saa god. 

Hiilfer. 
Den slaar meget fort — Reber — stark 
Keber i Blodet. 

Eduard. (afeides). 
Ja, Fru Thoreli har rigtig nok forstaaet at 
sætte det i Bevægelse. 

Hiilfer. 
Blodet stiger Dem ochso til Hovedet op ! — 
Feler De inte sodan — sodan en Angst 

Eduard. 
• Jo, det gyser i mig, hver Gang Nogen rører 
ved Døren. 

Claus (afsides tQ Hiilfer). 
Og somme Tider bliver han bindegal og vil 
prygle alle Mennesker. 

Htilfer. 
Potz Wetter! — De skal nogle Draaber faa; 
und so maa De tage Surdejg unter Felterne och 
en kalt Umschlag po Hovedet. 

E du ard (afsides). 
Velbekomme Hr. Thorell, naar han faar det. 
(Hfijt). Det var ikke meget. Tror De ikke, at der 
behøves mere, for at kurere mig? 
Hiilfer. 
De er vel ingen Ven af Aaderlatning? 

Eduard. 
Nej, i alt Fald ingen intim! 

Htilfer. 
So tager vi sechs Igler paa hver Tinding! 

Eduard. 
Nu begynder jeg at faa Ondt. Er Du ikke 
snart færdig med Din Anretning, Petersen! 
Claus (flytter det dækkede Bord frem paa Scenen). 
Eduard. 

Vær saa god at tage Plads, Hr. Doktor! 

(De sætter sig). 
Hiilfer. 
Men især maa De stræng Diæt holde. Fisk 
och Havresuppe — och Vand, so meget De vil. 
Eduard (spisende). 
Det skader vel ikke at jeg drikker det varmt 
med lidt Cognak og Sukker i? 

Hulfer. 

Nej, nej, nej — kalt, kalt — und ohne 
Zusatzen ! 

Eduard. 
Et lille Glas Vin, Hr. Doktor! 

Hiilfer (efter at de har drukket). 
Portvin! Har De sin Ferstand ferloren? — 
Det er ja Gift! 

Eduard. 

Virkelig? — Saa maa vi have noget Andet 
— Petersen! Hent os en Flaske af hver Sort, der 
findes i Kælderen! (Claus henter en Flaskekurv). Jeg 
haaber, at Doktoren siger mig sin Mening om dem 
alle sammen. Jeg vil da for Fremtiden holde mig 
til den sundeste — for : drikke det bare Vand — 
nej, Hr. Doktor, det lader sig ikke gøre. Mellem 
os sagt: jeg har formehg Vandskræk. 
Hiilfer (forfærdet). 

Wasserscheu! Hydrophobi? Ist's moglich? 
Eduard. 

Vær De ganske rolig. Jeg bider ikke under 
Paroxysmerne ! I alt Fald, De er vel ingen Schles- 
wigholstejner? 

Hiilfer. 
Aldeles ikke. Bin gebohren dort am Rhein, 
nun er jeg Dansker. Bosat in København. — Nej, 
ingenlunde Schleswigholstejner — jeg er en be- 

sindig Mand og staar over Partierne. Jeg giver 
dem begge Ret, wenn de har Ret, — bin ganz 
unparteisch. 

Eduard. 
Vil De saa have den Godhed at være Dom- 
mer over disse Delinkventer, der nu stolle række 
Hals allesammen. 

(Tager en Vinflaske op af Kurven og skænker). 



1. 

Er ej deone Drue 

Fristende at skue, 
Se en Gang mod Lyset, hvilket Purpurskær, 

Jeg kan ej indbilde 

Mig, at det just vilde 
Skade, om vi smagte lidt paa Glasset her. 

H til fer. 

Mallaga! Den er for sød, nej, nej, 
Saadant noget Sirup taaler Maven ej. 

Eduard og Claus. 

MaUaga smager ham ikke, nej, 
Søde Sager taaler nok vor Doktor ej. 

Hiilfer. 
MaUaga I Den er osv. 

2. 

Eduard. 
Denne lange Flaske 
Vil Dem overraske 

Med sit medicinske Indhold, skal De se; 

Den er Deres Landsmand, 

Ser De hvilken Anstand! 
>Bin ich nicht gebohren dort am Rheinc maaske? 

Htilfer. 

Rhinskvin! Ja, har De en stark Natur, 
Ellers kan De tro, at den er altfor sur. 

Eduard og Claus. 
Doktoren selv er af tysk Natar, 
Vinen kan vel na»ppe være ham for sur. 

Htilfer. 
Rhinskvin! Ja, har De osv. 



Eduard. 

Vil De da behage 

Blot en Gang at smage. 
Blot en Gang at nippe her til dette Glas, 

Bare for at dømme; 

Skal De mig indrømme, 
Denne Yin for syge Folk er just tilpas. 

Htilfer. 

St. Julien! Hør min gode Mand, 

Saa kan De jo heller diikke bare Yand! 

Eduard og Claus. 

f St. Julien for denne gode Mand 
Smager nok omtrent som det var bare Yand. 

Htilfer. 
St. Julien! Hør osv. 

4. 

Eduard. 
Saa den var for vandet? 

(Til Claus). 
Giv os noget Andet, 
Lad os nu faa Noget, der har mere Kraft I 
(Til Htafer). 
Tag De nu en Draabe! 
Dette vil jeg haabe, 
Er en ægte uforfalsket Druesaft. 

Hiilfer. 

A— h! Det var Cognak! — Nej, min Sjæl! 
Saadan Drik kan gerne slaa en Mand ihjel. 

Eduard og Claus. 

Ja, det var Cognak! — Det var vel. 
Nu er da Diæten slaaet rent ihjel! — 

Hiilfer. 
A — h! Det var osv. 

Eduard. 
Var det virkelig Cognak! — Undskyld, Hr. 
Doktor! Det var en Fejltagelse af min Tjener! — 
Maa jeg skænke Dem et lille Glas Madeira til at 
skylle den slemme Smag bort i? 
Hiilfer. 
Nej Tak ! Jeg mo skynde mig over po Gæst- 
givergaarden. — De skal faa Draaberne om en 
Øjeblik! 

Eduard. 
Aa Tak! — Det haster ikke! Jeg befinder 

mig meget bedre efter dette lille Glas Vin. — 
Tror De ikke, da Yinen har en saadan besynderlig 
medicinsk Virkning paa mig, at vi kunde reducere 
Igler, Sordejg, Omslag etc. til nogle Dosis Madeira? 

Hiilfer. 
Nej, ingenlunde ; men De kan tage Draabeme 
i en liden Glas — det skader ikke. — Nu maa 
jeg anbefale mig, — der er en Par Stykker, som 

venter paa mig derovre. Farvel, Hi (Til Claus) 

Hvad var det han hed? 

Claus. 
Frank? — Han hedder Thorell. 

Hiilfer. 
Farvel, Hr. ThorelL — De skal Draabeme 
faa om lidt. Farvel. 

Eduard. 
Farvel, Hr. Doktor. (Til Claus). Sørg for, at 
han kommer vel hjem — og pas godt paa, naar 
han gaar ned ad Stentrappen. 

(Claus og Hiilfer gaar). 

Enogtyvende Scene. 

Eduard (ene). 
Ham slap jeg da for godt Køb! — Jeg vil 
haabe, at jeg har gjort ham uskikket til at holde 
farlige Konversationer med min interimistiske Ægte- 
halvdel. (Det banker). O Ve ! Der er hun igen. 
(Sætter sig til Skrivebordet). 

Toogtyvende Scene. 
Maria. Edaard. Strax efter Claas. 
Maria. 
Fruen sendte mig . . . 

E du ard (vender sig). 
Naa, er det ikke Andre end Dig. — 

Maria. 
Eduard — Du her, i dette Kostume? — Hvor 
er Hr. ThoreU? 

Eduard. 
Tys, tys ! Jeg er Hr. ThoreU. — 

Maria. 
Men hvad er dette for en Komedie? 

Eduard. 
Det er et lille Stykke, som hedder »Ægteman- 
dens Repræsentant« — Jeg tør vel nok spille El- 
skeren deri, naar Du faar Elskerindens Rolle? 
Maria. 
Jeg begriber ikke et Ord af dette. 

Eduard. 
Det behøver Du heller ikke — kom kun her 
og sæt Dig hos mig, saa skal Du se, at Rollen 
falder af sig selv. (Sætter to Stole sammen. I det de 
vil sætte sig, tager Claus dem bort). 

Claus. 
Det bliver der ikke Noget af. 

Eduard. 
Er Du fra Forstanden, Karl? 

Claus. 
Nej, men jeg skal staa til Ansvar for Alt, 
hvad der sker i Herrens Fraværelse, det har han 
sagt en Gang for alle. 

Eduard. 
Men nu er han nærværende i min Person og 
fritager Dig for alt andet Ansvar, end for Følgerne 
af en Dragt Prygl, der sandsynligvis vil vanke 
med det Allerførste. 

Claus. 
Prygl? 

Eduard. 
Jeg sagde Prygl! 

Maria. 
Men hvad er her paa Færde? 

Eduard. 
Ingen Ting! — Petersen! Du stiller Dig paa 
Yagt ved Døren — indenfor eUer udenfor, efter 
Behag — men sørg for, at Ingen forstyrrer os! 

Claus. 
Jeg staa paa Vagt? — Nej, det skal blive 
det Sidste, jeg gør. (Smækker Døren haardt i efter sig). 

Eduard. 
Er Karlen gal, eller har han fundet paa at 

forelske sig i Dig. Det er anden Gang i Dag, at 
han faar en Baptus. 

Maria. 
Han har ogsaa faaet sig en Kurv i Dag. — 
Bryd Dig ikte om ham, men fortæl mig nu Noget 
om Dig selv. — Nu bliver Du da vel her i Landet? 

Eduard. 
Naturligvis. Jeg havde aldrig rejst udenlands, 
hvis man ikke havde indbildt mig, at Du skulde 
giftes med den gamle Tobaksfabrikør. 

Maria. 
Hvor kunde Du dog tro det! — Just fordi 
jeg ikke vilde have ham, maatte jeg forlade min 
Tantes Hus og tage ud mellem Fremmede. 

Eduard. 
Trøst Dig, min Pige! — Vi skal snart faa 
os et Hjem selv. Det kan vel være, at det bliver 
i al Simpelhed, men saa længe jeg kan røre en 
Haand, skal Du ikke behøve at ty til nogen Anden, 
Tro Du mig, lille Maria ! Den, der elsker en Pige 
saa højt, som .... (Det banker — Eduard griber Sofa- 
puden og begynder sin Promenade). 

Maria. 
Men hvad gaar der af Dig? 

Eduard. 
Stille — det er Fruen — lad, som om jeg er 
Hr. Thoreli. (Vedbliver sin Gang). 

Sophia (udenfor). 
Luk op, Thorell — det er mig. 

Maria. 
Tænk, Eduard ! Døren er gaaet i Laas, da Peter- 
sen slog den i. Hvad vil Fruen sige, naar hun 
træfPer os ene herinde! Gud, hvor jeg er ulykkelig. 

Eduard (forvirret). 
Skjul Dig — her — nej, her under Bordet 
— nej, bag Gardinerne — nej, her i Skabet 
Skynd Dig. (Maria hopper ind i Skabet. Ednard aabner 
Døren og kaster sig hurtig i Lænestolen med Tørklædet for 
Ansigtet). 

Treogtyvende Scene. 
Sophia. Eduard. 

Sophia. 
Hvorfor lukker Du Døren i Laas? 

Eduard (betegner, at han har Tandpine). 
Sophia. 
Jeg hørte Dig tale med Nogen. 

Eduard (ryster paa Hovedet). 
Sophia. 
Det nytter ikke, at Du nægter det — Jeg 
hørte tydelig en Fruentimmerstemme herinde. 

Eduard (a&ides). 
Det er ude med Polen. 

Sophia (undersøger alle Kroge i Værelset). 
E du ard (snapper Nøglen af Skabsdøren og gemmer den). 
Sophia. 
Hvorfor gemmer Du SkabsBøglen? 

E du ard (afsides). 
Hun saa det. — Jeg er solgt (vaander sig). 

Sophia. 
Nu er det ikke længer værd at spille Komedie. 
Thorell! — Tør Du give mig Skabsnøglen? 

(Thorell aabner Døren, men lakker den straks, for ikke at blive 
set af sin Kone. Eduard bliver ham va*r og iler ud). 

Sophia. 
Nu gik han! (fortvivlet). O, de Mandfolk — 
de Mandfolk! Det er dog nogle Uhyrer! — Og 
Thorell, som jeg trode, var en Undtagelse — han 
er ikke et Haar bedre end de Andre. 

Fii'eogtyveiide Scene. 
Thorell (i Slaabrok). Sophia. 

Thorell. 
Jeg glemte at fortælle Dig, at vi har faaet 
Fremmede. Det er endelig lykkedes mig at faa 
den Repræsentant, jeg saa længe har søgt. 

Sophia. 
Saa — det er godt. — Men lad os nu blive 
ved det, vi talte om. 

Thoreli. 

Ja— a — Du mener (Afeidea). Gud véd, 

hvad hun mener. Frank sagde blot: Skynd Dem 
— Deres Kone véd Ingenting. (Højt). Du mener? 

Sophia. 
Du kan vel gætte, hvad jeg mener. Spørgs- 
maalet er kun om, hvad Du mener. 

Thorell. 
Naa — oprigtigt talt — jeg husker ikke, hvad 
det var, vi talte om. 

Sophia. 
Du er meget glemsom. — Vi talte ellers om 
Skabet. 

Thorell. 

Naa — om Skabet — Ja — (afeides). Endnu 
er jeg lige klog. 

Sophia. 
Vil Du saa give mig Skabsnøglen? 

Thorell (glad). 
Den sidder jo i Døren, min Pige ! 

Sophia. 
Nej, den ligger i Slaabrokslommen, min Herre ! 

Thorell. 
Du har Ret, lille Sophia! Her er den. 

Sophia (betragter ham en Stund). 
Behold Nøglen, Frits. Jeg vil ikke vide mere 

end jeg véd. (Med tilbageholdt Graad). Det er allerede 
tungt nok at vide saa meget! — Der, tag Nøglen. 
Thorell. 
Men hvad er det for Noget ? — Vil Du have 
Noget i Skabet, saa tag Du det kun! — Genér 
Dig ikke! 

Sophia (gaar tQ Skabet). 
Endnu en Gang, Frits! Vil Du, at jeg skal 
aabne Skabet? 

Thorell. 
Ja, gør Du kun det! 

Sophia. 
Nej en saadan Frækhed ! — Det gaar for vidt ! 
— (Aabner Skabet — Maria løber ud). Det var altsaa 
Dit Ønske, at jeg skulde erfare min Ulykke, for 
at Du en anden Gang kunde være ugeneret! — 
O ! det er skændigt. (Kaster sig tilbage i en Stol og 
skjuler sit Ansigt). 

Thorell (forundret). 
Men hvad havde Maria inde i Skabet at gøre? 

Sofia. 
Nej, lad det nu være nok! — Først faar Du 
Forretninger, der hindrer Dig fra at følge mig paa 
Bal, — saa faar Du Tandpine, saa Du ikke kan 
taale min Nærværelse — saa lukker Du Dig inde — 
og nu, da jeg ser Aarsagen og Hensigten med det 
hele Arrangement; nu anstiller Du Dig som himmel- 
falden. 

22 

ThorelL 
Ja, det er jeg virkelig, og det uden mindste 
Forstillelse. Jeg forsikkrer Dig .... 

Sofia. 
Spar Dine Forsikkringer. Jeg rejser øjeblik- 
kelig hjem til mine Forældre. (Vil gaa, men standses 
af Edoard). 

Femogtyyende Scene. 
Ednard. De Forrige. 

Eduard. 
Nej Fru! De rejser ikke. — 

Sofia. 
Jeg begriber ikke, hvorledes en Fremmed tør 
tiltale mig saaledes. 

Eduard. 
Jeg er ikke heller nogen Fremmed. 

Sofia. 
Tør jeg da spørge, hvorfra vort Bekendtskab 
daterer sig? 

Eduard. 
Fra det Øjeblik, da Deres Arm var slynget 
om min Hals — og da jeg viste den overmenne- 
skelige Selvfornægtelse, ikke at modtage det Kys, 
De tilbød mig. 

Sofia. 
Min Herre ! — Jeg har jo aldrig set Dem før ! — 

Eduard. 

Ikke? — Betragt mig en Gang! (Griber Puden 
og gengiver Scenen i Lænestolen). 

Sofia. 
Hvorledes? — Det var Dem? 

Eduard. 
Som i den sidste Time har repræsenteret Hr. 
Thoreli, medens han ... Ja Eesten maa han selv 
fortælle, thi jeg véd ikke mere. 

Thoreli. 

J^g — i^S — j®g ^^^ — j^ d^^ ^^^ dumt, 
lille Sofia, det véd jeg — jeg var — det kati ikke 
hjælpe at skjule det — jeg var ovre paa Skovballet 
for ... . 

Sofia. 
At spionere — Hahaha! Naar vil Du dog 
blive fornuftig. 

Thorell. 
Jeg vil begynde i Morgen, søde Sofia! — 
Men fortæl mig, hvorledes Maria kom i Skabet, 
Hr. Frank! — 

Sofia. 
Er De Hr. Frank — Hr. Eduard Frank? — 
Ja saa skal jeg kunde fortælle, hvorledes Maria 
kom ind i Skabet. 

22* 

Sexogtyvende Scene. 
Hage. Balgæster. De Forrige. Claus. Maria. 

Hrnng Nr. 10. 

Hage og Balgæsterne. 

Her er vi Alle, for i Procession 
Herren og Fruen at hente; 
:,: Ej de vente :,: 
Maa af os Pardon! 
Først med dot Gode og siden med Magt, 
Vil vi da Begge til Ballet, som sagt, 
Med os tage 
Straks tilbage, 
Det er overlagt. 

Modstand er ikke at tænke paa: 
Det kan ej nytte at gemme 
:,: Sig her hjemme; ;,: 
Straks de følge maa! 
Dommerens Mening vi alle, som sagt, 
Kender for Ret. Den bøs stande ved Magt. 
De maa tage 
Med tilbage! 
Det er overlagt. 

Hage. 
Nu hører Du, hvad Klokken er slagen. Mine 
Balgæster, der, som Du ser, alle er vore fælles Be- 
kendte, er nu paa Vejen til Dansepladsen, og har 
gjort denne lille Omvej , for 'at bortføre Jer. Nu 
hjælper der ingen Udflugter. Sofia er jo desuden 
balklædt; altsaa bort med Slaabrokken. Dine For- 
retninger skal jeg besørge i Morgen. 

Thorell. 
Tak ! De er besørgede. Jeg har faaet mig en 
fortræfifelig Repræsentant, som jeg herved maa 
præsentere Dig: Hr. Frank. 
Hage. 
Dog vel aldrig Hr. Eduard Frank — Neveu 
til Fru Frank paa Grønholm? 

Eduard. 
Jo, ganske rigtig! — 

Hage. 
Skjnd Dem da at rejse til Deres Tante. Hun 
har just i Gaar bedet mig indhente Underretning 
om Dem i Sverrig, hvor hun formodede, at De 
opholdt Dem. Hun agter at overdrage Dem Be- 
styrelsen af sin Gaard og af Godset. 

Eduard. 
Ser Du, min Maria! Sagde jeg ikke, at Re- 
præsentanten snart vilde blive Ægtemand. — Vi 
rejser til den Gamle i Morgen. 

Hage (sagte til Thorell). 
Og Du, Thorell, har vel overbevist Dig om, 
at det var en Plade, jeg slog Dig i Eftermiddags; 
da jeg fortalte Dig Historien om Løjtnanten. 

Thorell. 
Ja, jeg har svoret paa, aldrig at tro andre 
Historier om min Kone, end dem, som hun selv 
fortæller mig. 

Slatnlnfføflaiiff* (Mr 11). 

]. 

Mandon og Konen^ det har jeg lært, 
Altid bør tro hinanden; 
£^' for en lille Spas er det værd 
Straks at gaa fra Forstanden. 

Sofia. 

Heller aldrig tager en fornuftig Mand 
Sig Repræsentanter i sin Ægtestand. 

Let det kan hænde, 

Spasen kan ende 
Værre end her i Aften. 

Chor. 
Heller aldrig tager o.s.v. 

2. 

Claus. 
Naar førsie Gang en Kurv man sig faar, 
Vil man af Sorg krepere. 
Der kan man se, hvad Vanen formaar, 
Sligt skal mig ej genere! 

Maria. 
Naar, som sagt, De faar den store Herregaard, 
Kyllinger og Ænder, Heste, Kør og Faar, 

Kan det ej fejle, 

Naar De vil bejle 
Slipper De nok for Kurven. 

Chor. 
Naar, som sagt, han faar o.s.v. 

3. 
Hage. 
Nu følges vi til Bal — ikke sandt — 
Kom saa! Nu gaar vi atter. 

Eduard. 

Nej, jeg maa først som Repræsentant 

Bede fra vor Forfatter: 

At den lille Vaudeville, som De saa, 

Ikkun som en Bagatel bedømmes maa. 
Repræsentanten 
Kommer min Sandten 

Ellers for slemt i Vinden! 

Chor. 
Ja, den lille Vaudeville o.s.v. 



Notitser. 



stykket — i hvis sidste Halvdel der er benyttet et Par 
laante Situationer af fransk Oprindelse — er Forfatterens 
første dramatiske Forsøg. Det blev fra først af skrevet paa 
Svensk til en Diletantforestilling i 1845. 



Melodierne til Sangene er: 
Nr. 1. »Kom och hør, kom och hør! c — Nr. 2. Me* 
nuet af Haydn. — Nr. 3. »Spaziren woUt ich reiten« (Kii- 
chen). — Nr. 4. »Im Januar da fiihren uns.» — Nr. 5. Øster- 
igsk Tappenstreg. — Nr. 6. Tarantelle af Rossini. — Nr. 
7. Potpouri. — Nr. 8. »Vår Ulla låg i sengen« (Fredm. Ep.) 
— Nr. 9. »Ak det er en yndig Engel.« — Nr. 10. »Joachim 
uti Babylonc — Nr. 11. »Manden og Konen satte sig ned.« 

